'ഇഹ്‌യാ ഉലൂമുദ്ദീന്' മൊബൈല് പതിപ്പുകള് | islamonlive\nHome/Apps for You/‘ഇഹ്‌യാ ഉലൂമുദ്ദീന്’ മൊബൈല് പതിപ്പുകള്\nവി.കെ. അബ്ദു 30/12/2019\nഹിജ്‌റ അഞ്ചാം നൂറ്റാണ്ടിലെ ഇസ്‌ലാമിക നവോത്ഥാനത്തിന് നേതൃത്വം നല്‍കിയ പണ്ഡിതനും പരിഷ്‌കര്‍ത്താവുമായ ഇമാം അബൂഹാമിദുല് ഗസ്സാലിയുടെ പ്രശസ്ത അറബി ഗ്രന്ഥമാണ് ‘ഇഹ്‌യാ ഉലൂമുദ്ദീന്’. മുസ്‌ലിം ലോകത്ത് ഏറ്റവുമധികം വായിക്കപ്പെട്ട വൈജ്ഞാനിക ഗ്രസ്ഥമെന്ന് പലരും ഇതിനെ വിശേഷിപ്പിച്ചിട്ടുണ്ട്. ജ്ഞാനത്തെക്കുറിച്ചും തൗഹീദ്, ഫിഖ്ഹ്, തസവ്വുഫ്, മനശ്ശാസ്ത്രം, അനുഷ്ഠാനങ്ങളുടെ പൊരുളും അര്‍ഥവും തുടങ്ങിയ ഒട്ടേറെ വിഷയങ്ങള് ഇതില് കൈകാര്യം ചെയ്യുന്നു. അവസാന ഭാഗങ്ങള് ചര്‍ച്ച ചെയ്യുന്നത് ആദ്ധ്യാത്മിക വിഷയങ്ങളാണ്. അന്തര്‍ജ്ഞാനം, ആത്മാവ്, തിന്മയില് നിന്നുള്ള മോചനം, നന്മയിലേക്കുള്ള പ്രയാണം എന്നിവയെല്ലാം ഇതിലുള്‍പ്പെടുന്നു.\nഅറിവ് തേടിക്കെണ്ടുള്ള യാത്രക്കും ഗ്രന്ഥരചനക്കുമാണ് ന്ര്ഥകാരന് തന്റെ ജീവിതത്തിന്റെ അധികഭാഗവും ചെലവഴിച്ചത്. ഹിജ്‌റ 450ല് ഖുറാസാനിലെ തൂസ് പ്രവിശ്യയില് ജനിച്ച ഇമാം ഗസ്സാലി ജുര്‍ജാന് പട്ടണത്തിലെ പ്രാഥമിക വിദ്യാഭ്യാസത്തിന് ശേഷം നൈസാപൂരിലെത്തി ഇമാമുല് ഹറമൈനിയുടെ കീഴില് പ~നം തുടര്‍ന്നു. മുപ്പത്തിനാലാം വയസ്സില് ബാഗ്ദാദിലെ നിസാമിയ്യാ കലാലയത്തിന്റെ മേധാവിയായി. മുസ്‌ലിംകള്‍ക്കിടയിലെ കക്ഷി മാല്‍സര്യത്തില് മനംനൊന്ത് സൂഫി ചിന്താധാരയിലേക്ക് തിരിഞ്ഞ അദ്ദേഹം ദമാസ്‌കസിേലക്ക് പോയി. അവിടെ രണ്ട് വര്‍ഷത്തെ ഏകാന്ത വാസത്തിന് ശേഷം ബൈത്തുല് മഖ്ദസിലേക്കും ഏറെത്താമസിയാതെ ഹജ്ജ് നിര്‍വഹിക്കാനായി മക്കയിലേക്കും പോയി. തുടര്‍ന്ന് അലക്‌സാണ്ട്രിയയിലേക്ക് പോയി പത്ത് വര്‍ഷത്തോളം അവിടെ താമസിച്ചു. ഇവിടെയാണ് ഇസ്‌ലാമിക രചനകളിലെ എക്കാലത്തെയും കിടയറ്റ ്രഗന്ഥമായ ഇഹ്‌യാ ഉലൂമുദ്ദീന് എന്ന പ്രശസ്ത ഗ്രന്ഥത്തിന്റെ രചന നടന്നത്. മതവിജ്ഞാനീയം മുതല് ഫിലോസഫയിലും മെറ്റാഫിസിക്‌സിലുമായി ധാരാളം ഗന്ഥങ്ങള് ഇമാം ഗസ്സാലി രചിച്ചിട്ടുണ്ട്.\nഇഹ്‌യാ ഉലൂമുദ്ദീന്റെ അറബി മൂല കൃതിയും അതിന്റെ ഇംഗ്ലീഷ് പരിഭാഷയും ഇപ്പോള് ആന്‍ഡ്രോയ്ഡ് ഫോണ് ഉപയോക്താക്കള്‍ക്ക് ആപ്പ് രൂപത്തില് ലഭ്യമാണ്.JS-soft എന്ന സ്ഥാപനമാണ് ഇതിന്റെ അറബി പതിപ്പ് മൊബൈല് ആപ്പ് രൂപത്തില് തയ്യാറാക്കിയിരിക്കുന്നത്. ഇസ്‌ലാമിക് ഓണ്‍ലൈന് ഗ്രന്ഥശേഖരമായ ‘മക്തബ ശാമില’ തയ്യാറാക്കിയ സോഫ്റ്റ് കോപ്പിയാണ് ഇതിന് അവലംബമാക്കിയിരിക്കുന്നത്. നല്ലൊരു ഇണ്ടക്‌സ് സംവിധാനം ഇതിന്റെ പ്രത്യേകതയാണ്. വായിച്ചു നിര്‍ത്തിയ ഭാഗം ബുക്ക്മാര്‍ക്ക് ചെയ്യുന്നതിന് പകരം ‘ഹൈലൈറ്റ്’ ചെയ്തു സൂക്ഷിക്കാന് സാധിക്കുന്നു. ഫോണ്ട് വലുതാക്കാനും ചെറുതാക്കാനുമുള്ള സൗകര്യമുണ്ട്. അതേസമയം ഇത്തരം ആപ്പുകളില് നിര്‍ബന്ധമായും ഉണ്ടായിരിക്കേണ്ട സെര്‍ച്ച് സംവിധാനം പോലുള്ള സൗകര്യങ്ങള് ആപ്പില് ഇല്ല എന്നത് നല്ലൊരു പോരായ്മയാണ്. Pihantech തയ്യാറാക്കിയ ഇഹ്‌യാ ഉലൂമുദ്ദീന്റെ സമ്പൂര്‍ണ്ണ ഇംഗ്ലീഷ് പതിപ്പ് പേജ് മറിച്ച് വായിക്കാനുള്ള രീതിയിലാണ് തയ്യാറാക്കിയിരിക്കുന്നത്. മറ്റ് സൗകര്യങ്ങളുടെ കാര്യത്തില് ആപ്പ് വളരെ ശുഷ്‌ക്കമാണ്.


വീട്ടിൽ വീട്ടമ്മമാർക് ഒരുപാട് പ്രയോജനം ചെയുന്ന കിടിലൻ ഹോം റമടികൾ ആണ് ഇവിടെ നിങ്ങളുമായി പങ്കു വെക്കുന്നത്. നമ്മളെല്ലാവരും അടുക്കളയിൽ കയറുന്നവർ ആയിരിക്കും. ഭക്ഷണ സാമഗ്രികൾ വാങ്ങിച്ച് എടുത്തു വച്ചതിനുശേഷം മിച്ചം വരുന്നവ എങ്ങനെ എടുത്തു വയ്ക്കാം.\nവളരെ എളുപ്പത്തിൽ കാണാവുന്ന രീതിയിൽ ഒരു പാത്രത്തിൽ അടക്കി വയ്ക്കുകയാണെങ്കിൽ വളരെ സഹായകമായിരിക്കും . അതുപോലെതന്നെ വീടുകളിൽ ഗസ്റ്റുകൾ വരുമ്പോൾ ഉടനടി ഫ്രിഡ്ജ് തൊടുന്ന നാരങ്ങ എടുക്കും. എന്നാൽ തണുപ്പുമൂലം നാരങ്ങ പിഴിയാൻ സാധിക്കാതെ വരികയും ചെയ്യും.\nഇങ്ങനെ സംഭവിക്കുമ്പോൾ അല്പം നേരം വെള്ളത്തിൽ നാരങ്ങ ഇട്ടു വെച്ചാൽ മതി വളരെ ഈസിയായി നാരങ്ങ പിഴിയാൻ സാധിക്കാവുന്നതാണ്. അതുപോലെതന്നെ പാചകത്തിന് ഉപയോഗിക്കുന്ന പൊടികൾ എങ്ങനെ കൃത്യമായ അളവിൽ എടുക്കാമെന്നും ഈ വീഡിയോയിൽ വ്യക്തമാക്കുന്നുണ്ട്.\nമറ്റൊരുകാര്യം എന്ന് പറയുന്നത് പച്ചക്കറികൾ അരിയുമ്പോൾ കട്ടിങ് ബോർഡ് തെന്നുന്ന സാഹചര്യം ഉണ്ടാകാറുണ്ട് ഇങ്ങനെ ഉണ്ടാകാതിരിക്കാൻ വേണ്ടി ഒരു ചെറിയ പേപ്പർ കട്ടിങ് ബോർഡിന്റെ അടിവശത്ത് വെച്ചാൽ മതി. വളരെ വേഗത്തിൽ തന്നെ തേനാത്തെ ചെയ്യാൻ സാധിക്കുന്നതാണ്. ഇത്തരത്തിലുള്ള വിവരങ്ങൾ കൂടുതലറിയുവാൻ വീഡിയോ കണ്ടു നോക്കൂ.


കേരള ബാങ്കിന് ആര്‍ബിഐയുടെ അനുമതി; വന്‍പ്രതീക്ഷയില് സംസ്ഥാനം – Media Ink Online\nറിസര്‍വ് ബാങ്ക് ഓഫ് ഇന്ത്യ കേരള ബാങ്കിന് തത്വത്തില് അംഗീകാരം നല്‍കിയതായി മുഖ്യമന്ത്രി പിണറായി വിജയനാണ് അറിയിച്ചത്\nകേരള ബാങ്ക് രൂപീകരണ നടപടികളുമായി മുന്നോട്ട് പോകുന്നതിന് റിസര്‍വ് ബാങ്ക് ഓഫ് ഇന്ത്യ തത്വത്തിലുള്ള അംഗീകാരം നല്‍കിയതായി മുഖ്യമന്ത്രി പിണറായി വിജയന് അറിയിച്ചു. ഒക്ടോബര് 3-ന് സംസ്ഥാന സര്‍ക്കാരിനയച്ച കത്തിലാണ് റിസര്‍വ് ബാങ്ക് ഇക്കാര്യം വ്യക്തമാക്കിയതെന്ന് മുഖ്യമന്ത്രി പറഞ്ഞു.\nറിസര്‍വ് ബാങ്ക് മാനദണ്ഡപ്രകാരമുള്ള സാമ്പത്തികവും നിയമപരവും ഭരണപരവുമായ വ്യവസ്ഥകള് പാലിച്ചു കൊണ്ട് 2019 മാര്‍ച്ച് 31-ന് മുന്‍പായി ലയന നടപടികള് പൂര്‍ത്തീകരിക്കണമെന്നു കത്തില് പറയുന്നു. ഇക്കാര്യം റിസര്‍വ് ബാങ്കിനെ ബോധ്യപ്പെടുത്തി അന്തിമ അനുമതിയും തുടര് ലൈസന്‍സിംഗ് നടപടികളും സാധ്യമാക്കണമെന്നും കത്തില് പറയുന്നതായി മുഖ്യമന്ത്രി വ്യക്തമാക്കി.\nഇതോടെ സംസ്ഥാനം മുഴുവന് കാത്തിരുന്ന കേരള ബാങ്ക് യാഥാര്‍ത്ഥ്യമാകുമെന്ന കാര്യം ഉറപ്പായി. 14 ജില്ലാ സഹകരണ ബാങ്കുകളാണ് സംസ്ഥാന സഹകരണ ബാങ്കില് ലയിപ്പിക്കുക.


'അമ്മയെക്കൂടി വേണമെന്ന് പറഞ്ഞത് ദഹിക്കുന്നില്ല; ഒരിക്കല് വിനായകനെ വിളിച്ചിരുന്നു'; ദീപ് നിശാന്ത്; ക - Samakalika Malayalam\n'അമ്മയെക്കൂടി വേണമെന്ന് പറഞ്ഞത് ദഹിക്കുന്നില്ല; ഒരിക്കല് വിനായകനെ വിളിച്ചിരുന്നു'; ദീപ നിശാന്ത്; കുറിപ്പ്\nPublished: 03rd June 2019 08:38 PM |\nLast Updated: 04th June 2019 08:36 AM | A+A A- |\nകൊച്ചി: വിനായകനെതിരെ ലൈംഗികാരോപണവുമായി യുവതി രംഗത്തെത്തിയത് സമൂഹമാധ്യമങ്ങളിലും പുറത്തും വലിയ ചര്‍ച്ചയ്ക്ക് കാരണമായിരുന്നു. ഒരു പരിപാടിയില് പങ്കെടുക്കാമോ എന്ന് ചോദിച്ച് വിളിച്ച തന്നോട് കൂടെ കിടക്കാമോ എന്നും, നിന്റെ അമ്മയെ കൂടി എനിക്ക് വേണം എന്നും വിനായകന് പറഞ്ഞതായി യുവതി ഫെയ്‌സ്ബുക്ക് പേജില് കുറിച്ചിരുന്നു. ഇതിന് പിന്നാലെ യുവതിയെ പിന്തുണയുമായി ഒട്ടേറെ പേര് രംഗത്തെത്തി. ഇക്കൂട്ടത്തില് വിനായകനെ ഒരിക്കല് ഫോണില് ബന്ധപ്പെട്ട അനുഭവം ഉള്‍പ്പെടെ പങ്കുവച്ച് കുറിപ്പിട്ടിരിക്കുകയാണ് ദീപാ നിശാന്ത്.\n'വിനായകന്റെ ധാര്‍ഷ്ട്യത്തെ മൃദുല ചോദ്യം ചെയ്തിരിക്കാമെന്നും, അതിനോടയാള് മോശമായ രീതിയില് പ്രതികരിച്ചിട്ടുണ്ടാകാമെന്നും തന്നെ കരുതി. എന്നാലും ആ 'അമ്മ' പരാമര്‍ശം ദഹിക്കാതെ കിടന്നു. 'അമ്മയെക്കൂടി എനിക്കു വേണ'മെന്ന് പറഞ്ഞ ഒരാളെ ഏത് സാഹചര്യത്തിലായാലും തള്ളിപ്പറയാനുള്ളത്ര പൊളിറ്റിക്കല് കറക്റ്റ്‌നെസ്സേ എനിക്കുള്ളൂ എന്നതുകൊണ്ടാവണം മൃദുല എന്നിട്ടും അയാളെ പിന്തുണച്ചതില് അത്ഭുതവും തോന്നി. സൈബറിടങ്ങളിലും പുറത്തും ഇത്തരം നിരവധി അനുഭവങ്ങളിലൂടെ പല സ്ത്രീകളും കടന്നു പോയിട്ടുണ്ടാകും.' നോ' പറഞ്ഞാലും തുടരുന്ന ശല്യങ്ങളെ നിയമപരമായിത്തന്നെ നേരിടണം എന്നാണ് അഭിപ്രായം. മൃദുല അതിന് ധൈര്യമുള്ള സ്ത്രീയാണ്.' ദീപാ നിശാന്ത് കുറിച്ചു.\nഒരിക്കല് മാത്രം വിനായകനെ വിളിച്ചിട്ടുണ്ട്. ഒന്നോ രണ്ടോ മിനിറ്റ് സംസാരിച്ചിട്ടുണ്ട്.' ഇയാളെന്തൂട്ട് മനുഷ്യനാ'ന്ന് മനസ്സില് കരുതീട്ടുണ്ട്.. ലൈംഗികാധിക്ഷേപമൊന്നും അയാളില് നിന്ന് നേരിടേണ്ടി വന്നിട്ടില്ല. കോളേജിലേക്ക് ഒരു പരിപാടിക്ക് ക്ഷണിക്കാന് വിളിച്ചതാണ്.\n' ഞങ്ങള് വിളിച്ചാ 'നോ' പറയും. ടീച്ചറ് വിളിച്ചാ ചിലപ്പോ വരും' ന്ന് ഹേമന്ത് പറഞ്ഞപ്പോ കോരിത്തരിച്ച് ആ ആവേശത്തിലങ്ങ് വിളിച്ചതാണ്. മാനേജരോ മറ്റോ ആവും ഫോണെടുക്കാന്നാണ് കരുതിയത്. ബെല്ലടിച്ചതും നമ്മള് സംസാരിക്കാന് തയ്യാറെടുക്കും മുമ്പേ ഒരു പരുക്കന് ' ഹലോ'!\n'ഹലോ. വിനായകന്റെ നമ്പറല്ലേ? '\n' ആ .. പറയ്'\n' അതേന്ന്. പറയ്'\n' ഞാന് തൃശ്ശൂര് കേരളവര്‍മ്മ കോളേജീന്നാണ്. അവിടത്തെ ടീച്ചറാണ്...'\n' കാര്യം പറയ്'\n'ഒരു പ്രോഗ്രാമിന് ...'\n'പ്രോഗ്രാമിനൊന്നും ഞാനില്ല. വരാന് പറ്റില്ല!'\nഫോണ് കട്ടാക്കിയ ശബ്ദം കേട്ടിട്ടും ഞാനതും പിടിച്ച് വെറുതെയിരുന്നു.\n' എന്തായി ടീച്ചറേ ' ഹേമന്തിന്റെ ആകാംക്ഷ.\n' അയാളൊന്നും വരില്ല. നീ വേറാളെ നോക്കിക്കോ'\nആ ദേഷ്യം ഞാനവന്റെ നേരെ തീര്‍ക്കാന് ശ്രമിച്ചെങ്കിലും ചെക്കന് പിടി തന്നില്ല.\nഅപ്പത്തന്നെ മൂന്നാല് പേരെ വിളിച്ചെങ്കിലും ആരും ക്ഷണം സ്വീകരിച്ചില്ല.ഫണ്ടില്ലാത്ത പരിപാടിയാണ്. സൗഹൃദവും മറ്റും ചൂഷണം ചെയ്താണ് പലരെയും കൊണ്ടുവരാറുള്ളത്.\nവിനായകന്റെ 'നോ' യ്ക്കും മറ്റുള്ളവരുടെ 'നോ' യ്ക്കും വ്യത്യാസമുണ്ടായിരുന്നു. കുറേപ്പേര് ഈ പരിപാടിക്ക് വരാന് പറ്റാത്തത് അവരുടെ നഷ്ടമാണെന്ന മട്ടില് സോപ്പിട്ട് പതപ്പിച്ചു. ചിലര് 'സാമ്പത്തികകാര്യങ്ങള് കൈകാര്യം ചെയ്യുന്നതാരാ? അവരോടെന്റെ മാനേജരെയൊന്നു വിളിക്കാന് പറയോ ' ന്ന് വളരെ സൗമ്യതയോടെ പറഞ്ഞു. ഞങ്ങള് 'ശരി .. മാനേജരെ വിളിക്കാം'' എന്ന് ആഹ്ലാദപൂര്‍വ്വം പറഞ്ഞ് നമ്പര് വാങ്ങി സേവ് ചെയ്യാതെ അടുത്തയാളെ വിളിച്ചു..\nപിന്നീടാലോചിച്ചപ്പോള് ആ സംഭാഷണത്തിന്റെ പേരില് അയാളോട് ദേഷ്യമൊന്നും തോന്നിയിട്ടില്ല. ഒരു മറയുമില്ലാതെ തനിക്ക് പറയാനുള്ളത് തുറന്നു പറഞ്ഞ അയാളോട് ബഹുമാനവും തോന്നിയിട്ടുണ്ട്. അയാളുടെ പിന്നീടുള്ള പല നിലപാടുകളോടും ഐക്യപ്പെട്ടിട്ടുണ്ട്.\nഈ അനുഭവം പറഞ്ഞത് വേറൊന്നിനുമല്ല. മൃദുലയുടെ Mruduladevi Sasidharanവെളിപ്പെടുത്തല് വന്നപ്പോള് ആദ്യം കരുതിയത്, ഫോണിലൂടെയുണ്ടായ ഒരു തര്‍ക്കമായിരിക്കും എന്നാണ്. വിനായകന്റെ ധാര്‍ഷ്ട്യത്തെ മൃദുല ചോദ്യം ചെയ്തിരിക്കാമെന്നും, അതിനോടയാള് മോശമായ രീതിയില് പ്രതികരിച്ചിട്ടുണ്ടാകാമെന്നും തന്നെ കരുതി. എന്നാലും ആ 'അമ്മ' പരാമര്‍ശം ദഹിക്കാതെ കിടന്നു. 'അമ്മയെക്കൂടി എനിക്കു വേണ'മെന്ന് പറഞ്ഞ ഒരാളെ ഏത് സാഹചര്യത്തിലായാലും തള്ളിപ്പറയാനുള്ളത്ര പൊളിറ്റിക്കല് കറക്റ്റ്‌നെസ്സേ എനിക്കുള്ളൂ എന്നതുകൊണ്ടാവണം മൃദുല എന്നിട്ടും അയാളെ പിന്തുണച്ചതില് അത്ഭുതവും തോന്നി.\nസൈബറിടങ്ങളിലും പുറത്തും ഇത്തരം നിരവധി അനുഭവങ്ങളിലൂടെ പല സ്ത്രീകളും കടന്നു പോയിട്ടുണ്ടാകും.' നോ' പറഞ്ഞാലും തുടരുന്ന ശല്യങ്ങളെ നിയമപരമായിത്തന്നെ നേരിടണം എന്നാണ് അഭിപ്രായം. മൃദുല അതിന് ധൈര്യമുള്ള സ്ത്രീയാണ്.ബസ്സില് മകളെ ശല്യം ചെയ്ത ആളെപ്പിടിച്ച് പോലീസിലേല്‍പ്പിച്ച് കേസുമെടുപ്പിച്ച ആളാണ് മൃദുല .അവരുടെ ആ ആര്‍ജവം ഇക്കാര്യത്തില് എന്തുകൊണ്ടുണ്ടായില്ല എന്ന സംശയം സ്വാഭാവികമായും ഉണ്ടായി. പിന്നെ സ്വയം തിരുത്തി. മൃദുലയുമായി അടുപ്പമുള്ള പലരും രണ്ടാഴ്ച മുമ്പ് നടന്ന ആ സംഭാഷണം കേട്ടതായി സാക്ഷ്യപ്പെടുത്തി.അത്രയ്ക്കും അരോചകമായ ആ സംഭാഷണം ഒരു പൊതുവിടത്തില് കൊണ്ടുവന്നിടാന് അവര്‍ക്ക് തീര്‍ച്ചയായും ബുദ്ധിമുട്ടുണ്ടാകും.\nഅതോണ്ട് 'തെളിവെടുക്ക് ,തെളിവെടുക്ക് ' എന്നലറാതിരിക്ക്.ഒരു തെളിവുമില്ലാതെ ഒരു സ്ത്രീയും ഇപ്രകാരം പറയില്ല എന്നാണ് വിശ്വാസം.അവര് നിയമപരമായിത്തന്നെ മുന്നോട്ടു നീങ്ങട്ടെ. അവരോടൊപ്പം നില്‍ക്കേണ്ടതുണ്ട്. നില്‍ക്കുന്നു.\nകഴിഞ്ഞ ദിവസമിട്ട പോസ്‌റ്റൊന്നും പിന്‍വലിക്കുന്നില്ല. രണ്ടും രണ്ടു വിഷയമായിത്തന്നെ കാണുന്നു.\nവിനായകന് ദീപാ നിശാന്ത്


എല്ലാവരെയും ചേർത്തുനിർത്താം; സഹായങ്ങൾ പ്രവഹിക്കട്ടെ : Deepika.com Editorial\nപ്രകൃതിക്ഷോഭത്തിൽ ഉഴലുന്ന സഹജീവികൾക്കു സഹായങ്ങൾ നൽകുന്നതിൽ കേരളീയർ വളരെ നല്ല മാതൃകയാണു കഴിഞ്ഞ വർഷത്തെ പ്രളയകാലത്തു കാട്ടിയത്. ദുരിതാശ്വാസ കേന്ദ്രങ്ങളിൽ നിത്യോപയോഗ സാധനങ്ങൾ വേണ്ടത്ര ലഭ്യമാക്കി. സർക്കാർ സംവിധാനങ്ങൾക്കു പുറമേ സന്നദ്ധസംഘടനകളും ഈ രംഗത്തു വലിയ സേവനങ്ങൾ നൽകി. എന്നാൽ ഇത്തവണ സഹായങ്ങൾ കാര്യമായി ഉണ്ടാകുന്നില്ലെന്ന പരാതി തുടക്കത്തിൽ ചിലയിടങ്ങളിലുണ്ടായി.\nദുരിതാശ്വാസകേന്ദ്രങ്ങളിൽ നേരിട്ടു സഹായം എത്തിക്കുന്നതിനു സർക്കാർ ചില നിയന്ത്രണങ്ങൾ ഏർപ്പെടുത്തിയിട്ടുണ്ട്. സഹായങ്ങൾ ദുഃസ്വാധീനത്തിനു മാർഗമാക്കാതിരിക്കാനും സഹായവിതരണം ക്രമപ്പെടുത്താനുമാണ് ഈ നിയന്ത്രണങ്ങൾ എന്നാണു സർക്കാരിന്‍റെ വിശദീകരണം. എന്നാൽ, തങ്ങളുടെ സഹായം അർഹതയുള്ളവരിൽ എത്തുന്നുണ്ടെന്ന് ഉറപ്പുവരുത്തണമെന്നു സഹായം നൽകുന്നവർക്കു താത്പര്യമുണ്ടാകും. അതു സർക്കാർ മനസിലാക്കണം. ദുരിതബാധിതർക്കു സഹായം എത്തിക്കുന്നതിനു യാതൊരു തടസവുമുണ്ടാകരുത്. തടസമുണ്ടാക്കുന്ന സാഹചര്യം, കഴിഞ്ഞ പ്രളയകാലത്തു നാം ഉണ്ടാക്കിയ നല്ല പേരു നശിപ്പിക്കും. കേരളീയരുടെ ഉദാരതയും സഹായസന്നദ്ധതയും ഒരിക്കൽക്കൂടി പ്രകടമാകുന്നതിന് ഈ ദുരിതനാളുകൾ അവസരമാകട്ടെ.\nകഴിഞ്ഞ തവണ തെക്കൻ ജില്ലകളാണു കൂടുതൽ ദുരിതം അനുഭവിച്ചതെങ്കിൽ ഇത്തവണ വടക്കൻ ജില്ലകളാണു പേമാരിയുടെയും ഉരുൾപൊട്ടലിന്‍റെയും കഠിനദുരിതങ്ങളിലേറെയും ഏറ്റുവാങ്ങുന്നത്. എന്നാൽ ഇതു കേരളത്തിന്‍റെ പൊതുവായ ദുരിതമായി വേണം കാണാൻ. പ്രകൃതിക്ഷോഭം ഏതു മേഖലയിലാവും കൂടുതൽ രൂക്ഷമാകുന്നതെന്നു മുൻകൂട്ടി പറയാൻ കാലാവസ്ഥാ നിരീക്ഷകർക്കുപോലും സാധിക്കുന്നില്ല. അതുകൊണ്ടുതന്നെ, ആവർത്തിച്ചുണ്ടാകുന്ന ഇത്തരം വിനാശങ്ങളെ നേരിടാൻ എല്ലാവരും കരുതിയിരിക്കണം. അതോടൊപ്പം, സംസ്ഥാനത്തിന്‍റെ ഏതു ഭാഗത്തു പ്രശ്‌നമുണ്ടായാലും എല്ലാവരും അതൊരു പൊതുപ്രശ്നമായി കാണണം.\nസർക്കാർ സംവിധാനത്തെ മാത്രം ആശ്രയിച്ചു ദുരിതബാധിത പ്രദേശങ്ങളിൽ സഹായം എത്തിക്കാനാവില്ല. രക്ഷാപ്രവർത്തനങ്ങളിൽപ്പോലും പോലീസിനോടും ഫയർഫോഴ്സിനോടുമൊപ്പം എത്രയോ ചെറുപ്പക്കാരാണ് രംഗത്തുണ്ടായിരുന്നത്. പൊതുജനസഹകരണമുണ്ടായതുകൊണ്ടാണു നിരവധിപേർ മരണത്തിൽനിന്നു രക്ഷപ്പെട്ടത്. കൊല്ലം -തിരുവനന്തപുരം തീരദേശത്ത് ഇപ്പോഴും രക്ഷാപ്രവർത്തനത്തിനു സന്നദ്ധരായി നിൽക്കുന്ന മത്സ്യത്തൊഴിലാളികളുണ്ട്. ഏതു പ്രതികൂല കാലാവസ്ഥയിലും മറ്റുള്ളവരെ രക്ഷിക്കാൻ തയാറാണവർ.\nപ്രത്യേക ചിഹ്നങ്ങളും അടയാളങ്ങളുമായി ദുരിതാശ്വാസകേന്ദ്രങ്ങളിൽ സഹായമെത്തിക്കുന്ന രീതി അനുവദിക്കുന്നതല്ലെന്നു മുഖ്യമന്ത്രി വ്യക്തമാക്കിയിട്ടുണ്ട്. ക്യാന്പുകളുടെ ചുമതല റവന്യു വകുപ്പിനാണു നൽകിയിരിക്കുന്നത്. സൗകര്യങ്ങൾ ഒരുക്കുന്നതു തദ്ദേശ സ്വയംഭരണ വകുപ്പിന്‍റെ ചുമതലയാണ്. എന്നാൽ, സർക്കാർ വകുപ്പുകൾ മാത്രം വിചാരിച്ചാൽ ക്യാന്പുകളുടെ പ്രവർത്തനം സുഗമമായി മുന്നോട്ടു കൊണ്ടുപോകാനാവില്ല. വ്യാജപ്രചാരണങ്ങളിലൂടെ ദുരിതാശ്വാസ പ്രവർത്തനങ്ങൾക്കു തടസം സൃഷ്‌ടിക്കാൻ സാമൂഹ്യവിരുദ്ധർ ശ്രമിക്കുന്നുണ്ട്. മുഖ്യമന്ത്രിയുടെ ദുരിതാശ്വാസ നിധിയെക്കുറിച്ചും വ്യാജപ്രചാരണം നടക്കുന്നു.\nഎല്ലാം സർക്കാർ സംവിധാനത്തിലൂടെ മാത്രമേ നടക്കാവൂ എന്ന നിർബന്ധബുദ്ധിയും ഇത്തരം സാഹചര്യങ്ങളിൽ നല്ലതല്ല. എന്നാൽ, പ്രസ്ഥാനങ്ങളും സ്ഥാപനങ്ങളും ദുരിതാശ്വാസപ്രവർത്തനങ്ങളിൽ ഏർപ്പെടുന്നത് ഏതെങ്കിലും തരത്തിലുള്ള ചൂഷണത്തിനോ സ്വാധീനത്തിനോ വേണ്ടിയാവരുത്. രാഷ്‌ട്രീയ പാർട്ടികൾക്കും ഇതു ബാധകമാക്കണം. ദുരിതാശ്വാസംപോലും പാർട്ടി സ്വാധീനം ഉണ്ടാക്കാൻ മാർഗമാക്കുന്നതു തരംതാണ പണിയാണ്. ഇങ്ങനെയുള്ള അവസരങ്ങളിലെങ്കിലും രാഷ്‌ട്രീയക്കാർ രാഷ്‌ട്രീയം മറക്കണം.\nകഴിഞ്ഞ പ്രളയകാലത്തു കേന്ദ്രം നൽകിയ സഹായത്തിൽ 1400 കോടി രൂപ ഇനിയും ചെലവഴിക്കാനുണ്ടെന്നു കേന്ദ്രമന്ത്രി വി. മുരളീധരൻ കഴിഞ്ഞ ദിവസം പറഞ്ഞു. ദുരിതാശ്വാസനിധിയിൽനിന്നു പണം മറ്റു കാര്യങ്ങൾക്കായി വിനിയോഗിച്ചുവെന്ന പരാതി നേരത്തേ ഉയർന്നിരുന്നു. ഇത്തവണ ദുരിതാശ്വാസ നിധിക്കായി സഹായാർഭ്യർഥന വരുംമുന്പുതന്നെ ചിലർ അതിനെതിരേ പ്രചാരണം നടത്തുന്നതു നല്ല ഉദ്ദേശ്യത്തോടെയാവില്ല.\nദുരിതാശ്വാസ കേന്ദ്രങ്ങളിലേക്കു സാധനങ്ങൾ ശേഖരിക്കുന്ന സംഭരണ കേന്ദ്രങ്ങളിൽ വരവു മുൻ വർഷത്തെ അപേക്ഷിച്ചു കുറഞ്ഞതു മാധ്യമങ്ങൾ പൊതുജനങ്ങളുടെ ശ്രദ്ധയിൽ പെടുത്തിയപ്പോഴാണു സഹായങ്ങൾ കാര്യമായി പ്രവഹിച്ചുതുടങ്ങിയത്.\nപ്രളയ പശ്ചാത്തലത്തിൽ സമൂഹമാധ്യമങ്ങൾ വ്യാജ വാർത്തകൾ പ്രചരിപ്പിക്കുന്നതു കർശനമായി തടയേണ്ടതുണ്ട്. അണക്കെട്ടുകൾ തുറക്കുമെന്നും വൈദ്യുതി വിതരണം തടസപ്പെടുമെന്നും മറ്റും വ്യാജസന്ദേശങ്ങൾ ഇത്തവണയും പ്രചരിച്ചിരുന്നു. അനാവശ്യഭീതി പരത്തുന്നവരെ നിലയ്ക്കുനിർത്തുകതന്നെ വേണം. സൈബർ ഡോം, സൈബർ സെൽ, പോലീസ് ആസ്ഥാനത്തെ ഹൈടെക് സെൽ എന്നിവ വ്യാജവാർത്തകളുടെ ഉറവിടം കണ്ടെത്തുന്നതിനായി സജ്ജമാക്കിയിട്ടുണ്ട്.\nവിദേശത്തുനിന്നു ദുരിതാശ്വാസ സഹായങ്ങൾ എത്തിക്കുന്നതിനുള്ള മാർഗനിർദേശങ്ങളും സർക്കാർ നൽകിയിട്ടുണ്ട്. ജില്ലാ കളക്‌ടർമാരുടെ പേരിൽ അയയ്ക്കുന്ന സാധനങ്ങൾക്കു നികുതി ഒഴിവാക്കും. എന്നാൽ, നേരിട്ടു കൊണ്ടുവരുന്നതിനു നികുതി നൽകേണ്ടിവരും. സഹായം എത്തിക്കുന്നതിലെ പ്രായോഗിക വൈഷമ്യങ്ങൾ ഒഴിവാക്കുന്നതു നല്ലതാണെങ്കിലും എല്ലാം സർക്കാർ സംവിധാനങ്ങളിലൂടെ മാത്രം എന്ന നിലപാട് ദോഷകരമായേക്കാം.\nരണ്ടര ലക്ഷത്തോളം പേരാണ് ഇത്തവണ ദുരിതാശ്വാസകേന്ദ്രങ്ങളെ അഭയം പ്രാപിച്ചിരിക്കുന്നത്. അവർക്കു ഭക്ഷണവും മറ്റ് അവശ്യസാധനങ്ങളും എത്തിക്കാൻ സർക്കാർ മാത്രമല്ല, സർക്കാരിതര സംഘടനകളും വ്യക്തികളുമൊക്കെ സജീവമായി രംഗത്തുണ്ടായിരുന്നു. എറണാകുളത്ത് തന്‍റെ ചെറിയ കടയിൽനിന്നു വസ്ത്രങ്ങൾ ദുരിതാശ്വാസത്തിനു നൽകിയ നൗഷാദിന്‍റെ ഉദാരത നവമാധ്യമങ്ങളിൽ വൈറലായി. ദുരിതത്തിൽപ്പെടുന്ന സഹജീവികളെ സഹായിക്കാനുള്ള സന്നദ്ധത മലയാളികൾക്കുണ്ട്. അതു തല്ലിക്കെടുത്തരുത്. സഹായങ്ങളിൽ വിഭാഗീയ ചിന്തകളോ രാഷ്‌ട്രീയ ചേരിതിരിവോ ഒന്നും കടന്നുവരരുത്. ദുരിതങ്ങൾ നാളെ തനിക്കുമുണ്ടാകാം എന്ന് ഓരോരുത്തരും ചിന്തിക്കണം. ആപത്തിൽപ്പെട്ടവരെ സഹായിക്കുന്നതിലുപരി എന്തു നന്മയാണുള്ളത്?


ഇന്നുമുതൽ നിങ്ങൾക്ക് ഗജകേസരിയോഗം സാധ്യമാകുന്നത് ആയിരിക്കും...\n2021 ഫെബ്രുവരി 15 മുതൽ പൊൻകിരീടം ചുടാൻ ഭാഗ്യം സിദ്ധിക്കുന്ന കുറെയധികം നക്ഷത്രക്കാർ ഉണ്ട്. ഈ നക്ഷത്രക്കാരെ കുറിച്ചാണ് ഇന്ന് നിങ്ങളുമായി ഷെയർ ചെയ്യുന്നത്. ഇവരുടെ ജീവിതത്തിൽ വരാതിരിക്കുന്നത് ഗജരാജയോഗം സമയങ്ങളാണ്. ഈ സമയങ്ങളിൽ അവരുടെ ജീവിതത്തിൽ വളരെയേറെ മാറ്റങ്ങൾ ഉണ്ടാകുന്ന ഒരു കാലഘട്ടം കൂടിയായിരിക്കും. വളരെയേറെ സമ്പത്ത് ആർജിക്കാനുള്ള ഭാഗ്യവും യോഗങ്ങളും ഈ സമയങ്ങളിൽ ഈ നക്ഷത്രക്കാരെ തേടി എത്തുന്നതായിരിക്കും. ജീവിതത്തിൽ ഉയരങ്ങളിലേക്ക് എത്തിച്ചേരാനുള്ള ഭാഗ്യം ഈ നക്ഷത്രക്കാരെ തേടിയെത്തും ആയിരിക്കും.\nഅപ്രതീക്ഷിതമായ ധനലാഭം ജീവിതത്തിൽ വരാനുള്ള ഭാഗ്യവും യോഗങ്ങളും ഈ സമയങ്ങളിൽ കൂടുതലായി തന്നെ കാണുന്നതായിരിക്കും. കുടിൽ നിന്നും കൊട്ടാരത്തിലേക്ക് നിമിഷനേരം കൂടുതൽ കുതിച്ചുയരാൻ ഭാഗ്യം ഇവർക്ക് സിദ്ധിക്കുന്നത് ആയിരിക്കും. വ്യാപാര വ്യവസായ രംഗത്ത് നൽകുന്ന വ്യക്തിക്ക് ഉയർന്ന ധനലാഭം പ്രതീക്ഷിക്കാവുന്നതാണ്. അതുപോലെതന്നെ പുതിയ തൊഴിലവസരങ്ങൾക്ക് ഇവരെ തേടി എത്തുന്നതായിരിക്കും.\nജീവിത വിജയങ്ങളും ഐശ്വര്യങ്ങളും സൽകീർത്തിയും സാമ്പത്തിക വിജയങ്ങളും ഈ നക്ഷത്രക്കാരെ തേടിയെത്തും ആയിരിക്കും. അതുപോലെതന്നെ സൽപ്രവർത്തികൾ ചെയ്യുക, അന്നദാനം നടത്തുക , ജീവിതത്തിൽ വളരെ ഏറെ ഉയരങ്ങൾ താണ്ടാൻ ഭാഗ്യം സിദ്ധിച്ചതായിരിക്കും. അതിനെ നിങ്ങളുടെ മനസ്സിനെ വറ്റിക്കൊണ്ടിരിക്കുന്ന സകല വിധം ആയിട്ടുള്ള പ്രശ്നങ്ങൾക്കും.\nസാമ്പത്തിക ബുദ്ധിമുട്ടുകൾക്കും ദുരിതങ്ങൾക്കും ഒരു അയവ് ഉണ്ടാകുന്നതായിരിക്കും. ജീവിതത്തിൽ വളരെ ഏറെ സമ്പന്നമായ ഒരു ജീവിക്കാനുള്ള ഭാഗ്യങ്ങള് ഈ നക്ഷത്രക്കാർക്ക് തേടി വരുന്നതായിരിക്കും. വളരെയേറെ ഉയർച്ചയിലേക്ക് നക്ഷത്രക്കാരെ നിമിഷനേരം കൊണ്ട് തന്നെ എത്തിച്ചേരുകയായിരിക്കും. ജീവിതത്തിലെ എല്ലാ സ്വപ്നങ്ങളും പൂർത്തീകരിക്കാനും ഈ നക്ഷത്രക്കാർക്ക് കഴിയുമായിരിക്കും. തുടർന്ന് അറിയുവാൻ വീഡിയോ കാണുക…\nകണ്ണിന് ചുറ്റും അതുപോലെ കഴുത്തിന് ചുറ്റുമുള്ള കറുത്ത കളർ മാറുന്നതിന് ഉപയോഗിക്കാവുന്ന കുറച്ച് നാച്ചുറൽ ടിപ്സുകൾ…


ടീം വിടാന് കോഹ്ലിയ്ക്ക് എങ്ങനെ തോന്നി, ആഞ്ഞടിച്ച് ഇന്ത്യന് താരം\nഅഡ്ലെയ്ഡില് നടന്ന ഓസീസിനെതിരായ ഒന്നാം ടെസ്റ്റില് ഇന്ത്യ എട്ടു വിക്കറ്റിന്റെ വന് പരാജയം ഏറ്റുവാങ്ങിയിരുന്നു. ഇതോടെ നാലു ടെസ്റ്റുകളുടെ പരമ്പരയില് പിന്നിലായ ഇന്ത്യക്കു 26ന് മെല്‍ബണില് ആരംഭിക്കുന്ന രണ്ടാം ടെസ്റ്റ് നിര്‍ണായകമായി മാറിയിരിക്കുകയാണ്. മുങ്ങുന്ന കപ്പലിനോടാണ് ഇപ്പോഴത്തെ ഇന്ത്യന് ടീമിന്റെ അവസ്ഥയെ ധോഷി താരതമ്യം ചെയ്തത്.\nപ്രസവസമയത്തു ഭാര്യക്കും കുടുംബാംഗങ്ങള്‍ക്കുമൊപ്പം ഉണ്ടാവണമെന്നത് ആധുനിക കാലത്തെ ഒരു പ്രതിഭാസമാണെന്നു എനിക്കറിയാം. ഇതെനിക്കു മനസ്സിലാക്കാന് കഴിയും.\nപക്ഷെ നിങ്ങള് ദേശീയ ടീമിനൊപ്പം ഡ്യൂട്ടിയിലാണ്. കോലിയുടെ സ്ഥാനത്തു ഞാന് ആയിരുന്നെങ്കില് ഇന്ത്യന് ടീമിന്റെ പരമ്പരയുടെ പാതിവഴിയില് വച്ചു നാട്ടിലേക്കു തിരിച്ചുപോവില്ലായിരുന്നു. എന്നെ സംബന്ധിച്ച് മറ്റെന്തിനേക്കാളും പ്രധാന ദേശീയ ടീമിന്റെ ഡ്യൂട്ടി തന്നെയാണെന്നും ധോഷി വ്യക്തമാക്കി.\nഇതുപോലെയുള്ള കാര്യങ്ങള് ഓരോരുത്തരുടെയും വ്യക്തിപരമായ താല്‍പ്പര്യമാണ്. ബിസിസിഐയ്ക്കു ഇതു തടയാന് കഴിയില്ലെന്നു ധോഷി അഭിപ്രായപ്പെട്ടു.\n30 വയസ്സിനു ശേഷം അന്താരാഷ്ട്ര ക്രിക്കറ്റില് അരങ്ങേറി 100ല് അധികം ടെസ്റ്റ് വിക്കറ്റുകള് നേടിയ നാലു താരങ്ങളില് ഒരാള് കൂടിയാണ് ധോഷി. ഇന്ത്യയുടെ മറ്റൊരു ക്രിക്കറ്റര്‍ക്കും അവകാശപ്പെടാന് സാധിക്കാത്ത നേട്ടമാണിത്.


ചന്ദ്രനിലും പെരുമാറ്റച്ചട്ടം; പുതിയ മൂണ്‍ഷോട്ട് നിയമങ്ങള് അവതരിപ്പിച്ച് നാസ | nasa new moonshot rules artemis programe\n1967 ലെ ബഹിരാകാശ ഉടമ്പടിയും മറ്റ് കരാറുകളും അടിസ്ഥാനമാക്കി തയ്യാറാക്കിയ ആര്‍ടെമിസ് ഉടമ്പടിയില് എട്ട് രാജ്യങ്ങള് ഇതുവരെ ഒപ്പുവെച്ചു.\nNeil Armstrong's Apollo 11 spacesuit | Photo: Alastair Pike / AFP\nഇന്ത്യ ഉള്‍പ്പടെ വിവിധ രാജ്യങ്ങള് ചാന്ദ്ര ഗവേഷണ പഠനങ്ങളില് ഏര്‍പ്പെട്ടു കൊണ്ടിരിക്കുകയാണ്. ചന്ദ്രനിലേക്ക് മനുഷ്യനെ അയക്കാന് അമേരിക്കയ്ക്ക് മാത്രമേ ഇതുവരെ സാധിച്ചിട്ടുള്ളൂ എങ്കിലും ചന്ദ്രനിലേക്ക് ഗവേഷണ ഉപകരണങ്ങള് എത്തിക്കുന്നതില് ഇന്ത്യ ഉള്‍പ്പടെയുള്ള രാജ്യങ്ങള്‍ക്ക് നേട്ടമുണ്ടായിട്ടുണ്ട്. ആര്‍ട്ടെമിസ് എന്ന് പേരിട്ടിരിക്കുന്ന പദ്ധതിയിലൂടെ മനുഷ്യനെ വീണ്ടും ചന്ദ്രനിലയക്കാനുള്ള ശ്രമത്തിലാണ് നാസ.\nആര്‍ടെമിസ് മിഷന്റെ പശ്ചാത്തലത്തില് ചന്ദ്രനിലെ ഇടപെടലില് മാന്യതയും അച്ചടക്കവും സഹകരണവും സമാധാനവും ഉറപ്പുവരുത്തുന്നതിന് ഒരു ഉടമ്പടി തയ്യാറാക്കിയിരിക്കുകയാണ് നാസ. 1967-ലെ ബഹിരാകാശ ഉടമ്പടിയും മറ്റ് കരാറുകളും അടിസ്ഥാനമാക്കി തയ്യാറാക്കിയ ആര്‍ടെമിസ് ഉടമ്പടിയില് എട്ട് രാജ്യങ്ങള് ഇതുവരെ ഒപ്പുവെച്ചു.\nഅമേരിക്ക, ഓസ്‌ട്രേലിയ, കാനഡ, ഇറ്റലി, ജപ്പാന്, ലക്‌സംബര്‍ഗ്, യു.എ.ഇ., യു.കെ. എന്നീ രാജ്യങ്ങളാണ് ഒപ്പുവെച്ചത്. മനുഷ്യനെ വീണ്ടും ചന്ദ്രനിലേക്കയക്കുന്നതിനായുള്ള ശ്രമങ്ങള്‍ക്ക് കൂടുതല് രാജ്യങ്ങള് പിന്തുണ നല്‍കുമെന്നാണ് പ്രതീക്ഷിക്കുന്നത് എന്ന് നാസ അഡ്മിനിസ്‌ട്രേറ്റര് ജിം ബ്രൈഡെന്‍സ്റ്റീന് പറഞ്ഞു.\nമനുഷ്യന്റെ ബഹിരാകാശ യാത്രാ ചരിത്രത്തിലെ ഏറ്റവും വലിയ സഖ്യമായിരിക്കും ഇതെന്നും ഇത് ചൊവ്വാ ദൗത്യങ്ങളിലേക്ക് വഴിപാകുമെന്നും അദ്ദേഹം പറഞ്ഞു.\nആര്‍ട്ടെമിസ് ഉടമ്പടിയിലെ വ്യവസ്ഥകള് ഇവയാണ്\nഎല്ലാവരും സമാധാനം പാലിക്കണം\nരഹസ്യാത്മകത പാടില്ല. വിക്ഷേപിക്കുന്ന എല്ലാ വസ്തുക്കളും രജിസ്റ്റര് ചെയ്തവയും തിരിച്ചറിയുന്നവയും ആയിരിക്കണം.\nബഹിരാകാശ യാത്രികരുടെ അടിയന്തിര സാഹചര്യങ്ങളില് അംഗങ്ങള് ഒന്നിച്ചുനില്‍ക്കണം\nബഹിരാകാശ സംവിധാനങ്ങള് സാര്‍വത്രികവും എല്ലാവരുടേയും ഉപകരണങ്ങളുമായി യോജിക്കുന്നവയും ആയിരിക്കണം. ശാസ്ത്രീയ വിവരങ്ങള് കൈമാറണം.\nചരിത്രപരമായ ഇടങ്ങള് സംരക്ഷിക്കപ്പെടണം. അതിന് വേണ്ടി ബഹിരാകാശ മാലിന്യങ്ങള് ശരിയായ രീതിയില് ഒഴിവാക്കണം\nറോവറുകളുടേയും ബഹിരാകാശ പേടകങ്ങളുടേയും ദൗത്യങ്ങള് മറ്റുള്ളവര് അടുത്ത് വന്ന് അപകടത്തിലാക്കരുത്.\nഈ വ്യവസ്ഥകള് ലംഘിക്കുന്നവരോട് പുറത്തുപോവാന് ആവശ്യപ്പെടുമെന്ന് ബ്രൈഡെന്‍സ്റ്റീന് പറഞ്ഞു.\nഎന്നാല് ഈ സഖ്യത്തോട് റഷ്യ അകന്ന് നില്‍ക്കുകയാണ്. ആര്‍ടെമിസ് പദ്ധതി യുഎസ് കേന്ദ്രീകൃതമാണെന്നാണ് റഷ്യയുടെ നിലപാട്. അന്താരാഷ്ട്ര ബഹിരാകാശ നിലയം പോലെ ഒരു സഹകരണമാണ് തങ്ങള് ആഗ്രഹിക്കുന്നതെന്ന് റഷ്യന് ബഹിരാകാശ ഏജന്‍സി മേധാവി ദിമിത്രി റോഗോസിന് പറഞ്ഞു.\nചൈനയുമായി നയതന്ത്ര ഉടമ്പടിയുണ്ടാക്കുന്നതില് നാസയ്ക്ക് വിലക്കുള്ളതിനാല് ഈ സഖ്യവുമായി ബന്ധപ്പെട്ട ചര്‍ച്ചകളില് ചൈനയില്ല.\nContent Highlights: nasa new moonshot rules artemis programe


നൈജീരിയ: കത്തോലിക്കാ ദൈവാലയത്തിന് നേർക്ക് സായുധ ആക്രമണം; വൈദികൻ ഉൾപ്പെടെ ഏഴ് പേർക്ക് ദാരുണാന്ത്യം - sundayshalom\nഅബൂജ: കിഴക്കൻ നൈജീരിയയിലെ ബെനുവിൽ കത്തോലിക്കാ ദൈവാലയത്തിന് നേർക്കുണ്ടായ ആക്രമണത്തിൽ വൈദികൻ ഉൾപ്പെടെ ഏഴ് പേർ കൊല്ലപ്പെട്ടെന്ന് സ്ഥിരീകരിച്ച റിപ്പോർട്ട്. കട്‌സിന-അല രൂപതയുടെ അയേ ത്വാർ സെന്റ് പോൾ ദൈവാലയത്തിനുനേരെ ഇന്നലെ, മാർച്ച് 30 ആയുധധാരികൾ നടത്തിയ ആക്രമണത്തിൽ സഹവികാരി ഫാ. ഫെർഡിനാന്റ് ഫാനെൻ എൻഗുഗാനും ആറ് വിശ്വാസികളും കൊല്ലപ്പെട്ടെന്ന് രൂപതാനേതൃത്വം പ്രസ്താവനയിലൂടെ സ്ഥിരീകരിച്ചു.\nദൈവാലയത്തിൽ ദിവ്യബലി അർപ്പിച്ചശേഷം വിശുദ്ധ വാരത്തോട് അനുബന്ധിച്ചുള്ള ക്രിസം മാസിന് ഒരുക്കം നടത്താൻ ദൈവാലയത്തിൽനിന്ന് വിശ്വാസികൾ പിരിയവേയായിരുന്നു ആക്രമണം. ജനങ്ങളുടെ ബഹളം കേട്ട് പുറത്തിറങ്ങിയ വൈദികൻ അക്രമികളെ തടയാൻ ശ്രമിച്ചപ്പോൾ അവർ അദ്ദേഹത്തിന്റെ ശിരസിൽ നിറയൊഴിക്കുകയായിരുന്നു എന്ന് രൂപതാ ചാൻസിലർ ഫാ. ഫിദെലിസ് ഫെല്ലെ അക്ജുംബുൽ പ്രസ്താവനയിൽ അറിയിച്ചു.\nഅക്രമിസംഘം അയേ ത്വാർ ഗ്രാമത്തിലെ വീടുകളിൽ അതിക്രമിച്ച് കയറിയെന്നും വീടുകൾ അഗ്‌നിക്കിരയാക്കിയെന്നും റിപ്പോർട്ടുകളുണ്ട്. അക്രമിസംഘത്തെ തിരിച്ചറിഞ്ഞിട്ടില്ല. അയേ ത്വാർ ഗ്രാമത്തിലെ സെന്റ് പോൾസ് കത്തോലിക്കാ ദൈവാലയം കൊള്ളക്കാർ ആക്രമിച്ചതായി ബെനു സ്റ്റേറ്റിലെ പ്രാദേശിക ഭരണകൂടവും സ്ഥിരീകരിച്ചിട്ടുണ്ട്. 2018 മുതൽ സെന്റ് പോൾ ഇടവകയിലെ സഹവികാരിയാണ് കൊല്ലപ്പെട്ട ഫാ. ഫെർഡിനാൻഡ്.\nക്രൈസ്തവർക്കു നേരായ ഇസ്ലാമിക ഭീകകരുടെ അക്രമണങ്ങൾ നൈജീരിയയിൽ വ്യാപകമാകുകയാണ്. വൈദികരെയും സെമിനാരിക്കാരെയും തട്ടിക്കൊണ്ടുപോകുന്നതും ക്രൈസ്തവ ഗ്രാമങ്ങൾക്കുനേരെ അക്രമം അഴിച്ചുവിടുന്നതും വ്യാപകമാകുകയാണ് ഇവിടെ. ആഫ്രിക്കൻ ഭൂഖണ്ഡത്തിൽ ഏറ്റവും കൂടുതൽ ക്രൈസ്തവഹത്യ നടക്കുന്ന രാജ്യമായി നൈജീരിയ മാറുമ്പോഴും ഭരണകൂടം തുടരുന്ന നിസംഗത ഭീതിതമാണ്.


അവശേഷിപ്പുകള് – ചായില്യം\nപുസ്തകങ്ങള് എനിക്കിഷ്ടമാണ്. നല്ലതാണെന്നു തോന്നിയ പല പുസ്തകങ്ങളും സ്വന്തമാക്കുക എന്നത് എനിക്കേറെ സന്തോഷമുള്ള കാര്യവുമാണ്. ഇപ്പോള് കാര്യമായി ഒന്നും വായിക്കാറില്ല, ഇപ്പോളെന്നു പറഞ്ഞാല് കഴിഞ്ഞ് അഞ്ചാറു വര്‍ഷങ്ങളായിട്ട്. നല്ല പുസ്തകങ്ങള് കിട്ടാറില്ല; നല്ലതു തേടി കണ്ടു പിടിക്കാനുള്ള അവസരവുമില്ല. എന്റെ നല്ലതുകള് പലര്‍ക്കും ചീത്തയാണെന്നുള്ളതും ഒരു പ്രശ്‌നമാണ്. “എനിക്കു കുറച്ചു നല്ല പുസ്തകങ്ങള് സെലെക്‌ട് ചെയ്തു വെക്കാമോ?” എന്ന് ഒരിക്കല് നാട്ടില് പോയപ്പോള് ലൈബ്രറേറിയനോട് ചോദിക്കുകയുണ്ടായി. അന്നു വൈകുന്നേരം അവന് സെലക്‌ട് ചെയ്തു താഴെ പീടികയില് ഏല്‍പ്പിച്ച് പുസ്തകങ്ങള് കണ്ട് ഞാന് നടുങ്ങി! കോട്ടയം പുഷ്പനാഥിന്റെ മൂന്നു പുസ്തകങ്ങള്, മെഴുവേലി ബാബിവിന്റെ ഒരു പുസ്തകം, മാത്യൂമറ്റത്തിന്റെ ഒരു പുസ്തകം അങ്ങനെ അഞ്ചെട്ടെണ്ണം! അവനെ കുറ്റം പറഞ്ഞിട്ടുകാര്യമില്ല, ഏറ്റവും കൂടുതല് വായനാക്കാരുള്ളതിനെ നല്ല പുസ്തകമായി കരുതുക സ്വാഭാവികം.\nഭാഷ അഞ്ചുവയസുകാരന്റെ കളിക്കൊഞ്ചല് പോലെ സൗമ്യമായാല് നന്ന്. ശക്തിയും തീഷ്‌ണവും ഹൃദ്യവുമായ പ്രയോഗങ്ങളുണ്ടായാല് അതിലേറെ നന്ന്. ഒ.വി. വിജയനെ ഉള്‍ക്കൊള്ളാന് എനിക്കായിട്ടില്ല; ആകെ ഇഷ്‌ടപ്പെട്ടെന്നു പറായാവുന്നത് ‘ഖസാക്കിന്റെ ഇതിഹാസം’ മാത്രം! ധര്‍മപുരാണം! എന്റമ്മോ!! എന്തൊരു കൃതിയാണത്? ഓര്‍മ്മ ശരിയാണെങ്കില് അതു തുടങ്ങുന്നതു തന്നെ ‘പ്രജാപതിക്കു തൂറാന്‍മുട്ടി..’ എന്നും പറഞ്ഞുകൊണ്ടാണ്. പിന്നെ പ്രജാപതിയുടെ തൂറല് പ്രക്രിയയുടെ ലൈവ് സം‌പ്രേഷണവും പ്രതിപക്ഷം തീട്ടത്തിനു ചുറ്റും വട്ടം കൂടി വാരിക്കൊണ്ടുപോകുന്നതും ഒക്കെയായി സം‌ഗതി പുരോഗമിക്കുന്നു. പ്രജാപതിയുടെ ഉണരാത്ത ജനനേന്ദ്രിയത്തെ ഉണര്‍ത്താന് നഗ്നാം‌ഗിമാര് നടത്തുന്ന ശ്രമവും അവനൊന്നനങ്ങിയപ്പോള് മുഴങ്ങിക്കേള്‍ക്കുന്ന ‘ദൂരദൂരമുയരട്ടെ…” പാട്ടുമൊക്കെയായി നോവല് തകര്‍ത്തു വാരുന്നു. പകുതി വായിച്ചതിനാലോ എന്തോ എനിക്കെന്താ മൂപ്പര് ഉദ്ദേശിച്ചതെന്ന് ഒരെത്തും പിടിയും കിട്ടിയില്ല; അവിടെ നിര്‍ത്തി. ആ നിലവാരത്തിലേക്കുയരാന് എനിക്കായിട്ടില്ലാത്തതിനാലാവാനേ വഴിയുള്ളൂ, അല്ലാതെ ഒ.വി. വിജയനെ കുറ്റം പറയാന് ഞാനാര്?\nഎം.ടി. യുടെ കഥകളൊക്കെ എനിക്കിഷ്ടമാണ്, ഒ.എന്.വി. യുടെ കവിതകളും ഇഷ്ടമാണ്, മഹാകവി പി. യുടെ ‘നിത്യകന്യകയെ തേടി’ എന്ന കൃതി വായിച്ചതിനു കണക്കില്ല. ബാലചന്ദ്രന് ചുള്ളിക്കാടിന്റെ ‘ചിദം‌ബരസ്മരണകള്’ എന്. മോഹനന്റെ ‘ഇന്നലത്തെ മഴ’ ലിസ്റ്റ് നീളുന്നു…. തമിഴറിയാഞ്ഞിട്ടു കൂടി സി. വി. രാമന്‍പിള്ളയുടെ മാര്‍ത്താണ്ഡവര്‍മ്മയും ധര്‍മ്മരാജയും ഞാന് ആസ്വദിച്ചുതന്നെയാണു വായിച്ചത്. ലക്ഷണമൊത്ത ആദ്യനോവലും നല്ല താല്പര്യത്തോടെതന്നെ വായിച്ചു തീര്‍ത്തിരുന്നു. തകഴിയെ മറക്കാനാവില്ല; എസ്.കെ. പൊറ്റക്കാടിനേയും. ‘കാപ്പിരികളുടെ നാട്ടിലെ’ വിശേഷങ്ങള് ഇന്നും മനസ്സില് നിറഞ്ഞു നില്‍ക്കുന്നു. വായിക്കുമ്പോളൊക്കെ ഒരു പുഞ്ചിരി ചുണ്ടിലുണര്‍ത്തുന്ന ബേപ്പൂര് സുല്‍ത്താനെ മറന്നിട്ടുള്ള യാതൊരു കളിയുമില്ല. മലയാറ്റൂര് രാമകൃഷ്‌ണന്റെ യക്ഷിയും, മരണം രം‌ഗബോധമില്ലാത്ത കോമാളിയാണെന്ന് ഇടയ്‌ക്കിടയ്‌ക്കോര്‍മ്മിപ്പിക്കുന്ന എം.ടി. വാസുദേവന്നായരുടെ ‘മഞ്ഞി’ലെ സര്‍ദ്ദാര്‍ജിയും പിന്നെ വിമലടീച്ചറും ബുദ്ദൂസും എന്തിനേറെ ഹോസ്റ്റലില് നിന്നും കള്ളം പറഞ്ഞിട്ടിറങ്ങിപ്പോകുന്ന ആ പെണ്‍കുട്ടി വരെ മനസ്സിലിന്നും ജീവിക്കുന്നു. ഏകാന്തവേളകളില് പടയണിത്താളത്തില്, കാട്ടാളവേഷത്തില് കടമ്മനിട്ട ഉടുക്കുകൊട്ടി കവിത പാടാറുണ്ട്. വിവശമദാലസഭാവത്തില് കുളികഴിഞ്ഞീറന് മാറ്റി വന്ന പ്രേയസ്സിയോട് എന് എന് കക്കാട് നാലഞ്ചു വര്‍ത്തമാനങ്ങള് പറയുന്നത് അല്പം വേദനയോടെ ഓര്‍ക്കുന്നു. കാരൂരും പകുതിമലയാളി ഖാദറും മരണത്തിന്റെ മണിനാദം കേട്ടെന്നെന്നേക്കുമായി കണ്ണടച്ച് കാല്പനികതയുടെ നെടും‌തൂണും പതിതമാനസനായ ഇടപ്പള്ളിയും ചങ്ങമ്പുഴയും കവിത്രയങ്ങളും കമ്യൂണിസ്‌റ്റ് കവിത്രയങ്ങളും, വേണ്ട, ഇഷ്ടങ്ങളങ്ങനെ പറഞ്ഞാല് തീരുന്നതല്ല…\nദ്വയാര്‍ത്ഥമൊക്കെ ഇരിക്കട്ടെ, ഭാഷ എന്തിന്നിത്ര കാഠിന്യമുള്ളതാക്കണം? മഹാകവി പിയുടെ ‘മെക്കാളെയുടെ മകള്’ എന്ന കവിത എത്ര മനോഹരമാണ്, അതിലും ദ്വയാര്‍ത്ഥം തന്നെയല്ലേ, പിയുടേ തന്നെ ‘കളിയച്ഛന്’ മൂന്നു തലത്തില് നിന്നും വായിച്ചെടുക്കാനാവുന്ന മറ്റൊരു ക്ലാസിക്. എന്നാലും വളരെ ലളിതം. സച്ചിദാനന്ദന് എഴുതുന്നത് എന്താണാവോ? മോഡേണിസവും പോസ്റ്റ് മോഡേണിസവും ഒക്കെയായി കവിതയും നോവലും ആഞ്ഞടിച്ചിറങ്ങുമ്പോള് എന്നേപ്പോലുള്ളവര്‍ക്ക് ഒന്നും തിരിയാതെ നോക്കി നില്‍ക്കാനേ ആവുന്നുള്ളൂ? ബിം‌ബങ്ങളാണത്രേ! സൗന്ദര്യത്തിനോ ഘടനയ്‌ക്കോ അല്ല പ്രധാന്യം! പ്രാസമോ? വൃത്തമോ? ഛേ! താനെന്താ അച്ചീചരിതകാരന്‍മാരുടെ കാലത്താണോ ജീവിക്കുന്നത്? എന്നൊരു സുഹൃത്തു പറഞ്ഞതോര്‍ക്കുന്നു. ബിം‌ബങ്ങളെ നിറയ്‌ക്കുക! നട്ടപ്പതിരയ്‌ക്ക് വെള്ളമടിച്ച് ഒരുത്തനിരുന്നെഴുതുന്ന ബിം‌ബങ്ങളെ കവിതയിലും കഥയിലും തെരയാന് എനിക്കത്രമാത്രം വട്ടില്ല എന്നു തന്നെ കരുതുന്നു.\nഭാഷയുടെ കാഠിന്യം, അതു വേറൊരു കീറാമുട്ടി. ‘ദാസ് ക്യാപിറ്റല്’ – മൂലധനം’ വായിച്ചിട്ടുണ്ട്, സം‌ഭവം ഏതാണ്ടൊക്കെ തലയില് കേറുകയും ചെയ്തു. വിപ്ലവം തലയ്‌ക്കുപിടിച്ചപ്പോള് ഒരിക്കല് തോന്നി ഇ.എം.എസ്സിനെ അങ്ങു വായിച്ചു തീര്‍ത്തേക്കാമെന്ന്. തീവില കൊടുത്ത് മൂന്നു പുസ്തകങ്ങള് വാങ്ങിച്ചു. പേരു പറയുന്നില്ല, നിങ്ങളെന്നെ കളിയാക്കും! മൂന്നിന്റേയും ആദ്യപേജുകള് പോലും വായിക്കേണ്ടി വന്നിട്ടില്ല! ഇങ്ങനേയും എഴുതാമെന്നു മനസ്സിലായി. പറയേണ്ട കാര്യം അല്പം ലളിതമാക്കിയാലെന്തായിരുന്നു? ജനകീയജനാധിപത്യം വഴിമുട്ടിപ്പോവുമായിരുന്നോ? ഇതൊക്കെ കുത്തിയിരുന്നു – കൂട്ടുകാരന് സുനില് പറഞ്ഞതുപോലെ അല്പം നീട്ടിയിട്ടുതന്നെ കാര്യം! – ‘കുത്തിപ്പിടിച്ചിരുന്ന് ‘ വായിച്ചു തീര്‍ത്തവരെ പൂവിട്ട് പൂജിക്കണം.\nശ്രീധരേട്ടന് ഒരിക്കല് ചിത്രകലയെപറ്റി പറയുമ്പോള് ഓര്‍മ്മിപ്പിക്കുകയുണ്ടായി, ഭാഷ എവിടേയും മാറിക്കൊണ്ടിരിക്കുകയാണ്. നമ്മുടെ നിലേശ്വരം‌കാരന് ചീരാമകവി പണ്ടെഴുതിയ രാമചരിതത്തിന്റെ ഭാഷയല്ല ഒറ്റശ്ലോകകാരന്റേത്, ഭാഷാപിതാവ് എഴുത്തച്ഛന്റെ ഭാഷയല്ല തുള്ളല്‍കാരന് നമ്പ്യാരുടേത്, ചങ്ങമ്പുഴയല്ല പി. ഭാസ്‌കരന്. കാലാകാലങ്ങളിലൂടെ ഭാഷയില് മാറ്റം വരുന്നു, ആസ്വാദന രീതിയില് മാറ്റം വരുന്നു. അതിനനുസരിച്ചു വളരാന്, ഭാഷ ഉള്‍ക്കൊള്ളാന് അതാതു കാലഘട്ടത്തിലെ ആള്‍ക്കാര് ശ്രമിക്കേണ്ടതാണ്. രവിവര്‍മ്മ ചിത്രങ്ങളുടെ കാലം കഴിഞ്ഞു. നിങ്ങളൊരാര്‍ട്ട് ഗാലറി സന്ദര്‍ശിച്ചുനോക്കുക! കണ്ടിറങ്ങുന്ന നിങ്ങളുടെ മുഖത്തെ ഭാവമെന്തായിരിക്കും? എന്റെ കാര്യം ഇപ്പോഴേ പറയാം ആദ്യത്തെ രണ്ടു ചിത്രങ്ങളൊക്കെ കാണാനുള്ള ക്ഷമയേ എനിക്കുണ്ടാവൂ, ഒരു ചെറുപുഞ്ചിരിയുമായി ഞാനിറങ്ങി വരും. ചിത്രകലയിലും ഭാഷ മാറി! ഘടനയല്ല, സൗന്ദര്യമല്ല ബിം‌ബങ്ങളാണു വലുത്! ബിം‌ബങ്ങള് നീണാള് വാഴട്ടെ! ഭാഷയിലെ മാറ്റങ്ങളെ ഉള്‍ക്കൊള്ളാനാവാതെ പഴമയ്‌ക്കു ജയ് വിളിച്ച് മൂലയിലൊതുങ്ങി നില്‍ക്കുക തന്നെ കാമ്യം…\nKerala, Litrature, malayalam, Personal\nEntertainment, Litrature, malayalam, novel, poetry, story


periya murder: പെരിയ ഇരട്ടക്കൊലപാതകം: ഒരാൾ കൂടി കസ്റ്റഡിയിൽ - police arrestsadriver in periya twin murder case | Samayam Malayalam\npolice arrestsadriver in periya twin murder case\nSamayam Malayalam | Updated: 13 Mar 2019, 05:43:00 PM\nകേസിൽ ആരോപമണം നേരിടുന്ന ശാസ്ത ഗംഗാധരന്‍റെ ഡ്രൈവറാണ് കസ്റ്റഡിയിലായ മുരളി. ആയാളാണ് പ്രതികളെ രക്ഷപെടാൻ സഹായിച്ചതെന്നാണ് അന്വേഷണ സംഘത്തിന്‍റെ നിഗമനം. മുൻപ് ശാസ്താ ഗംഗാധരന്‍റെ മകൻ ഗിജിനെ പോലീസ് പ്രതിചേര്‍ത്തിരുന്നു.\nകസ്റ്റഡിയിലെടുത്തത് പ്രതികളെ രക്ഷപെടാൻ സഹായിച്ച ഡ്രൈവറെ\nകസ്റ്റഡിയിലായ മുരളി ആരോപണവിധേയനായ ശാസ്താ ഗംഗാധരന്‍റെ ഡ്രൈവര്\nകേസിൽ ഏഴുപേരെ അറസ്റ്റ് ചെയ്തിരുന്നു\nകാസർകോട്: പെരിയയിൽ യൂത്ത് കോൺഗ്രസ് പ്രവര്‍ത്തകരുടെ ഇരട്ടക്കൊലപാതകവുമായി ബന്ധപ്പെട്ട് ഒരാള് കൂടി കസ്റ്റഡിയിൽ. കോസര്‍കോട് എച്ചിലടുക്കം സ്വദേശി മുരളിയെയാണ് അന്വേഷണസംഘം കസ്റ്റഡിയിലെടുത്തത്. ഇയാളുടെ അറസ്റ്റ് നാളെ രേഖപ്പെടുത്തിയേക്കും.\nകേസിലെ ഏഴാം പ്രതിയായ ഗിജിൻ കൊല നടത്തിയ ശേഷം പ്രതികളെ വാഹനത്തിൽ കയറ്റി രക്ഷപെടുത്തുകയായിരുന്നുവെന്നാണ് പോലീസിന്‍റെ നിഗമനം.\nകഴിഞ്ഞ ഫെബ്രുവരി പതിനേഴിന് രാത്രിയാണ് യൂത്ത് കോൺഗ്രസ് പ്രവര്‍ത്തകരായ കൃപേഷും ശരത് ലാലും കൊല്ലപ്പെട്ടത്. കേസിൽ ഇതുവരെ ഏഴുപേരുടെ അറസ്റ്റാണ് രേഖപ്പെടുത്തിയിരിക്കുന്നത്. സിപിഎം മുൻ ലോക്കൽ കമ്മിറ്റി അംഗമായ എം പീതാംബരാനാണ് കേസിലെ ഒന്നാം പ്രതി. ഇയാളെ നേരത്തെ അറസ്റ്റ് ചെയ്തിരുന്നു. പെരിയ ഇരട്ടക്കൊലപാതകം സംബന്ധിച്ച കേസിന്‍റെ അന്വേഷണം സിബിഐയ്ക്ക് കൈമാറണമെന്ന് കോൺഗ്രസ് ഉള്‍പ്പെടെയുള്ള പ്രതിപക്ഷ പാര്‍ട്ടികള് ആവശ്യപ്പെട്ടിരുന്നു. ഇതിനിടെയാണ് കേസുമായി ബന്ധപ്പെട്ട് ഒരാള് കൂടി അറസ്റ്റിലാകുന്നത്.\nശശികലയ്ക്കും സെൻകുമാറിനുമെതിരെ കേസെടുക്കുമെന്ന് സർക്കാർ ആര്‍ട്ടിക്കിള് ഷോ\nyouth congress workers murder periya murder Kerala political murder Kerala police Kasargod twin murder kasargod murder news kasargod Murder\nWeb Title : police arrestsadriver in periya twin murder case


fifa u-17 world cup | ഫിഫ അണ്ടര് 17 ലോകകപ്പ്; ട്രോഫി പര്യടനത്തിന് ഇന്ന് തുടക്കം - Malayalivartha.com Widgets Magazine\nഫിഫ അണ്ടര് 17 ലോകകപ്പ്; ട്രോഫി പര്യടനത്തിന് ഇന്ന് തുടക്കം\n19 AUGUST 2017 12:57 PM IST\nലോകകപ്പ് ; കൊറിയയെ ഏകപക്ഷീയമായ ഒരു ഗോളിന് സ്വീഡൻ പരാജയപ്പെടുത്തി\nഇന്ത്യയില് നടക്കാനിരിക്കുന്ന ഫിഫ അണ്ടര് 17 ലോകകപ്പ് ഫുട്‌ബോള് പോരാട്ടത്തിന്റെ ട്രോഫി പര്യടനത്തിന് ഇന്ന് തുടക്കം. മേജര് ധ്യാന്‍ചന്ദ് ദേശീയ സ്‌റ്റേഡിയത്തിലാണ് ലോകകപ്പ് ട്രോഫിയുടെ പ്രദര്‍ശനത്തിന് തുടക്കമിടുന്നത്. നാളെ ട്രോഫി ചരിത്രമുറങ്ങുന്ന ഇന്ത്യാ ഗെയ്റ്റിനരികില് പ്രദര്‍ശിപ്പിക്കും.\nഫുട്‌ബോള് പ്രേമികള്‍ക്ക് ലോകകപ്പിന്റെ യഥാര്‍ഥ ട്രോഫി കാണാനും ഒപ്പം ഫോട്ടോയെടുക്കാനും അനുവാദമുണ്ട്. കൊച്ചിയടക്കമുള്ള ലോകകപ്പ് നടക്കുന്ന ആറ് വേദികളിലായി ട്രോഫിയുടെ പര്യടനവും പ്രദര്‍ശനവും സംഘടിപ്പിച്ചിട്ടുണ്ട്.\nകര്‍ഷകരുടെ പേരില് കോടികളുടെ വായ്പാ തട്ടിപ്പ് ; ഫാദര് തോമസ് പീലിയാനിക്കല് ക്രൈംബ്രാഞ്ച് കസ്റ്റഡിയില് (29 seconds ago)


South Africa Zuma: Gupta family home raided by police | ദക്ഷിണാഫ്രിക്കന് പ്രസിഡന്റിനെതിരായ അഴിമതി ആരോപണം; ഗുപ്ത സഹോദരങ്ങളുടെ വസതിയില് റെയ്ഡ്; മൂന്നു പേര് അറസ്റ്റില് | Mangalam\nSaturday, February 24, 2018 Last Updated0Min 53 Sec ago English Edition\nWednesday 14 Feb 2018 03.36 PM\nദക്ഷിണാഫ്രിക്കന് പ്രസിഡന്റിനെതിരായ അഴിമതി ആരോപണം; ഗുപ്ത സഹോദരങ്ങളുടെ വസതിയില് റെയ്ഡ്; മൂന്നു പേര് അറസ്റ്റില്\nഒന്‍പത് വര്‍ഷമായി ജേക്കബ് സുമ ദക്ഷിണാഫ്രിക്കയെ നയിക്കുന്നു. രാജ്യത്തിന്റെ പ്രകൃതി വിഭവങ്ങള് സുമയും അദ്ദേഹവുമായി ബന്ധപ്പെട്ടവരും കൊള്ളയടിക്കുന്നുവെന്നാണ് ഉയരുന്ന പ്രധാന ആരോപണം. ജേക്കബ് സുമയുമായി അടുത്ത ബന്ധമുള്ളവരാണ് ഗുപ്ത കുടുംബം. തങ്ങളുടെ ബിസിനസ് നേട്ടത്തിനായി അവര് രാഷ്ട്രീയ സ്വാധീനം ഉപയോഗിക്കുന്നുവെന്നും ആരോപണമുണ്ട്.\nജോഹന്നാസ്ബര്‍ഗ്: ദക്ഷിണാഫ്രിക്കന് പ്രസിഡന്റ് ജേക്കബ് സുമയുമായി ബന്ധപ്പെട്ടുയര്‍ന്ന അഴിമതി ആരോപണത്തില് ഇന്ത്യന് വംശജരായ ഗുപ്ത സഹോദരങ്ങളുടെ വസതിയില് പോലീസ് റെയ്ഡ്. ജോഹന്നാസ്ബര്‍ഗിലുള്ള ഗുപ്ത കുടംബത്തിന്റെ ആഡംബര വസതിയില് ബുധനാഴ്ച പുലര്‍ച്ചെയാണ് റെയ്ഡ് നടന്നത്. ഗുപ്ത സഹോദരന്മാരില് ഒരാള് അടക്കം മൂന്നു പേര് അറസ്റ്റിലായതായും റിപ്പോര്‍ട്ടുണ്ട്.\nപോലീസിന്റെ് പ്രശസ്തമായ ഹോക്‌സ് യൂണിറ്റ് ആണ് റെയ്ഡ് നടത്തുന്നത്. അഴിമതി ആരോപണങ്ങളിലും സാമ്പത്തിക ക്രമക്കേടുകളിലും പെട്ട ജേക്കബ് സുമ രാജിവച്ചേക്കുമെന്ന സൂചനയുടെ കൂടി പശ്ചാത്തലം റെയ്ഡിനുണ്ട്. ഒന്‍പത് വര്‍ഷമായി ജേക്കബ് സുമ ദക്ഷിണാഫ്രിക്കയെ നയിക്കുന്നു. രാജ്യത്തിന്റെ പ്രകൃതി വിഭവങ്ങള് സുമയും അദ്ദേഹവുമായി ബന്ധപ്പെട്ടവരും കൊള്ളയടിക്കുന്നുവെന്നാണ് ഉയരുന്ന പ്രധാന ആരോപണം. ജേക്കബ് സുമയുമായി അടുത്ത ബന്ധമുള്ളവരാണ് ഗുപ്ത കുടുംബം. തങ്ങളുടെ ബിസിനസ് നേട്ടത്തിനായി അവര് രാഷ്ട്രീയ സ്വാധീനം ഉപയോഗിക്കുന്നുവെന്നും ആരോപണമുണ്ട്.\nഅറസ്റ്റിലായവരില് ഗുപ്ത കുടുംബാത്തിലെ അംഗങ്ങളുമുണ്ടെന്ന് ദക്ഷിണാഫ്രിക്കന് വാര്‍ത്താ ഏജന്‍സിയായ എസ്്എബിസി പറയുന്നു. പോലീസ് നടപടിയെ കുറിച്ച് സുമ തന്നെ വ്യക്തമാക്കുമെന്ന് ധനമന്ത്രി മലുസി ഗിഗാബ പറയുമ്പോള് അത്തരമൊരു തീരുമാനത്തില് എത്തിയിട്ടില്ലെന്നാണ് പ്രസിഡന്റിന്റെ ഓഫീസ് പറയുന്നു.


പരിദേവനങ്ങളും സ്മാര്‍ത്ത വിചാരവും – വിദൂഷകൻ.കോം\nപലരും സതീശനെ അന്വേഷിച്ചു തുടങ്ങിയപ്പോഴാണ് അവൻ സ്ഥലത്തില്ലെന്ന് എല്ലാവരും അറിയുന്നത്. വീട്ടുകാരറിയാതെ, നാട്ടുകാരറിയാതെ, ആർക്കും വേണ്ടിയല്ലാതെ ഒരു ദിവസം മുഴുവൻ വാർഡിൽ നിന്നും വിട്ടു നിന്നപ്പോഴാണ് അന്വേഷിയ്ക്കേണ്ടി വന്നത്. ആർക്കും അറിയില്ലെങ്കിലും പീറ്ററിന് അറിയില്ലെന്ന് പറഞ്ഞ് ഒഴിയാൻ കഴിയില്ലല്ലോ! സഹകരണ പാർട്ടിയുടെ പിന്തുണയോടുകൂടി സതീശൻ നഗരസഭയുടെ അദ്ധ്യക്ഷനായി സത്യപ്രതിജ്ഞ ചെയ്യുവാൻ ഇനിയും നാളുകൾ മാത്രമേ അവശേഷിച്ചിരുന്നുള്ളു.\nആദ്യം സംയുക്ത കക്ഷിയുടെ പിന്തുണയോടുകൂടി ചെയർമാനാകുമെന്നാണ് കേട്ടിരുന്നത്. പിന്നീട് കാറ്റ് മാറി വീശുകയായിരുന്നു. കാറ്റിനെ മാറ്റിയത് പീറ്ററാണെന്ന് നാടാകെ പരന്നു. അതിന് ശേഷം പീറ്ററിന്റെ നടത്തയ്ക്ക് കുറച്ചുകൂടി തലയെടുപ്പ് കണ്ടിരുന്നു. നെഞ്ച് കുറച്ചുകൂടി മുന്നോട്ടു\nഅതിനിടയ്ക്ക് ലേശം വാക്കു തർക്കങ്ങളും കയ്യേറ്റങ്ങളും നടക്കാതിരുന്നില്ല. വിമോചക മുന്നണിക്കാർ, സതീശൻ മങ്കാവുടിയിൽ ജനിച്ചു വളർന്നതാണെന്നും മങ്കാവുടി വിമോചനത്തിനു വേണ്ടി അവതരിച്ച ദിവ്യനാണെന്നുമുള്ള അവകാശവാദവുമായിട്ട് രംഗത്തെത്തുകയും പീറ്ററുമായിട്ട് ഏറ്റുമുട്ടലിന് ശ്രമിയ്ക്കുകയും ചെയ്തതിന്റെ പേരിൽ സഹകരണ പാർട്ടിവക ചുമട്ടുതൊഴിലാളികൾ ആണ് കയ്യും കലാശവും ഉപയോഗിച്ചത്. അത് അവിടം കൊണ്ട് അവസാനിച്ചു. കാരണം, വടക്കൻ മലയാളത്തുകാരെപ്പോലെ ചോരയിൽ അങ്കക്കലിയും കോഴിപ്പോരും ഇല്ലാതിരുന്നതാണ്. നാലഞ്ചുനാൾ രക്തസാക്ഷികളെ പ്രതീക്ഷിച്ച്, മങ്കാവുടിക്കടുത്ത നാട്ടുകാർ ടീ.വി വാർത്തകൾ ശ്രദ്ധിയ്ക്കുകയും പത്രങ്ങളിൽ ചുഴിഞ്ഞു നോക്കിയതും മിച്ചം.\nപീറ്ററിന് പോലും അറിയില്ലെന്ന് വന്നപ്പോഴാണ് വാർഡാകെ, പിന്നീട് മങ്കാവുടിയാകെ സംശയങ്ങളെ കൊണ്ടും ചോദ്യങ്ങളെ കൊണ്ടും നിറഞ്ഞത്. സംശയങ്ങൾക്ക് നിവാരണങ്ങളോ ചോദ്യങ്ങൾക്ക് ഉത്തരങ്ങളോ എവിടെ നിന്നും ലഭിയാക്കാതെ മണിക്കൂറുകൾ കഴിഞ്ഞു പോയി. ആരോ ഒരാള് പറഞ്ഞു സതീശന്റെ കട താഴിട്ട് പൂട്ടിയിട്ടുണ്ടോ എന്നു നോക്കാൻ. ഇല്ലെന്നു കണ്ടപ്പോൾ ഷട്ടർ ഉയർത്തി നോക്കുകയായിരുന്നു.\nപോസ്റ്റുമോർട്ടം റിപ്പോർട്ട് ചരടിൽ തൂങ്ങി ശ്വാസം മുട്ടിത്തന്നെയാണ് മരിച്ചതെന്ന് സ്ഥിരീകരിച്ചു. ശരീരത്തിന് മറ്റു ചതവുകളോ, മുറിവുകളോ, ഒന്നുമില്ലെന്നും, വിഷം ഉള്ളിൽ ചെന്നതിന്റെ ലക്ഷണമില്ലെന്നും നോട്ടു ചെയ്യപ്പെട്ട് വിദഗ്ധ പരീക്ഷണങ്ങൾക്കായിട്ട് ആന്തരാവയവങ്ങൾ നീക്കി\nശരീരം മറവു ചെയ്യുന്നതിനായിട്ട് ബന്ധുക്കൾക്ക് വിട്ടു കിട്ടി.\nഅക്ഷരാർത്ഥത്തിൽ ഞെട്ടിപ്പോയത് പീറ്റർ മാത്രമാണ്. ശവസംസ്ക്കാരത്തിനു ശേഷമുള്ള അനുശോചന സമ്മേളനത്തിൽ അയാളത് സമൂഹത്തെ അറിയിക്കുകയും ചെയ്തു.\nകക്ഷി രാഷ്ട്രീയത്തിന്നതീതമായി സംയുക്തകക്ഷിക്കാരും സഹകരണപാർട്ടിക്കാരും വിമോചകമുന്നണിക്കാരും പങ്കെടുത്ത ഒരു യോഗമായിരുന്നത്. അവറാച്ചൻ സ്റ്റേജിൽ മൂകനായിട്ടിരിയ്ക്കുക മാത്രമാണ് ചെയ്തത്. ഒരൊറ്റ വാക്കുപോലും പറയാതെ അയാൾ യോഗശേഷം സ്റ്റേജ് വിടുകയും ചെയ്തു. അത് ഞങ്ങളെ സംശയത്തിന്റെ വാതിൽക്കൽ എത്തിച്ചു. ഞങ്ങളുടെ\nകണ്ണുകളും കാതുകളും അയാളെ ചുറ്റിപ്പറ്റി നിന്നിരുന്നു ആഴ്ചകളോളം. പക്ഷെ, യാതൊന്നും കിട്ടിയില്ല. എങ്കിലും ഞങ്ങൾ, ഞങ്ങൾ മാത്രം അയാളെ സംശയിച്ചു കൊണ്ടിരുന്നു.\nഇത് സ്വന്തം ചിന്തയാലും തീരുമാനത്താലുമാണ് ഇങ്ങിനെ ചെയ്യുന്നത്. അതിൽ ആർക്കും ഒരു പങ്കുമില്ലാത്തതാണ്. ഞാൻ ആരുമായിട്ട് യാതൊരു വിധ കൊടുക്കലു വാങ്ങലുകളോ സാമ്പത്തിക ബാദ്ധ്യതകളോ തീർപ്പാക്കാതെയിരുന്നിട്ടുമില്ല…\nമൃതദേഹത്തോടുകൂടി കണ്ട പ്രസ്തുത കുറിപ്പിന്റെ ബലത്തിൽ പോലീസും എല്ലാ കാര്യങ്ങളും അവസാനിപ്പിയ്ക്കുക ആയിരുന്നു.\nപിന്നെന്തിന് ഞങ്ങൾ മാത്രം സംശയിയ്ക്കുന്നുവെന്ന് തോന്നാം. സതീശനെ സംബന്ധിച്ച് നിലവിലുള്ള സാഹചര്യങ്ങൾ വച്ച് നോക്കുമ്പോൾ ഈ നേരത്ത് അങ്ങിനെ ചെയ്യേണ്ട ഒരു കാര്യവും ഞങ്ങൾ കാണുന്നില്ല.\nസതീശന്റെ കുറിപ്പു പുസ്തകത്തിൽ ചുവന്ന മഷിയിലെഴുതിയിരിയ്ക്കുന്നത് ഇതു മാത്രമാണ്,\nമറ്റെല്ലാ എഴുത്തുകളും നീലമഷിയിലും. ഇതുമാത്രം ചുമന്നത് ആയതു യാദൃശ്ചികമാണെന്ന് തോന്നുന്നില്ല. അതുവായിച്ചാൽ അതിന്റെ പ്രാധാന്യം വ്യക്തമാകുകയും ചെയ്യും.\nസരിത ഒരിയ്ക്കലും എന്റെ ഹൃദയകവാടം കടന്ന് ഉള്ളിൽ വന്നിട്ടില്ല. ഞാൻ മലർക്കെ തുറന്നു വച്ചിരിയ്ക്കയായിരുന്നു. പക്ഷെ, ഇവിടെ കയറാ ഗുരുവായൂർ ക്ഷേത്രത്തിലേതു പോലെ\nഎന്നിട്ടും അവളൊരു സാധാരണ ഭക്തയെപ്പോലെ ശ്രീകോവിലിനു മുന്നിൽ ദീപാരാധനയ്ക്കുള്ള നടതുറക്കുന്നതും കാത്തു നിൽക്കുക മാത്രമേ ചെയ്യുന്നുള്ളൂ. അവൾക്ക് ജീവിതത്തെക്കുറിച്ച്, ജീവികളെ കുറിച്ചോ, ജീവചൈതന്യത്തെകുറിച്ചോ ഒന്നുമറിയില്ല. സ്നേഹമെന്തെന്നോ സ്‌നേഹത്തിന്റെ ഗന്ധങ്ങളെന്തെന്നോ മാധുര്യമെന്തെന്നോഅന്യമാണ്.യഥാർത്ഥത്തിൽ അവൾ ഗ്രാമത്തിൽ വളർന്ന ഒരണു കുടുബത്തിലെ ഒരംഗം മാത്രമാണ്. സമൂഹത്തിലെ സംസ്ക്കാര സമ്പന്നരെന്ന് അറിയപ്പെടുന്ന ഉദ്യോഗസ്ഥരായ അച്ഛനും\nഅമ്മയ്ക്കും ഉണ്ടായ ഒരേ ഒരു മകൾ. അതും അവർ അദ്ധ്യാപകരായിരുന്നതിനാൽ ബഹുമാനത്തോടെ ഇടപഴകുന്ന വരെ മാത്രമേ അവൾ കണ്ടിരുന്നുള്ളു.\nഅവളുടെ വീടിനടുത്തു തന്നെ, അവളുടെ ബന്ധുക്കൾ തന്നെ വേദനിയ്ക്കുകയും വിഷമിയ്ക്കുകയും ചെയ്ത് ജീവീതം തള്ളി നീക്കുന്നത് അവളുടെ കണ്ണുകളിൽ പെട്ടിട്ടുണ്ടാവില്ല.\nഎന്നിരിയ്ക്കിലും അവൾക്ക് സർവ്വകലാശാലയിൽ നിന്നും എഴുതികൊടുത്തൊരു ഡിഗ്രിസർട്ടിഫിക്കറ്റുണ്ട്, പ്രായോഗീക ജീവീതത്തിലെ ആദ്യക്ഷരങ്ങൾ പോലും അറിയില്ലെങ്കിലും. ശാരീരീക ബന്ധം പോലും ശരീരത്തിന്റെ ഒരാവശ്യത്തിൽ കഴിഞ്ഞ് മാനസ്സീകമായ വികാരതലത്തിലെത്തിയ്ക്കാൻ\nഇപ്പോഴാണ് ഞാൻ മനസ്സിലാക്കുന്നത്…….രാധേച്ചി വളരെ വ്യക്തമായൊരു ഓയിൽ പെയിന്റാണ്. സരിതയോ ശൈത്യത്തിലെ വെളുപ്പാൻ കാലത്തെ മൂടൽ മഞ്ഞുപാളികളിലൂടെ കുറച്ചകലെ കാണുന്നൊരു\nഞങ്ങളുടെ പ്രതീക്ഷപോലെ അവൾ കരയുകയുണ്ടായില്ല. സ്വതവേ അരുണാഭമായിരുന്ന കവിൾ കുറച്ചുകൂടി ചുവക്കുക മാത്രമേ ചെയ്തുള്ളൂ. കണ്ണുകൾക്ക് മൂർച്ച കൂടുകയും.\n“അതിനർത്ഥം നിങ്ങളുടെ വീക്ഷണത്തിൽ സ്‌നേഹത്തിന് സ്ഥാനമില്ലെന്നാണോ?”\n“മാനസ്സീകമായൊരു ആകർഷണമാണ് സ്നേഹമെന്നാണ് ഞങ്ങളുടെധാരണ.ആകർഷിയ്ക്കപ്പെട്ടുകഴിഞ്ഞാൽസ്വാർത്ഥതയില്ലാതാകുന്നു. സ്വാർത്ഥത നിശ്ശേഷം\n“ഞാനതിനെക്കുറിച്ചൊന്നും ആലോചിച്ചിട്ടില്ല. ഞാൻ എനിയ്ക്കറിയാവുന്ന വിധത്തിൽ സ്‌നേഹിച്ചിട്ടുണ്ട്, ജീവിച്ചിട്ടുണ്ട്. ഇനിയും അഭിമാനത്തോടടെ തന്നെ അദ്ദേഹത്തിന്റെ കുട്ടിയെ പ്രസവിച്ച് വളർത്തുവാൻ തന്നെയാണ് ഉദ്ദേശിയ്ക്കുന്നതും”.\nയഥാർത്ഥത്തിൽ അപ്പോൾ മാത്രമാണ് സരിത ഗർഭിണിയാണെന്നും, അടിവയറിന് തടിപ്പുണ്ടെന്നറിയുന്നതും.\n“നിങ്ങൾ പറയുന്നതിൽ നിന്നും മനസ്സിലാകുന്നത്, സതീശൻ ഭർത്താവായിരുന്നതിൽ അഭിമാനം കൊള്ളുന്നു എന്നാണ്.”\n“അതെ ഞാനഭിമാനം കൊള്ളുന്നു. ഈ നാടിനു വേണ്ടി, നാട്ടുകാർക്കു വേണ്ടി അദ്ദേഹം പലതും ചെയ്തിട്ടു ണ്ടെന്നതിൽ…….”\nഞങ്ങൾക്ക് ആർത്തു ചിരിയ്ക്കാനാണ് തോന്നിയത്, മനുഷ്യന്റെ നാട്യവും സ്വാർത്ഥതയും ഓർത്ത്.\nസരിത ഭർത്താവിന്റെ മരണ ശേഷവും അയാളിലെ ഭൌതീകമായ നേട്ടങ്ങളാണ് കാംക്ഷിയ്ക്കുന്നത്.\nഇരുപത്തിയേഴു വയസ്സ്, ഇരു നിറം, കറുത്ത് ഉള്ളുള്ള, നിതംബം മൂടിക്കിടക്കുന്ന മുടി, വീതി കുറഞ്ഞ നെറ്റി, പകുത്ത് ചീകി സീമന്ത രേഖയിൽ എന്നോ തൊട്ട സിന്ദൂരച്ചുവപ്പ്, അല്പം ചാരനിറമുള്ള കണ്ണുകൾ, ഭംഗിയാർന്ന നാസിക, നനവാർന്ന ചുണ്ടുകൾ, തുടുത്ത കവിളുകൾ, സമൃദ്ധമായ മാറിടം, ഒതുങ്ങിയ അരക്കെട്ട്, ജംഘനം, നിതംബം, തുടകൾ, നാച്ചുറൽ കളർ നെയിൽ പോളീഷിൽ തിളങ്ങുന്ന നഖമുള്ള പാദങ്ങൾ, അഞ്ചടി മൂന്നിഞ്ച് ഉയരം…\nഇപ്പോൾ പറഞ്ഞത് നമ്മൾ, പുരുഷന്മാരുടെ വീക്ഷണങ്ങളും അഭിപ്രായങ്ങളുമാണ്. സ്ത്രീയെ ഭോഗവസ്തുവായിട്ടാണല്ലോ നമുക്ക് കാണാൻ കഴിയുന്നത്.\nഏതു ജീവജാലത്തിന്റെ സംസ്ക്കാരത്തിലാണ് സ്ത്രീ പുരുഷന്റെ ഭോഗവസ്തു അല്ലാത്തത്…………. പ്രകൃതിയിൽ നാം കാണുന്ന മനുഷ്യനൊഴികെയുള്ള എല്ലാ ജീവജാലങ്ങളും സ്ത്രീപുരുഷ ബന്ധം സൂക്ഷിയ്ക്കുന്നത് ഭോഗത്തിലൂടെയാണ്. അവരുടെ അടുപ്പവും അതിനു വേണ്ടി\nവേണ്ട, ആരും നെറ്റി ചുളിയ്ക്കേണ്ട, ഞങ്ങൾ ഒരു വിവാദത്തിനായിട്ട് പറഞ്ഞതല്ല. ഞങ്ങൾ\nകാണുന്ന പ്രകൃതി നിയമത്തെക്കുറിച്ച് പറഞ്ഞുവെന്നു മാത്രം. എങ്കിലും ഒന്നു ചോദിച്ചുകൊള്ളട്ടെ, ഭോഗത്തിന്റെ തൃഷ്ണയില്ലെങ്കിൽ, അവാച്യമായ അനുഭൂതിയില്ലെങ്കിൽ സ്ത്രീയെന്നും പുരുഷനെന്നും തിരുവുകൾ ഉണ്ടാകുമോ ? ഉണ്ടായാൽ തന്നെ പരസ്പരം തിരിച്ചറിയുമോ……………?\nഅതെ ഞങ്ങളുടെ അറിവ്, കണ്ടെത്തലുകൾ നാളെ മാറിയെന്നിരിയ്ക്കാം. ചിന്തിയ്ക്കുന്ന ഒരു വൃക്തിയ്ക്കും തന്റെ അറിവുകളെ പിടിച്ചു നിർത്താനാവില്ല. സ്ഥിരീകരിച്ചു നിർത്താൻ കഴിയുമെന്നു കരുതിയാണ് നമ്മൾ കമ്മ്യൂണിസത്തിൽ വിശ്വാസമർപ്പിച്ചത്. എത്രയെത്ര മതങ്ങളും വിശ്വാസങ്ങളും കഴിഞ്ഞായിരുന്നു അവിടെ എത്തിപ്പെട്ടത്,\nഎന്നിരിയ്ക്കിലും ഇനിയും വിശ്വാസപ്രമാണങ്ങൾ വേണ്ടിയിരിയ്ക്കുന്നു. അതു നമ്മൾ ഒന്നിച്ചു നില്ക്കുന്നതിനു വേണ്ടി, സമൂഹമായി വർത്തിയ്ക്കുന്നതിനു വേണ്ടിയാണ്. വിശ്വാസങ്ങൾ നമ്മളെ ബന്ധിച്ചു നിർത്തുന്ന പാശങ്ങളാണ്.\nപക്ഷെ, ഇവിടെ നമ്മൾ നിൽക്കുന്നത് സതീശനെ കുറിച്ച് അറിയുന്നതിനായിട്ടാണ്. മുന്നിൽ സരിതയെ നിർത്തിയിരിയ്ക്കുന്നത് വിചാരണ ചെയ്യുന്നതിനാണ്……\n“അത് അങ്ങോട്ട് തന്നെ ചോദിയ്ക്കണം…….”\n“ഉവ്വ്….അതു ഞങ്ങക്കറിയാം. പക്ഷെ, സരിതയ്ക്ക് പറയാനുള്ളത് കേൾക്കാനാണ് ചേദിച്ചത്.”\n“രാത്രി വൈകിവരുമ്പോ കൂടെയുള്ളവരുമൊത്ത് ആഹാരം കഴിച്ചിട്ടേ വരാറുള്ളു.”\n“വൈകിയെത്തിയതിലുള്ള ദേഷ്യത്തിൽ സരിത കതക് തുറന്നു കൊടുത്തിട്ട് തുള്ളി വിറച്ച് കട്ടിലിൽ പോയി കിടന്നു എന്നതല്ലേ നേര്……?”\nസരിത രുദ്രയെപ്പോലെ കണ്ണുകൾ ചുവപ്പിച്ചു. കാണുന്ന ആർക്കും ചിരിയ്ക്കാനേ തോന്നുകയുള്ളൂ.\n“പിന്നെ എപ്പോഴാണ് സതീശന് കട്ടിലിൽ നിന്നും എഴുന്നേറ്റു പോയത്?”\n“അവൻ അപ്പോ യാത്ര പറയാൻ വന്നതാരുന്നുല്ലേ… മിനിയാന്ന് രാത്രീല്…“\nരാത്രിയിൽ, സരിത ഉറങ്ങികിടക്കുമ്പേൾ അവൻ എഴുന്നേറ്റ് ആദ്യം ചെന്നിരിയ്ക്കുന്നത് രാധയുടെ അടുത്തായിരുന്നു. വാർത്ത കേട്ടപ്പോൾ രാധ പശുവിന് കാടിയും കാലിത്തീറ്റയും കൂട്ടി കലർത്തി കൊടുത്തു കൊണ്ടിരിയ്ക്കുകയായിരുന്നു. ചരുവത്തിലെ വെള്ളത്തിൽ നിന്നും കൈ എടുത്തു എഴുന്നേറ്റ രാധ പശുവിന്റെ കാൽക്കൽ തന്നെ വീഴുകയായിരുന്നു.\nമൂന്നുനാൾ ആശുപത്രിയിൽ കിടക്കയിൽ ബോധമില്ലാതെ കിടന്നു. ബോധമുണർന്നപ്പോൾ കരഞ്ഞു, നിശ്ശബ്ദമായിട്ട്. അലമുറയിടാൻ അവൾക്ക് സതീശനുമായിട്ട് നിയമപരമായ\nബന്ധങ്ങളൊന്നും ഉണ്ടായിരുന്നില്ലല്ലോ………… അയൽ വാസികളും സതീശന്റെ ബന്ധുക്കളും ചേദ്യങ്ങൾ\nനിശ്ശബ്ദമായി തേങ്ങി, തേങ്ങി നാലഞ്ചു നാളുകൾ ഉറങ്ങിയപ്പേൾ രാധയുടെ മനസ്സ് ശാന്തമായി വന്നു.\n“അവന്റെ മുഖം മ്ലാനമാരുന്നോ ?”\n“ആരുന്നു……………… അവൻ മുഖം എന്റെ മടിയില് പൂഴ്ത്തി തേങ്ങീർന്നു……”\n“ഇല്ല……… അവനങ്ങനാർന്നു………… വേദനിയ്ക്കു മ്പോൾ………. എന്റെ അടുത്ത് വന്ന് അങ്ങനെ ചെയ്യുവാരുന്നു………….. ചെറുപ്പത്തിലും അവന്റമ്മച്ചിയും അച്ഛനും തല്ലുമ്പോളും അങ്ങനാരുന്നു…”\n“പക്ഷെ, ഇന്നു സതീശൻ അന്നത്തെ കൊച്ചുകുട്ടിയാർന്നില്ല…………ഉവ്വോ?”\n“അതുനിങ്ങക്കാണ് എനിയ്ക്കവൻ കൊച്ചുകുട്ടി തന്നെയാർന്നു എന്നും……… എന്റെ സ്നേഹത്തിനായി, ലാളനയ്ക്കായി, എന്റെ തലോടലിനായി അവനെത്ര നേരം വേണേലും കാത്തിരിക്ക്വാർന്നു…….”\n“ഇല്ല…ആയില്ല…അവന്റെ കൺ കോണിലൊരു കലക്കം വന്നാ, അവന്റെ കാലേലൊരു പോറലുവന്നാ എനിക്കറിയാർന്നു…പക്ഷെ,അന്ന്…”\nസുകുമാരന് യാതൊരു വിധ ചോദ്യങ്ങളും ഉത്തരങ്ങളുമില്ലായിരുന്നു. അയാൾ സാധാരണ പോലെ തന്നെ ടീ.വിയുടെ മുന്നിലിരുന്നു. സതീശൻ സ്റ്റോക്കു ചെയ്ത് ഇനിയും തീർന്നിട്ടില്ലാത്തതു കാരണം, അവകളെ ഉപയോഗിച്ചു കൊണ്ടുമിരുന്നു. എന്നാൽ ടി.വി ഓൺ ചെയ്തിരുന്നില്ല. അഞ്ചെട്ടുദിവസങ്ങൾ കൊണ്ടുതന്നെ തുടയ്ക്കാതെയും കവർ കൊണ്ടുമൂടാതെയും ഇരുന്നതിനാൽ പൊടിയും മാറാലയും പിടിച്ച് സ്ക്രീനിൽ നരച്ച നിറം വീണിരിയ്ക്കുന്നു.\nസതീശൻ പോയിക്കഴിഞ്ഞ് പത്തുദിവസങ്ങൾ പിന്നിട്ടപ്പോൾ സുകുമാരൻ തയ്യൽ കട തുറന്നു. അലവലാതിയായി കിടന്നിരുന്ന വെട്ടു പീസുകളും സതീശൻ എഴുതിയിരുന്ന അളവു ബുക്കുകളും പൊടിപടലങ്ങളും മാറാലയും പുറത്താക്കി വൈറ്റ് വാഷ് ചെയ്ത് അയാൾ ജോലിയിൽ പ്രവേശിച്ചു. സതീശന്റെ സ്നേഹിതരായ ഞങ്ങൾ കാഴ്ചക്കാരായി നോക്കി നിന്നു. അയാളോട് സഹായം വേണോ എന്നു ചോദിയ്ക്കാൻ പൊലും മനക്കരുത്ത് ഞങ്ങൾക്കില്ലായിരുന്നു.\nസതീശന്റെ അമ്മ അപ്രതീക്ഷതമായികിട്ടിയ ആഘാതത്തിൽ നിന്നും മോചിതയാകാതെ ദിവസത്തിന്റെ ഏറിയസമയവും മുറ്റത്തേയ്ക്കിറങ്ങുന്ന ഉമ്മറനടയിൽ വഴിയിലേയ്ക്കു\nനോക്കിയിരിയ്ക്കുന്നു. അവർക്ക് വിശ്വസിയ്ക്കാൻ കഴിയുന്നില്ല സതീശൻ അവിടം വിട്ടു പോയിക്കഴിഞ്ഞിരിയ്ക്കുന്നുവെന്ന്. ഇപ്പോഴും അവിടെയെല്ലാം അവൻ നിറഞ്ഞു നിൽക്കുന്നുവെന്നു അവരറിയുന്നു. കൂടുതലായിട്ട് അവർക്കൊന്നും അറിയുകില്ല. സതീശന്റെ ശ്രാദ്ധമൂട്ടു കഴിഞ്ഞ് പിറ്റേന്ന്‌നേരം പുലർന്നപ്പോൾ തന്നെ സരിത അവളുടെ അച്ഛന്റെയും അമ്മയുടേയും കൂടെ പടിയിറങ്ങിയപ്പോഴും അവരൊന്നും പറഞ്ഞില്ല. അവർക്കൊന്നും പറയാനില്ലായിരുന്നു.\nപക്ഷെ, ഞങ്ങൾ, നാട്ടുകാർക്ക് പലതും പറായാനുണ്ടായിരുന്നു. സരിതയോടു നേരിട്ടും അല്ലാതെയും പറയുകയും ചെയ്തതാണ്, നാട്ടിലാകെ ചർച്ച ചെയ്യപ്പെടുകയും ചെയ്തതാണ്. എന്നിട്ടും അവൾ പോയി.\nവീട്ടീലെ പ്രാരാബ്ദങ്ങളും പരാതികളും പറഞ്ഞ് കുറെ നേരം കരഞ്ഞു നിന്നതിനുശേഷം പെൺ മക്കളും ഭർത്താക്കന്മാരും ചെറുമക്കളും പടിയിറങ്ങുന്നതും വിമല കണ്ടിരുന്നു.\nഅന്ന് ഒരുപാടു നേരം വിമല ആ നടക്കല്ലിൽ തന്നെയിരുന്നു. യാതൊരു മണങ്ങളും അറിയാതെ… യാതൊരു ശബ്ദങ്ങളും കേൾക്കാതെ…\nമഞ്ഞ വെയിൽ നേരെ കണ്ണുകളിൽ തറച്ചു തുടങ്ങിയപ്പോൾ അവർ ഒന്നു തലയനക്കി….\nആരുടേയോ ഒപ്പം പുറത്തേയ്ക്കു പോയ സുകുമാരൻ തിരിച്ചെത്തിയിരുന്നില്ല. വീടിന്റെ ഉള്ളിൽ ഒരനക്കം, എന്തോ വേവുന്നതിന്റെ മണം…\nഅവർ തിരിഞ്ഞ് വീടിന്റെ ഉള്ളിലേയ്ക്ക് നോക്കി, എല്ലാ വാതിലുകളും ജനലുകളും തുറന്നു കിടക്കുന്നു…\nകാൽ മുട്ടിൽ കൈകുത്തി എഴുന്നേറ്റ് വരാന്തയിലേയ്ക്ക് കയറുമ്പോഴാണ് അകത്തു നിന്നും രാധ വരുന്നത് കണ്ടത്. അവൾ അടുത്തെത്തി വിമലയുടെ മുന്നിൽ, കണ്ണുകളിൽ നോക്കി നിന്നു.\n“എന്റെ മോന് എന്തിനാ ചെയ്തതെന്ന് മോക്കറിയ്യോ….?”\nഅവളെ ചേർത്ത് നിർത്തിയപ്പോൾ സതീശന്റെ ഗന്ധം വിമല അറിയുന്നതു പോലെ…. രാധയുടെ കണ്ണുകളിൽ സതീശന്റെ കണ്ണുകളെ കണ്ടതു പോലെ….അത് അവളുടെ ശബ്ദം അല്ലാത്തതു പോലെ… രാധയല്ലായിത് സതീശനാണ്….എന്ന് വിമലയുടെ മനം പറഞ്ഞു കൊണ്ടിരിയ്ക്കുന്നു.\nവിമലയ്ക്കറിയും രാധ മാത്രമേ അവനെ നേഹിച്ചിരുന്നുള്ളുവെന്ന്, ഒന്നും ആവശ്യപ്പെടാതെ………\nതികച്ചും യാദൃശ്ചികമായൊരു ദിവസം മങ്കാവുടിയിൽ നിന്നും ഒരു വാർത്ത കൊണ്ടിപ്പാടത്തെത്തി. കൊണ്ടിപ്പാടത്തുകാരതിന്റെ വിശദാംശങ്ങൾ അറിയുമ്പോഴേയ്ക്കും പത്രങ്ങളും റേഡിയോകളും ടീ.വികളും അത് ലോകരെ അറിയിച്ചു, അവർക്ക് അതൊരു ഉത്സവമായി…\nഅതൊരു സ്മാർത്ത വിചാരത്തിന്റെ കഥയായിരുന്നു. സ്മാർത്ത വിചാരം അരങ്ങേറിയിരിയ്ക്കുന്നത് സതീശൻ മരിയ്ക്കുന്നതിന്റെ രണ്ടു ദിവസം മുമ്പായിരുന്നു.\nനഗരത്തിലെ ഒരു നല്ല ഹോട്ടൽ മുറിയിലേയ്ക്ക് വേണ്ടപ്പെട്ട ചിലർ സതീശനെ വിളിച്ചു വരുത്തുകയായിരുന്നു. അവനെത്തുമ്പോൾ വിളിച്ചു വരുത്തിയവർ കൂടാതെ നഗരം ഭരിയ്ക്കുന്ന പോലീസുദ്യോഗസ്ഥരും പ്രമുഖ പത്രങ്ങളുടെ പ്രതിനിധികളും ഒരു സ്ത്രീയും, അവരുടെ സ്‌ക്കൂൾ യൂണിഫോമിട്ട ഒരു പെൺകുട്ടിയും, അവരുടെ സംരക്ഷകനാണെന്ന് തോന്നിയ്ക്കുന്ന ക്രൂരമുഖമുള്ള ഒരു മദ്ധ്യവയസ്ക്കനുമുണ്ടായിരുന്നു.\nഅത്യാവശ്യം മുഖവുരയും പരിചയപ്പെടുത്തലുകളും ഒരു ഗ്ലാസ്സ് നാരങ്ങാനീരും കുടിച്ചു കഴിഞ്ഞപ്പോൾ പ്രധാന പോലീസുദ്യോഗസ്ഥൻ കാര്യത്തിലേയ്ക്ക് വന്നു.\nസതീശാ……ഇതൊരു പീഡനക്കേസാ…താനും അതിലൊണ്ടെന്നാ ഈ പെങ്കൊച്ചുപറയുന്നെ………\nഐസ്സ് ഇട്ട് തണുപ്പിച്ച ജൂസ്സ് അവന്റെ ഉള്ളിൽ കിടന്ന് തിളച്ചു മറിഞ്ഞിട്ടുണ്ടാകണം, ഞെട്ടലിൽ വർദ്ധിച്ച ശരീര താപം കൊണ്ട്.\nനിന്റെ ശരീരത്തിന്റെ പലയിടങ്ങളിലുമുള്ള അടയാളങ്ങളൊക്കെ അക്കൊച്ച് ഓർത്ത് വച്ചിട്ടൊണ്ടാരുന്നു. നീയൊരു ദെവസം മുങ്ങിയില്ലെ…… ഇലക്ഷൻ കഴിഞ്ഞ ഒടനെ. അന്ന് ഇവടെ കൂടെ ആയിരുന്നുവല്ലെ……….. ഈ നിൽക്കുന്ന വർക്കിക്കുഞ്ഞിന്റെ റബ്ബർ എസ്റ്ററേറ്റിലുളള ബംഗ്ലാവിലാരുന്നു\nസതീശൻ അവിടെ ഉണ്ടായിരുന്ന എല്ലാമുഖങ്ങളും മാറിമാറി നോക്കി. അവരെല്ലാവരും കൂടി ഒരുക്കിയ കുരുക്കും കണ്ടറിഞ്ഞു.\nസതീശാ……. നിങ്ങളൊന്നു കൊണ്ടും വെഷമിയ്ക്കണ്ട……. നീ മാത്രമൊന്നുമല്ല ഈ കേസിലൊളളത്. ഈ നിൽക്കുന്ന വർക്കിക്കുഞ്ഞും ഔസേപ്പും പിന്നെ ആ പെങ്കൊച്ചിനെ\nപക്ഷെ, നീ ഒരു കാര്യം ചെയ്യണം. ചെയർമാനാകാനുള്ള ആഗ്രഹമൊക്കെ കളഞ്ഞ് ഇവരുടെ കൂടെ അങ്ങ് ചേർന്നോ….. ബാക്കി ഒക്കെ ഞങ്ങള് ശരിയാക്കിക്കൊളളാം……..\nഇപ്പോൾ ഞങ്ങളോർമ്മിയ്ക്കുന്നത് സതീശന്റെ കുറിപ്പ് പുസ്തകത്തിലെ ശ്രദ്ധിയ്ക്കാതെ വിട്ടു കളഞ്ഞ വാക്കുകളെയാണ്.\n“ഞാനെന്നും ഒറ്റപ്പെട്ടവനാണെന്ന ബോധമാണ് മനസ്സിൽ നിറഞ്ഞു നിൽക്കുന്നത്, ഒരു ദൈവത്തേയും ഭജിയ്ക്കാതെ, ഒരു ഇസത്തെയും ഭുജിയ്ക്കാതെ, ഒരു രാഷ്ട്രീയപ്പാർട്ടിയേയും ചുമക്കാതെ, ഒരു ജാതിക്കോമരത്തിന്റെയും തുണ വാങ്ങാതെ, ഒന്നിനോടും ചായ്‌വില്ലാതെ , അടുത്ത ഒരു സുഹൃത്തു പോലുമില്ലാതെ….”\nPrevious Postരാധയ്ക്ക് പറയാനുള്ളത്


മുന്‍കൂര് ജാമ്യാപേക്ഷ അപ്രസക്തമായി; സി.ബി.ഐയ്ക്കെതിരായ പി. ചിദംബരത്തിന്റെ ഹരജി സുപ്രീം കോടതി തള്ളി - Muhimmath\nമുന്‍കൂര് ജാമ്യാപേക്ഷ അപ്രസക്തമായി; സി.ബി.ഐയ്ക്കെതിരായ പി. ചിദംബരത്തിന്റെ ഹരജി സുപ്രീം കോടതി തള്ളി\nന്യൂദല്‍ഹി: ഐ.എന്.എസ് മീഡിയ കേസില് അറസ്റ്റ് തടയണമെന്നാവശ്യപ്പെട്ട് സി.ബി.ഐയ്ക്കതിരെ പി. ചിദംബരം സുപ്രീം കോടതിയില് നല്‍കിയ ഹരജി തള്ളി. ചിദംബരം അറസ്റ്റിലായ സാഹചര്യത്തില് മുന്‍കൂര് ജാമ്യ ഹരജി അപ്രസക്തമായെന്ന് ഹരജി പരിഗണിച്ച ജസ്റ്റിസ് ഭാനുമതി അറിയിച്ചു.\nദല്‍ഹി ഹൈക്കോടതി മുന്‍കൂര് ജാമ്യം നിഷേധിച്ചതിനു പിന്നാലെയായിരുന്നു ചിദംബരം മുന്‍കൂര് ജാമ്യത്തിനായി സുപ്രീം കോടതിയെ സമീപിച്ചത്. ജാമ്യ ഹരജി സുപ്രീം കോടതിയുടെ പരിഗണനയിലെ ആഗസ്റ്റ് 21നാണ് ചിദംബരത്തെ അറസ്റ്റു ചെയ്തത്.\nചിദംബരത്തെ അറസ്റ്റു ചെയ്യുന്നതിനു മുമ്പാണ് മുന്‍കൂര് ജാമ്യ ഹരജി നല്‍കിയതെന്നും അതിനാല് ഹരജി കോടതി പരിഗണിക്കേണ്ടതുണ്ടെന്നും കപില് സിബല് വാദിച്ചു. എന്നാല് കോടതി ഈ വാദം അംഗീകരിക്കാന് തയ്യാറായില്ല.\nഎന്‍ഫോഴ്സ്മെന്റ് ഡയറക്ടറേറ്റിന്റെ അറസ്റ്റിനെതിരെ ചിദംബരം നല്‍കിയ മുന്‍കൂര് ജാമ്യ ഹരജി കോടതി പരിഗണിക്കുന്നുണ്ട്. നേരത്തെ എന്‍ഫോഴ്സ്മെന്റിന്റെ അറസ്റ്റില് നിന്നും തിങ്കളാഴ്ചവരെ ചിദംബരത്തിന് കോടതി സംരക്ഷണം നല്‍കിയിരുന്നു.\nദല്‍ഹിയിലെ ജോര് ബാഗ് വസതിയില് നിന്നായിരുന്നു പി.ചിദംബരം അറസ്റ്റിലായത്. ഐ.എന്.എക്സ് മീഡിയ എന്ന മാധ്യമക്കമ്പനിക്ക് വഴിവിട്ട് വിദേശഫണ്ട് സ്വീകരിക്കാന് വഴിയൊരുക്കിയതിന് പ്രതിഫലമായി ചിദംബരത്തിന്റെ മകന് കാര്‍ത്തി ചിദംബരത്തിന് കോഴപ്പണവും പദവികളും ലഭിച്ചുവെന്നതാണ് കേസ്.


'നീച ലിംഗങ്ങള് മുറിക്കുന്ന പെണ്ണുങ്ങള്'; തന്റെ പഴയ കവിത ഓര്‍മ്മിപ്പിച്ച് ജി. സുധാകരന്; ലിംഗം മുറിച്ച പെണ്‍കുട്ടിയുടെ നടപടി ധീരമെന്നും മന്ത്രി\n‘നീച ലിംഗങ്ങള് മുറിക്കുന്ന പെണ്ണുങ്ങള്’; തന്റെ പഴയ കവിത ഓര്‍മ്മിപ്പിച്ച് ജി. സുധാകരന്; ലിംഗം മുറിച്ച പെണ്‍കുട്ടിയുടെ നടപടി ധീരമെന്നും മന്ത്രി\nSaturday 20th May 2017 7:17pm\nതിരുവനന്തപുരം: ലൈംകികമായി പീഡിപ്പിക്കാന് ശ്രമിച്ചയാളുടെ ലിംഗം മുറിച്ച പെണ്‍കുട്ടിയുടെ നടപടി ധീരമെന്ന് പൊതുമരാമത്ത് വകുപ്പ് മന്ത്രി ജി.സുധാകരന്. പെണ്‍കുട്ടിക്ക് എല്ലാ സംരക്ഷണവും നല്‍കുമെന്നും ഇക്കാര്യത്തില് മുഖ്യമന്ത്രി സ്വീകരിച്ച നിലപാട് അഭിനന്ദനാര്‍ഹമാണെന്നും അദ്ദേഹം പ്രസ്താവനയില് പറഞ്ഞു.\nIn Case You Missed: ഇടത് സര്‍ക്കാരിന്റെ കാലത്ത് പൊലീസുകാര് ദുല്‍ഖര് സല്‍മാനെപ്പോലെ സുമുഖരായെന്ന് ചിന്താ ജെറോം\nഇത്തരം വിഷയങ്ങളില് സ്ത്രീകള് ധൈര്യപൂര്‍വ്വം മുന്നോട്ട് വരികയും സര്‍ക്കാറിന്റെ ശ്രദ്ധയില് പെടുത്തുകയും വേണം. സ്ത്രീകള്‍ക്ക് എതിരായ അതിക്രമങ്ങള് തടയുന്നതിനായി ഈ സര്‍ക്കാര് എല്ലാവിധ സംരക്ഷണവും നല്‍കും. ഇക്കാര്യത്തില് കര്‍ശന നടപടിസ്വീകരിക്കുന്നയാളാണ് മുഖ്യമന്ത്രിയെന്നും അദ്ദേഹം പറഞ്ഞു.\nഇപ്പോള് വന്ന വാര്‍ത്തയിലെ വിഷയം മുന്‍നിര്‍ത്തി മുന്ന് വര്‍ഷം മുന്‍പ് താന് എഴുതിയ ‘നീച ലിംഗങ്ങള് മുറിക്കുന്ന പെണ്ണുങ്ങള്’ എന്ന കവിത കലാകൗമുദി പ്രസിദ്ധീകരിച്ചിരുന്നു. പിന്നീട് ഹരിതം ബുക്ക്‌സ് പുറത്തിറക്കിയ ‘കാളിയും കല്‍ക്കിയും’ എന്ന കവിതാ സമാഹാരത്തിലും ഈ കവിത ഉള്‍പ്പെടുത്തിയിരുന്നു.\nDon’t Miss: സ്വാമിയുടെ ജനനേന്ദ്രിയം ഛേദിച്ച പെണ്‍കുട്ടി സുരക്ഷിതയായിരിക്കും; ഇന്ത്യന് ശിക്ഷാനിയമം അവളെ സംരക്ഷിക്കുന്നത് ഇങ്ങനെ\nഎന്നാല് ഈ കവിത പുറത്തിറങ്ങിയപ്പോള്‍തനിക്കെതിരെ നിരവധി മാന്യന്‍മാര് രംഗത്തെത്തിയിരുന്നു. ഇത് കവിതയാണോയെന്ന് വരെ പരിഹാസമുണ്ടായി. എന്നാല് ഇത് കവിത മാത്രമല്ല, ജീവിതവുമാണെന്ന് ഇപ്പോള് തെളിഞ്ഞിരിക്കുകയാണെന്നും മന്ത്രി പറഞ്ഞു.\nജി. സുധാകരന്റെ കവിത വായിക്കാം:


Nokia6(2018) reportedly in the works; January launch possible - Malayalam Gizbot\nനോക്കിയ6 ന്റെ രണ്ടാംതലമുറ ജനുവരിയോടെ എത്തിയേക്കും\nUpdated: Friday, December 8, 2017, 15:25 [IST]\nഎച്ച്‌എംഡി പുറത്തിറക്കുന്ന നോക്കിയ ബ്രാന്‍ഡിലുള്ള ആദ്യ ആന്‍ഡ്രോയ്‌ഡ് സ്‌മാര്‍ട്‌ഫോണ് എന്ന പദവിയോടെയാണ് നോക്കിയ6എത്തിയത്. എച്ച്‌എംഡിയുടെ ഏറ്റവും മികച്ച വില്‍പ്പനയുള്ള മോഡലുകളില് ഒന്നാണിത്.നോക്കിയ6പുറത്തിറക്കിയിട്ട് ഒരു വര്‍ഷം പൂര്‍ത്തായികാന് തുടങ്ങുകയാണ്.\nഅതേസമയം, നോക്കിയ6ന്റെ പിന്‍ഗാമി ഉടന് എത്തുമെന്നാണ് ഇപ്പോള് ലഭ്യമാകുന്ന സൂചന. നോക്കിയ 6ന്റെ പിന്‍ഗാമിയ്‌ക്ക് വേണ്ടിയുള്ള പ്രവര്‍ത്തനങ്ങളിലാണ് എച്ച്‌എംഡി എന്ന വിവരം ഗിസ്‌മോചൈനയിലൂടെ ഒരു ബെയ്‌ഡ്‌ു ഉപയോക്താവാണ് നല്‍കിയത്.\nപുതിയ നോക്കിയ6മോഡല് ഉടന് പുറത്തിറക്കിയേക്കും എന്നാണ് സൂചന. രണ്ടാംതലമുറ നോക്കിയ6സ്‌മാര്‍ട്‌ഫോണിന്റെ മോഡല് നമ്പറും മെമ്മമറി കോണ്‍ഫിഗറേഷനും ആണ് ബെയ്‌ഡുവില് പോസ്‌റ്റ് ചെയ്‌ത ഇമേജിലുള്ളത്.\nഇമേജില് നിന്നും മനസ്സിലാവുന്നത് പുതിയ നോക്കിയ 6ന്റെ മോഡല് നമ്പര് ടിഎ-1054 ആയിരിക്കുമെന്നാണ്.എന്നാല്, ഓരോ മേഖലയിലും ഇത് വ്യത്യാസപ്പെട്ടിരിക്കും.\nഈ മോഡല് നമ്പര് ആദ്യമായല്ല നമ്മള് കാണുന്നത്. നവംബറില് ഇതേ മോഡല് നമ്പര് ഉള്ള നോക്കിയ സ്‌മാര്‍ട്‌ഫോണ് ചൈനയുടെ കമ്യൂണിക്കേഷന്‍സ് കമ്മീഷന്റെ ഡേറ്റബേസില് പ്രത്യക്ഷപ്പെട്ടിരുന്നു. നോക്കിയ9ന്റേതായിരിക്കും ഇതെന്നാണ് അന്ന് അവകാശപ്പെട്ടിരുന്നത്.\nപുതിയ നോക്കിയ6ന്റെ മെമ്മറി കോണ്‍ഫിഗറേഷനും ഇമേജില് വെളിപ്പെടുത്തുന്നുണ്ട്. 4ജിബി റാം, 32 ജിബി സ്റ്റോറേജ് സ്‌പേസ് എന്നിവയോട് കൂടിയാണ് സ്‌മാര്‍ട്‌ഫോണ് എത്തുന്നത് എന്നാണ് ഇത് സൂചിപ്പിക്കുന്നത്. വ്യത്യസ്‌ത വിപണികളില് സ്റ്റോറേജ് ശേഷിയും വ്യത്യാസപ്പെടാന് സാധ്യത ഉണ്ട്. നോക്കിയ6ന്റെ 3ജിബി റാം, 32ജിബി സ്റ്റോറേജ് പതിപ്പും 4ജിബി റാം 64 ജിബി സ്റ്റോറേജ് പതിപ്പും പുറത്തിറക്കാനും സാധ്യത ഉണ്ട്.\nഈടും ഉറപ്പും യഥാര്‍ത്ഥ ഡിവൈസിലേതിന് സമാനമായിരിക്കും എങ്കിലും നോക്കിയ6(2018) ന്റെ ഡിസൈനില് ചില മാറ്റങ്ങള് പ്രതീക്ഷിക്കുന്നുണ്ട്. മുകളിലും താഴെയും നേര്‍ത്ത ബെസെല്‍സിനാണ് സാധ്യത. അങ്ങനെയെങ്കില് ഫുള് സ്‌ക്രീന് ഡിസൈന് ആയിരിക്കും.\nലളിതമായ EMI-യില് ഷവോമിയുടെ മികച്ച ഫോണുകള്\nകൂടാതെ ഫിംഗര്‍പ്രിന്റ് സെന്‍സര് പുറകിലായിരിക്കും കാണപ്പെടുക ഒപ്പം ഓണ് -സ്‌ക്രീന് നാവിഗേഷന് ബട്ടണുകളും കാണപ്പെടും. നോക്കിയ5ലേത് പോലെ പ്രൈമറി ക്യാമറയ്‌ക്ക് പുതിയ ഡിസൈന് ആയിരിക്കും. സ്‌നാപ്‌ഡ്രാഗണ് 660 എസ്‌ഒസി ആണ് നോക്കിയ6ന്റെ രണ്ടാതലമുറമോഡലില് പ്രതീക്ഷിക്കുന്നത്.\nനോക്കിയ 6ന്റെ പുതിയ മോഡലിന്റെ വിവരങ്ങള് വെളിപ്പെടുത്തുന്നതിന് ഒപ്പം നോക്കിയ9ന്റെ മോഡല് നമ്പര് ഉള്‍പ്പെടുന്ന മറ്റൊരു ഇമേജും ലഭ്യമാക്കുന്നുണ്ട്. ടിഎ-1005, ടിഎ-1009, ടിഎ 1042 എന്നീ മോഡല് നമ്പറുകളില് നോക്കിയ 9ന്റെ മൂന്ന് പതിപ്പുകള് ഉണ്ടാകുമെന്നാണ് ഇമേജ് സൂചിപ്പിക്കുന്നത്.\nജനുവരി 19ന് നടക്കുന്ന ചടങ്ങില് നോക്കിയ9പുറത്തിറക്കിയേക്കും എന്ന് അടുത്തിടെ റിപ്പോര്‍ട്ട് ഉണ്ടായിരുന്നു. പുതിയ നോക്കിയ 8ന് ഒപ്പമായിരിക്കും നോക്കിയ9എത്തുന്നതെന്നും അഭ്യൂഹങ്ങള് ഉണ്ടായിരുന്നു . മറ്റ് ഡിവൈസുകള് എത്തുമ്പോള് നോക്കിയ6ന്റെ കൂടുതല് വിവരങ്ങള് ലഭ്യമാക്കുമെന്നാണ് പ്രതീക്ഷ.\nNokia6(2018) is likely in the making and the latest reports have tipped that it could be launched in three variants.


Tue Jun 28 2022 12:40:31 GMT+0530 (India Standard Time)\nപറവൂര് വെടിമറ സ്വദേശി അന്‍ഷാദ് (30)നെയാണ് അറസ്റ്റ് ചെയ്തത്. കൃത്യത്തില് നേരിട്ട് പങ്കെടുത്ത ആളാണ് ഇയാളെന്ന് പോലിസ് പറഞ്ഞു. ഇയാള് ഉള്‍പ്പടെ അഞ്ച് പേര്‍ക്കെതിരെ പോലിസ് ലുക്ക്ഔട്ട് നോട്ടീസ് പുറപ്പെടുവിച്ചിരുന്നു\nBY TMY21 May 2022 12:50 PM GMT\nTMY21 May 2022 12:50 PM GMT\nകൊച്ചി: ആലുവയില് തോക്കുചൂണ്ടി കാറും ഡ്രൈവറേയും തട്ടിക്കൊണ്ടുപോയ കേസില് പ്രധാന പ്രതികളിലൊരാള് അറസ്റ്റില്. പറവൂര് വെടിമറ സ്വദേശി അന്‍ഷാദ് (30)നെയാണ് അറസ്റ്റ് ചെയ്തത്. കൃത്യത്തില് നേരിട്ട് പങ്കെടുത്ത ആളാണ് ഇയാളെന്ന് പോലിസ് പറഞ്ഞു. ഇയാള് ഉള്‍പ്പടെ അഞ്ച് പേര്‍ക്കെതിരെ പോലിസ് ലുക്ക്ഔട്ട് നോട്ടീസ് പുറപ്പെടുവിച്ചിരുന്നു.\nകേരളം, തമിഴ്‌നാട് എന്നീ സംസ്ഥാനങ്ങളിലെ വിവിധ സ്‌റ്റേഷനുകളില് മോഷണവും പിടിച്ചുപറിയുമുള്‍പ്പെടെ മുപ്പത്തിരണ്ട് കേസുകളിലെ പ്രതിയാണ് പിടിയിലായ അന്‍ഷാദ് എന്ന് പോലിസ് പറഞ്ഞു. സംഭവത്തിന് ശേഷം തമിഴ്‌നാട്ടിലേക്ക് കടന്ന ഇയാള് നാട്ടില് തിരിച്ചെത്തി പറവൂരിലെ ഒരു ബന്ധുവീട്ടില് ഒളിവില് കഴിയവേയാണ് ജില്ലാ പോലിസ് മേധാവി കെ കാര്‍ത്തിക്കിന്റെ നേതൃത്വത്തിലുള്ള പ്രത്യേക അന്വേഷണ സംഘം സാഹസികമായി പിടികൂടിയത്.\nപ്രധാന പ്രതിയായ മനാഫിന്റെ സഹായിയാണ് ഇയാളെന്നും പോലിസ് പറഞ്ഞു. ക്വട്ടേഷന് കൊടുത്ത മുജീബ് ഉള്‍പ്പെടെ ഏഴ് പേരെ നേരത്തെ പോലിസ് അറസ്റ്റ് ചെയ്തിരുന്നു. മുജീബിന് കൊണ്ടുവന്ന ഹാന്‍സ് തട്ടിയെടുക്കാന് മുജീബ് തന്നെ ക്വട്ടേഷന് കൊടുക്കുകയായിരുന്നു. ക്വട്ടേഷന് കൊടുത്ത് ഹാന്‍സും കാറും തട്ടിയെടുത്ത് മറച്ചു വില്‍ക്കുകയിരുന്നു ഇയാളുടെ ലക്ഷ്യമെന്നും പോലിസ് പറഞ്ഞു.\nമാര്‍ച്ച് 31ന് പുലര്‍ച്ചെ കമ്പനിപ്പടി ഭാഗത്ത് വച്ചാണ് സംഭവം. ഹാന്‍സുമായി കാറിലെത്തിയ പൊന്നാനി സ്വദേശി സജീറിനെയാണ് എട്ടംഗ സംഘം തോക്കുചൂണ്ടി ഭീഷണിപ്പെടുത്തി വാഹനമുള്‍പ്പെടെ തട്ടിക്കൊണ്ടുപോയത്. മര്‍ദ്ദിച്ച ശേഷം ഇയാളെ കളമശ്ശേരിയില് ഇറക്കി വിട്ടു. പിന്നീട് ഫോണും കാറുമായി സംഘം കടന്നു കളയുകയായിരുന്നു. വാഹനങ്ങളും, ഹാന്‍സും നേരത്തെ കണ്ടെടുത്തു. എസ്എച്ച്ഒ എല് അനില്‍കുമാര്, എസ്‌ഐ മാരായ എസ് ഷമീര്, വി എല് ആനന്ദ്, സിപിഒ മാരായ മാഹിന്‍ഷാ അബൂബക്കര്, മുഹമ്മദ് അമീര്, കെ എം മനോജ്, കെ അയൂബ് എന്നിവരാണ് അന്വേഷണ സംഘത്തിലുള്ളത്.\naluva-kidnaping case -police arrest -one more chief accuse


Local » Newsthen\nപാലക്കാട്: സിനിമാ ചിത്രീകരണങ്ങളുടെ ഈറ്റില്ലമായ ഒറ്റപ്പാലം വരിക്കാശ്ശേരി മനയിൽ ആന പാപ്പാനെ അടിച്ചുകൊന്നു. പാപ്പാന് പേരൂര് സ്വദേശി വിനോദ് ആണ് മരിച്ചത്. ചികിത്സയിലുള്ള ആനയ്ക്ക് മരുന്ന് നല്‍കുന്നതിനിടെയാണ് അപ്രതീക്ഷിത ആക്രമണം ഉണ്ടായത്. ഇന്ന് രാവിലെയോടെയാണ് വരിക്കാശ്ശേരി മനയിൽ ഈ ദാരുണ സംഭവമുണ്ടായത്. കൊമ്പുകൊണ്ട് കുത്തി വിനോദിനെ ആന തറയിലടിക്കുകയായിരുന്നു. കൊടുങ്ങല്ലൂര് മൂത്തകുന്നം ദേവസ്വത്തിന്റെ പത്മനാഭന് എന്ന ആനയാണ് ഇടഞ്ഞത്. പരുക്കേറ്റ വിനോദിനെ ഉടന് തന്നെ ആശുപത്രിയിലെത്തിയച്ചെങ്കിലും ജീവന് രക്ഷിക്കാനായില്ല. കാലിന് മുറിവേറ്റതിനെ തുടര്‍ന്ന് ചികിത്സയിലായിരുന്നു പത്മനാഭന് എന്ന ആന.\nകോട്ടയം: മുട്ടമ്പലം തോപ്പിൽ വീട്ടിൽ കോൺഗ്രസ് നേതാവ് ബോബൻ തോപ്പിലിന്റെ ഭാര്യ എൽസ ബോബൻ (പി.ജെ എൽസമ്മ- 58) നിര്യാതയായി. കുവൈറ്റ് അൽ അമീരി ആശുപത്രിയിൽ സീനിയർ സ്റ്റാഫ് നഴ്‌സായി (ഗ്രീൻ സിസിയു വാർഡ് നമ്പർ ആറ്) കഴിഞ്ഞ 28 വർഷമായി ജോലി ചെയ്ത് വരികയായിരുന്നു. ഇല്ലിക്കൽ പ്ലാത്തറ പി.വി ജോണിന്റെയും, അന്നമ്മ ജോണിന്റെയും പുത്രിയാണ്. മക്കൾ- ബെബൻ, ഏബൻ (ഇരുവരും കാനഡ ) സംസ്‌കാര ശുശ്രൂഷകൾക്കായി മെയ് 19 വ്യാഴാഴ്ച രാവിലെ എട്ടിന് വസതിയിൽ കൊണ്ടു വരും. പത്തു മുതൽ കോട്ടയം സി.എസ്.ഐ അസൻഷൻ പള്ളിയിൽ പൊതു ദർശനത്തിന് വയ്ക്കും. ഉച്ചയ്ക്ക് ഒന്നരയ്ക്ക് കോട്ടയം സിഎം എസ് കോളജിന് സമീപമുള്ള സി.എസ്.ഐ കത്തീഡ്രൽ പള്ളി സെമിത്തേരിയിൽ സംസ്‌കാരം.\nഅഴിമതി കൊടികുത്തി വാഴുകയാണ് കോട്ടയം നഗരസഭയിൽ. തൂണിനു പോലും കൈക്കൂലി കൊടുക്കണം എന്നതാണ് കോട്ടയം നിവാസികളുടെ പരാതി. കിട്ടുന്ന സമയത്തിനുള്ളിൽ കഴിയുന്നത്ര കയ്യിട്ടുവാരാനുള്ള തത്രപ്പാടിലാണ് ഉദ്യോഗസ്ഥരും ഭരണ-പ്രതിപക്ഷ കൗൺസിലർമാരും. ജനക്ഷേമകരമായ ഒരു കാര്യവും ചെയ്യാൻ ശ്രമിക്കാതെ അനാസ്ഥയും കെടുകാര്യസ്ഥതയും കൊണ്ട് മന്ദീഭവിച്ചു നിൽക്കുകയാണ് നഗരസഭ. കോട്ടയം നഗരസഭാകവാടത്തിൽ എത്തിയാൽ തന്നെ ഈ നിർജ്ജീവാവസ്ഥ പ്രകടമാകും. സമീപകാലത്ത് നിലവിൽ വന്ന കട്ടപ്പന പോലുള്ള നഗരസഭകൾ പ്രൗഡിയോടെ തലയുയർത്തി നിൽക്കുമ്പോൾ നിഷ്ക്രീയത്വത്തിൻ്റെ ഇരുളു വീണ ഭാർഗവിനിലയം പോലെ മരവിച്ചു, മന്ദീഭവിച്ചു നിൽക്കുകയാണ് കോട്ടയം നഗരസഭ. സ്വാർത്ഥ ലാഭങ്ങളില്ലാത്ത, രാഷ്ട്രീയ ചൂതാട്ടങ്ങൾക്കു വഴങ്ങാത്ത ഒട്ടേറെ പ്രഗത്ഭമതികൾ ഭരണസാരഥ്യമേറിയ കോട്ടയത്തിൻ്റെ പുതിയ പുതിയ ‘നഗരപിതാവി’ന് രാഷ്ട്രീയ-ഭരണ പരിചയങ്ങളൊന്നുമില്ല. പൊതുപ്രവർത്തനത്തിൻ്റെ ബാലപാഠവുമറിയില്ല. വിദേശത്ത് നഴ്സായിരുന്നു നമ്മുടെ ‘നഗരപിതാവ്’. ജോലി വിട്ട് നാട്ടിലെത്തിയപ്പോൾ പൊതുപ്രവർത്തനം എന്നൊരു പൂതി തോന്നി. യു.ഡി.എഫ്കാരിയാണെങ്കിലും അവർ സീറ്റ് കൊടുത്തില്ല. സ്വതന്ത്രയായി മത്സരിച്ച് വിജയിച്ചു. 52 കൗൺസിലർമാരിൽ എട്ടുപേർ ബിജെപി. 22 വീതം എൽ.ഡി.എഫിനും യു.ഡി.എഫിനും……\nകോട്ടയം: വിപുലമായ സൗഹൃദങ്ങളിലൂടെയും വ്യക്തി ബന്ധങ്ങളിലൂടെയും കോട്ടയത്തിൻ്റെ ജനജീവിതത്തിൽ നിറഞ്ഞു നിന്ന ചന്തക്കടവ് മമ്പലത്ത് .എസ് രഞ്ജിത് (54) അന്തരിച്ചു. പരേതനായ, അബ്കാരി കോൺട്രാക്ടർ മാമ്പിലത്ത് ശ്രീധരൻ്റെ മകനാണ്. ഭാര്യ ഷീന, വിദ്യാർത്ഥികളായ ശ്രീദേവ്, ദേവപ്രിയ എന്നിവർ മക്കൾ. സജീവ് കുമാർ, സുജാ പ്രഭാഷ്, സുമാ സന്തോഷ് എന്നിവർ സഹോദരങ്ങൾ. ശവസംസ്കാരം പിന്നീട്.\nപാറശാലയിൽ തർക്കത്തെ തുടർന്ന് ഓട്ടോ തല്ലിത്തക്കർത്തു\nപാറശാലയിൽ ഓട്ടോക്കൂലി സംബന്ധിച്ച തർക്കത്തെ തുടർന്നു ഒരു സംഘം ഓട്ടോ തല്ലിത്തക്കർത്തു. കൊറ്റാമം സ്വദേശി സന്തോഷിന്‍റെ ഓട്ടോയാണ് തല്ലിത്തകർത്തത്. അക്രമി സംഘത്തിലെ രണ്ട് പേരെ പിടികൂടി. കൊറ്റാമം സ്വദേശി അജയൻ, മനു എന്നിവരെയാണ് പോലീസ് കസ്റ്റഡിയിലെടുത്തത്. ഇന്ന് ഉച്ചയ്ക്ക് ഒന്നിനായിരുന്നു സംഭവം. അജയും മനുവും സന്തോഷിന്‍റെ ഓട്ടോയിൽ സഞ്ചരിച്ചിരുന്നു. തുടർന്ന് സന്തോഷം 30 രൂപ ആവശ്യപ്പെട്ടു. എന്നാൽ ഈ കൂലി അധികമാണെന്ന് പറഞ്ഞാണ് തർക്കമുണ്ടായത്. തുടർന്ന് മറ്റൊരു സംഘം ആളുകളുമായി എത്തി അജയും മനുവും ഓട്ടോ അടിച്ച് തകർക്കുകയായിരുന്നു.\nവീട് കുത്തിത്തുറന്ന് 20 പവൻ സ്വർണവും നാലു ലക്ഷം രൂപയും കവർന്നു\nപെരളശേരിയിൽ വീട് കുത്തിത്തുറന്ന് 20 പവൻ സ്വർണവും നാലു ലക്ഷം രൂപയും കവർന്നു. പെരളശേരി പള്ളിയത്തെ അബ്ദുൾ ജലീലിന്‍റെ വീട്ടിലാണ് കവർച്ച നടന്നത്. മുംബൈയിൽ ബിസിനസുകാരനാണ് അബ്ദുൾ ജലീൽ. ഇന്നലെ വൈകുന്നേരം ജലീലും കുടുംബവും കണ്ണൂരിൽ പോയിരുന്നു. രാത്രി 10.30 ഓടെ വീട്ടിലെത്തിയപ്പോഴാണ് കവർച്ച നടന്നതു ശ്രദ്ധയിൽപ്പെട്ടത്. ചക്കരക്കൽ സിഐ എൻ.കെ. സത്യനാഥന്‍റെ നേതൃത്വത്തിൽ അന്വേഷണം ആരംഭിച്ചിട്ടുണ്ട്. കഴിഞ്ഞ ദിവസം തൃശൂരിൽ വീട് കുത്തിത്തുടർന്ന് 371 പവനും രണ്ടു ലക്ഷം രൂപയും കവർന്നിരുന്നു. മോഷണം നടത്തിയാളുടെ ദൃശ്യങ്ങൾ സിസിടിവിയിൽ പതിഞ്ഞിരുന്നെങ്കിലും പ്രതിയെ ഇനിയും പിടികൂടാനായിട്ടില്ല. വീട്ടുകാർ സിനിമ കാണാൻ പുറത്തുപോയ സമയത്തായിരുന്നു മോഷണം.\nപത്തനംതിട്ട അടൂർ ഏനാത്ത് കെഎസ്ആർടിസി ബസും ലോറിയും കൂട്ടിയിടിച്ച് അപകടം\nപത്തനംതിട്ട അടൂർ ഏനാത്ത് കെഎസ്ആർടിസി ബസും ലോറിയും കൂട്ടിയിടിച്ച് അപകടം. ബസ് യാത്രക്കാരായ 21 പേർക്ക് പരിക്കേറ്റു. രാത്രി പന്ത്രണ്ടരയോടെ ഏനാത്ത് പുതുശേരിയിൽ വച്ചാണ് അപകടമുണ്ടായത്. കോട്ടയത്ത് നിന്നും കൊട്ടാരക്കര ഭാഗത്തേക്ക് പോകുകയായിരുന്ന ബസും എതിര് ദിശയില് നിന്നും വന്ന ലോറിയും തമ്മിലാണ് കൂട്ടിയിടിച്ചത്. നിയന്ത്രണം വിട്ട കെഎസ്ആർടിസി ബസ് ലോറിയിലേക്ക് ഇടിച്ചുകയറുകയായിരുന്നു. അഗ്നിശമന സേനയെത്തിയാണ് ബസിന്‍റെ ഡ്രൈവറെയും മുൻ സീറ്റിലുണ്ടായിരുന്നവരെയും പുറത്തെടുത്തത്. പരിക്കേറ്റവരെ അടൂർ താലൂക്ക് ആശുപത്രിയിൽ പ്രവേശിപ്പിച്ചു. ഇവരുടെ ആരോഗ്യനില തൃപ്തികരമാണെന്നാണ് റിപ്പോർട്ട്. ബസ് ഡ്രൈവർ ഉറങ്ങി പോയതാണ് അപകടത്തിന് കാരണമെന്നാണ് പ്രാഥമിക നിഗമനം.\nപഞ്ചായത്ത് സെക്രട്ടറിയുടെ വ്യാജ ഒപ്പിട്ട് നൽകിയ ക്ലർക്ക് അറസ്റ്റിൽ\nപഞ്ചായത്ത് സെക്രട്ടറിയുടെ വ്യാജ ഒപ്പിട്ട് ഹോം സ്റ്റേയ്ക്ക് ലൈസന്‍സ് നൽകിയ ക്ലർക്ക് അറസ്റ്റിൽ. തരിയോട് പഞ്ചായത്ത് ഓഫീസിലെ ക്ലര്‍ക്ക് കല്‍പ്പറ്റ തിരുവാതിരയില് ഡിജീഷ് (32) ആണ് അറസ്റ്റിലായത്. കഴിഞ്ഞ ഡിസംബറിലാണ് കേസിന് ആസ്പദമായ സംഭവം. സ്വകാര്യ വ്യക്തിയുടെ ഹോം സ്റ്റേയ്ക്ക് ലഭിച്ച ലൈസന്‍സില് സംശയം തോന്നി നടത്തിയ പരിശോധനയിലാണ് ഡിജീഷ് നടത്തിയ ക്രമക്കേട് കണ്ടെത്തിയത്. പഞ്ചായത്ത് സെക്രട്ടറിയുടെ പരാതിയില് നടത്തിയ വകുപ്പുതല അന്വേഷണത്തില് ഇയാളെ കുറ്റക്കാരനെന്ന് കണ്ടെത്തുകയും ജോലിയില് നിന്ന് സസ്‌പെന്‍ഡ് ചെയ്യുകയും ചെയ്തിരുന്നു\nഉന്നത പൊലീസുദ്യോഗസ്ഥരെ ഓഫീസിലേക്ക് വിളിപ്പിച്ച് മുഖ്യമന്ത്രി പിണറായി വിജയൻ\nതിരുവനന്തപുരം: ഉന്നത പോലീസുദ്യോഗസ്ഥരെ ഓഫീസിലേക്ക് വിളിപ്പിച്ച് മുഖ്യമന്ത്രി പിണറായി വിജയൻ. ഡി.ജി.പി. അനിൽകാന്ത് ഉൾപ്പെടെയുള്ള ഉദ്യോഗസ്ഥരെയാണ് വിളിപ്പിച്ചത്. ഡിജിപി അനിൽ കാന്ത്, പൊലീസ് ആസ്ഥാനത്തെ എഡിജിപി, ക്രമസമാധാന ചുമതലയുള്ള എഡിജിപി, ഇന്റലിജൻസ് എഡിജിപി എന്നിവരെയാണ് വിളിപ്പിച്ചത്. വിദ്വേഷ പ്രസംഗം നടത്തിയതിന് ജനപക്ഷം നേതാവ് പിസി ജോർജിനെതിരേയുളള കേസ് കൈകാര്യം ചെയ്തതിൽ പൊലീസിന് വീഴ്ചസംഭവിച്ചെന്ന് യോഗത്തിൽ വിലയിരുത്തലുണ്ടായി. ആർഎസ്എസ്, എസ്ഡിപിഐ സംഘർഷങ്ങൾ ഉണ്ടാകാതെ നോക്കാൻ ജാഗ്രത വേണമെന്ന് യോഗത്തിൽ മുഖ്യമന്ത്രി നിർദേശിച്ചു. ഈ മാസം 13-ന് ഉന്നത പൊലീസ് ഉദ്യോഗസ്ഥരുടെ യോഗം മുഖ്യമന്ത്രി വിളിച്ചിട്ടുണ്ട്.\nകണ്ണൂരില് അയല്‍ക്കാര് തമ്മിലുണ്ടായ സംഘര്‍ഷത്തിൽ ഒരാൾക്ക് വെടിയേറ്റു\nകണ്ണൂരില് അയല്‍ക്കാര് തമ്മിലുണ്ടായ സംഘര്‍ഷത്തിൽ ഒരാൾക്ക് വെടിയേറ്റു. കുറ്റിക്കാട്ട് തങ്കച്ചന് (48) എന്നയാള്‍ക്കാണ് വെടിയേറ്റത്. ഇരിട്ടി അയ്യന്‍കുന്നിലാണ് സംഭവം. അയല്‍വാസികള് തമ്മിലുണ്ടായ തര്‍ക്കം സംഘര്‍ഷത്തിലേയ്ക്ക് വഴിമാറുകയായിരുന്നു. ഇതിനിടെയാണ് തങ്കച്ചന് വെടിയേറ്റത്. നെഞ്ചിന് വെടിയേറ്റ തങ്കച്ചനെ ആശുപത്രിയില് പ്രവേശിപ്പിച്ചു. എയര്‍ഗണ് ഉപയോഗിച്ചാണ് അയല്‍വാസി തങ്കച്ചനെ വെടിവെച്ചത്. തങ്കച്ചന് അപകടനില തരണം ചെയ്തതായി ആശുപത്രി അധികൃതര് അറിയിച്ചു. സംഭവത്തിൽ കൂറ്റനാല് സണ്ണി എന്നയാളെ പോലീസ് അറസ്റ്റ് ചെയ്തു.


ആലപ്പുഴയിൽ കാമുകിയെ വിഡിയോ കോള് ചെയ്തുകൊണ്ട് യുവാവ് തൂങ്ങിമരിച്ചു - ഇ വാർത്ത | evartha Alappuzha, Video Call, Suicide, Badusha\nആലപ്പുഴയിൽ കാമുകിയെ വിഡിയോ കോള് ചെയ്തുകൊണ്ട് യുവാവ് തൂങ്ങിമരിച്ചു\nആലപ്പുഴയിൽ കാമുകിയെ വിഡിയോകോള് ചെയ്തുകൊണ്ട് യുവാവ് ലോഡ്ജിനുള്ളില് തുങ്ങിമരിച്ചു. വണ്ടാനം സ്വദേശിയായ ബാദുഷയാണ്(26) ലോഡ്ജിൽ ആത്മഹത്യ ചെയ്തത്. ബുധനാഴ്ച പുലര്‍ച്ചെ രണ്ടുമണിയോടെ ചങ്ങനാശ്ശേരി പൂച്ചിമുക്കിലെ ലോഡ്ജിൽ ബാദുഷ തൂങ്ങിമരിച്ചത്.\nആത്മഹത്യയ്ക്കു മുമ്പ് ബാദുഷ കാമുകിയെ വീഡിയോകോള് ചെയ്തിരുന്നു. ഇരുവരും തമ്മിലുള്ള സൗന്ദര്യപ്പിണക്കമാണ് മരണകാരണമന്നാണ് പൊലീസിൻ്റെ വിലയിരുത്തൽ.\nസുഹൃത്തിനൊപ്പം ഭക്ഷണം കഴിച്ചശേഷം ചൊവ്വാഴ്ച രാത്രി 11 മണിയോടെ ബാദുഷ ലോഡ്ജിലെത്തുകയായിരുന്നു. മുറിയില്‍ക്കയറി കാമുകിയുമായി ഫോണില് സംസാരിക്കുന്നതിനിടെ ജീവനൊടുക്കുകയായിരുന്നു. യുവാവ് ജീവനൊടുക്കുന്നത് കാമുകി ലൈവായി കണ്ടതോടെ അയാള് ജോലിചെയ്യുന്ന ജ്യൂസ് കടയുടെ ഉടമയെ യുവതി ബന്ധപ്പെടാന് ശ്രമിച്ചിരുന്നുവെന്നും പൊലീസ് പറഞ്ഞു. എന്നാൽ പുലര്‍ച്ചെ ആറുമണിയോടെയാണ് യുവതിയുടെ മിസ്‌കോളുകള് ഇയാള് കണ്ടതെന്നാണ് പൊലീസ് ഭാഷ്യം.\nമിസ്ഡ് കോൾ കണ്ടതിനെ തുടർന്ന് യുവതിയെ വിളിച്ചതോടെയാണ് വിവരമറിഞ്ഞത്. ഉടന് ഇയാള് ബാദുഷയെ ഫോണില് വിളിച്ചുവെങ്കിലും മറുപടിയുണ്ടായില്ല. തുടർന്ന് ലോഡ്ജിലെത്തി ജനാലയിലൂടെ നോക്കിയപ്പോഴാണ് ബാദുഷയെ തൂങ്ങിയ നിലയില് കണ്ടെത്തിയത്. തുടർന്ന് പോലീസെത്തി വാതില് പൊളിച്ച് അകത്തുകയറുകയായിരുന്നു.\nവാതില് ഉള്ളില്‍നിന്ന് കുറ്റിയിട്ടനിലയിലായിരുന്നു. മരിച്ച ബാദുഷയുടെ ശരീരത്തില് പരിക്കുകളൊന്നും കണ്ടെത്തിയിട്ടില്ല. ആത്മഹത്യതന്നെയെന്ന പ്രാഥമികനിഗമനത്തിലാണ് പോലീസ്. മൃതദേഹം ഇന്‍ക്വസ്റ്റിനുശേഷം മെഡിക്കല് കോളേജ് ആശുപത്രി മോര്‍ച്ചറിയിലേക്ക് മാറ്റി.\nഅമ്പലപ്പുഴ സ്വദേശിയായ ബാദുഷ നേരത്തേ വിവാഹിതനാണെങ്കിലും ഭാര്യയുമായി പിരിഞ്ഞുകഴിയുകയായിരുന്നു. ഇതിനിടെയാണ് മറ്റൊരു പെണ്‍കുട്ടിയുമായി അടുപ്പത്തിലായതെന്ന് പൊലീസ് പറഞ്ഞു. ഇയാള് വീഡിയോ കോൾ ചെയ്ത വിവരം മൊബൈല് ഫോണ് പരിശോധിച്ചെങ്കില് മാത്രമേ സ്ഥിരീകരിക്കാനാവുവെന്നും പൊലീസ് അറിയിച്ചു.\nTopics: Alappuzha Badusha suicide


പാലത്തായി പോക്സോ കേസ് പ്രതിയെ ഇത് വരെ അറസ്റ്റ് ചെയ്യാത്ത പോലീസ് നടപടി പ്രതിഷേധാർഹം : മന്ത്രി കെ കെ ശൈലജക്ക് ഷാനിമോൾ ഉസ്മാൻ എംഎൽഎയുടെ കത്ത് – Jaihind TV\nപാലത്തായി പോക്സോ കേസ് പ്രതിയെ ഇത് വരെ അറസ്റ്റ് ചെയ്യാത്ത പോലീസ് നടപടി പ്രതിഷേധാർഹം : മന്ത്രി കെ കെ ശൈലജക്ക് ഷാനിമോൾ ഉസ്മാൻ എംഎൽഎയുടെ കത്ത്\nപാലത്തായി പോക്സോ കേസ് പ്രതിയെ ഇത് വരെ അറസ്റ്റ് ചെയ്യാത്ത പോലീസ് നടപടി പ്രതിഷേധാർഹമാണെന്ന് ഷാനിമോൾ ഉസ്മാൻ എംഎൽഎ. ഈ വിഷയവുമായി ബന്ധപ്പെട്ട് ആരോഗ്യ, സാമൂഹ്യനീതി, വനിത ശിശു വികസനവും വകുപ്പ് മന്ത്രി കെ കെ ശൈലജക്ക് ഷാനിമോൾ ഉസ്മാൻ എംഎൽഎ കത്ത് അയച്ചു.\nപോക്സോ നിയമപ്രകാരം കേസെടുത്ത് ഒരു മാസം കഴിഞ്ഞിട്ടും ബിജെപിയുടെ തൃപ്പങ്ങട്ടൂർ പഞ്ചായത്ത് പ്രസിഡണ്ട് കൂടിയായ ബാലപീഡകൻ പത്മരാജൻ എന്ന അധ്യാപകനെ അറസ്റ്റ് ചെയ്യാൻ കഴിഞ്ഞിട്ടില്ല എന്നത് അതീവ ഗൗരവതരവും പോലീസിന്റെ ഗുരുതരമായ വീഴ്ചയുമാണെന്ന് ഷാനിമോള് ഉസ്മാന് കത്തില് പറയുന്നു. കോടതി കുട്ടിയുടെ മൊഴി രേഖപ്പെടുത്തിയിട്ടും വീണ്ടും പലതവണ പോലീസ് കുട്ടിയെ ആവർത്തിച്ച് ചോദ്യം ചെയ്യുന്നതായി മനസ്സിലാക്കുന്നു. ഇത് കേവലം ഒൻപതു വയസ്സ് മാത്രമുള്ള കുട്ടിയുടെ മനോനില തകർക്കും എന്നതിൽ സംശയമില്ല. മാത്രമല്ല പ്രതിയെ രക്ഷിക്കാനുള്ള ശ്രമങ്ങളുടെ ഭാഗം ആണോ എന്നും സംശയിക്കേണ്ടിയിരിക്കുന്നുവെന്നും എംഎല്‍എ കുറ്റപ്പെടുത്തി. എത്രയും പെട്ടെന്ന് ബിജെപി നേതാവായ പ്രതിയെ അറസ്റ്റ് ചെയ്യുവാൻ മുൻകൈയെടുക്കണമെന്നും ഷാനിമോള് ഉസ്മാന് ആവശ്യപ്പെട്ടു.\nകത്തിന്‍റെ പൂർണ്ണ രൂപം :\nബഹു. ആരോഗ്യവും സാമൂഹ്യനീതിയും\nവനിത ശിശു വികസനവും വകുപ്പ് മന്ത്രി\nഈ ലോക് ഡൗൺ കാലത്ത് ഈ വിഷുദിനത്തിൽ ഇങ്ങനെയൊരു കത്ത് എഴുതേണ്ടിവന്നതിൽ അതിയായ ഖേദം രേഖപ്പെടുത്തുന്നു.\nഅങ്ങയുടെ മണ്ഡലത്തിലെ ഒരു നാലാം ക്ലാസ് വിദ്യാർത്ഥിനിയെ സ്കൂളിലെ തന്നെ ഒരദ്ധ്യാപകൻ നിരന്തരമായി ലൈംഗിക പീഡനത്തിന് ഇരയാക്കിയ വിഷയം അങ്ങേയ്ക്ക് അറിവുള്ളതാണല്ലോ. നിർധനരും നിരാലംബരുമായ ഈ കുടുംബത്തിന്റെ ഇന്നത്തെ അവസ്ഥ അതീവ ദയനീയമാണ്. പോക്സോ നിയമപ്രകാരം കേസെടുത്തിട്ട് ഒരുമാസം കഴിഞ്ഞിട്ടും ബിജെപിയുടെ തൃപ്പങ്ങട്ടൂർ പഞ്ചായത്ത് പ്രസിഡണ്ട് കൂടിയായ ബാലപീഡകൻ പത്മരാജൻ എന്ന അധ്യാപകനെ അറസ്റ്റ് ചെയ്യാൻ കഴിഞ്ഞിട്ടില്ല എന്നത് അതീവ ഗൗരവതരവും പോലീസിന്റെ ഗുരുതരമായ വീഴ്ചയുമാണെന്ന് അറിയിക്കട്ടെ. കോടതി കുട്ടിയുടെ മൊഴി രേഖപ്പെടുത്തിയിട്ടും വീണ്ടും പലതവണ പോലീസ് കുട്ടിയെ ആവർത്തിച്ച് ചോദ്യം ചെയ്യുന്നതായി മനസ്സിലാക്കുന്നു. ഇത് കേവലം ഒൻപതു വയസ്സ് മാത്രമുള്ള കുട്ടിയുടെ മനോനില തകർക്കും എന്നതിൽ സംശയമില്ല. മാത്രവുമല്ല ഇത് പ്രതിയെ രക്ഷിക്കാനുള്ള ശ്രമങ്ങളുടെ ഭാഗം ആണോ എന്നും സംശയിക്കേണ്ടിയിരിക്കുന്നു. കക്ഷിരാഷ്ട്രീയത്തിനതീതമായി കേരള സമൂഹത്തിന്റെ പ്രതിഷേധം ഇക്കാര്യത്തിൽ ഉള്ളതായി ഞാൻ മനസ്സിലാക്കുന്നു.\nഎത്രയും പെട്ടെന്ന് ബിജെപി നേതാവായ പ്രതിയെ അറസ്റ്റ് ചെയ്യുവാൻ അങ്ങ് മുൻകൈയെടുക്കണം എന്ന് അഭ്യർത്ഥിക്കുന്നു. കേരളത്തിൽ വർദ്ധിച്ചുവരുന്ന ബാല പീഡനങ്ങളുടെ അവസാനത്തെ ഉദാഹരണമാണ് ഇത് എന്ന് ചൂണ്ടിക്കാണിക്കട്ടെ.\nഷാനിമോൾ ഉസ്മാൻ എംഎൽഎ


വീട്ടുവളപ്പിൽ നട്ടുവളർത്താം മുട്ടപ്പഴം - Sathyadeepam\n|^| Home -> Suppliments -> Familiya -> വീട്ടുവളപ്പിൽ നട്ടുവളർത്താം മുട്ടപ്പഴം\nവീട്ടുവളപ്പിൽ നട്ടുവളർത്താം മുട്ടപ്പഴം\nവീട്ടുവളപ്പില് നട്ടുവളര്‍ത്താന് പറ്റിയ ഒരു ഫലവര്‍ഗ്ഗച്ചെടിയാണ് മുട്ടപ്പഴം എന്ന എഗ്ഫ്രൂട്ട്. 10 മീറ്ററോളം ഉയരം വയ്ക്കുന്ന ഈ പഴവര്‍ഗ്ഗമരം കേരളത്തിലെ കാലാവസ്ഥയില് വളരാന് അനുയോജ്യമാണ്. സപ്പോട്ട ഉള്‍പ്പെട്ട സപ്പോട്ടാസിയേ കുടംബത്തിലെ എണ്ണൂറോളം വരുന്ന സ്പീഷിസുകളില് ഒരംഗമാണ് മുട്ടപ്പഴം.\nസപ്പോട്ടയോട് രൂപസാദൃശ്യമുള്ളതിനാലും മുട്ടയുടെ ഉള്‍ഭാഗത്തെ മഞ്ഞക്കുരുവിന്‍റെ നിറത്തിനോട് സാദൃശ്യമുള്ളതിനാലുമാകാം ഇതിനെ മുട്ടപ്പഴം എന്നു വിളിച്ചുവരുന്നത്. മുട്ടപ്പഴത്തിന്‍റെ കഴമ്പ് നല്ല മധുരവും കുറച്ച് കറച്ചുവയുള്ളതുമാണ്. പഴുക്കുമ്പോള് കാമ്പിനും പുറന്തോടിനും മഞ്ഞ നിറമായിരിക്കും. നമ്മുടെ നാട്ടിലെ വിപണിയില് ഇവ അത്ര ലഭ്യമല്ല.\nമെക്സിക്കോ, ബ്രസീല് എന്നീ രാജ്യങ്ങള് ഇതിന്‍റെ ഉത്ഭവ സ്ഥലമായി കരുതപ്പെടുന്നു. 100 ഗ്രാം മുട്ടപ്പഴക്കാമ്പില് 74.1 ഗ്രാം ജലാംശമാണ്. 2.1 ഗ്രാം മാംസ്യം, കൂടാതെ കാത്സ്യം, ഫോസ്ഫറസ്, ഇരുമ്പ്, ഭക്ഷ്യനാരുകള് വിറ്റാമിന് സി, ബി കോംപ്ലകസ് എന്നിവയും ഇതില് അടങ്ങിയിരിക്കുന്നു. ചെറിയ കറയുള്ളതിനാല് കൊളംബിയക്കാര് ചുണ്ടില് എണ്ണ പുരട്ടിയതിനു ശേഷമാണ് മുട്ടപ്പഴം ഭക്ഷിക്കുന്നത്.\nപരാഗ്വേയില് മുട്ടപ്പഴക്കാമ്പ് ഉപയോഗിച്ച് പ്രത്യേകതരം ഐസ് ക്രീം ഉണ്ടാക്കുന്നുണ്ട്. ജാമും മറ്റും ഇതില് നിന്ന് ഉല്‍പാദിപ്പിക്കാനാകും. മുട്ടപ്പഴത്തിന്‍റെ വിത്ത് പൊളിത്തീന് കവറില് മണ്ണ്, മണല്, ചാണകപ്പൊടി എന്നിവ നിറച്ച മിശ്രിതത്തില് പാകി തൈകള് തയ്യാറാക്കാം. കനത്ത മഴയില് ഒഴികെ എപ്പോള് വേണമെങ്കിലും തൈകള് കൃഷിയിടത്തില് നടാം. അനുയോജ്യമായ കുഴികളില് അടിവളമായി ചാണകപ്പൊടി, കംപോസ്റ്റ് എന്നിവ ചേര്‍ത്ത് തൈകള് നടാം. നട്ട ശേഷം നനവേണം. ഒരു വര്‍ഷം പ്രായമായ തൈകളാണ് നടാന് ഉത്തമം. വേനല്‍കാലങ്ങളില് നനച്ചുകൊടുക്കുന്നതും പുതയിടുന്നതും നല്ലതാണ്. ബഡ്ഡിംഡ്, ഗ്രാഫ്റ്റിംഗ് തുടങ്ങിയവയിലൂടെയും തൈകള് ഉണ്ടാക്കാവുന്നതാണ്. ബഡ്ഡു ചെയ്ത മുട്ടപ്പഴ തൈ നട്ട് മൂന്നാം വര്‍ഷം മുതല് കായ്ച്ചു തുടങ്ങും. പഴങ്ങള് നന്നായി പഴുത്ത ശേഷം മാത്രം ചെടിയില് നിന്നു പറിച്ചെടുക്കുന്നതാണു നല്ലത്. പ്രതേക സ്വാദും മണവും രുചിയും ഉള്ളതാണ് മുട്ടപ്പഴം. ഇതിന്‍റെ ഉള്‍ഭാഗം പഴുത്ത പപ്പായയുടെ നിറത്തിനോട് സാദൃശ്യമുണ്ടാകും. വീട്ടുവളപ്പില് ഒരു മുട്ടപ്പഴച്ചെടിയെങ്കിലും നട്ടുവളര്‍ത്താന് നമുക്കു പരിശ്രമിക്കാം.


തൃശൂര് ദിവാന്‍ജി മൂലയിലെ കുരുക്ക് അഴിയുന്നു ,മേല്‍പ്പാലം നാളെ തുറക്കും – malayalam daily\nതൃശൂര് ദിവാന്‍ജി മൂലയിലെ കുരുക്ക് അഴിയുന്നു ,മേല്‍പ്പാലം നാളെ തുറക്കും\nതൃശൂർ: നഗരത്തിലെ ഗതാഗത കുരുക്കിന് പരിഹാരം കാണാൻ നിർമ്മാണം തുടങ്ങിയ ദിവാൻജി മൂല മേൽപ്പാലം ഒടുവിൽ പൂർത്തിയാകുന്നു. ഉദ്ഘാടനം ഉടൻ നടക്കുമെന്ന് പ്രഖ്യാപനം നടത്തിയ അധികൃതർക്ക് മേൽപ്പാല നിർമ്മാണത്തിന്റെ നടപടി ആരംഭിച്ച് അഞ്ച് വർഷം പൂർത്തിയാക്കിയിട്ടും ഗതാഗത യോഗ്യമാക്കാൻ സാധിച്ചിരുന്നില്ല. ഒടുവിൽ നാളെ മുഖ്യമന്ത്രി ഓൺലൈനിലൂടെ ഉദ്ഘാടനം നടത്തുമെന്നാണ് പ്രഖ്യാപിച്ചിരിക്കുന്നത്.\nനേരത്തെ മുൻ മേയർ കഴിഞ്ഞ ജനുവരിയിൽ ഉദ്ഘാടനം നടത്തിയതിന് ശേഷം മാത്രമെ താൻ പടിയിറങ്ങൂവെന്ന പ്രസ്താവന നടത്തിയെങ്കിലും ഒന്നും സംഭവിക്കാതെ മേയർ പടിയിറങ്ങേണ്ടി വന്നു . പുതിയ മേയർ അജിത ജയരാജൻ ചുമതലയേറ്റപ്പോൾ വിഷുവിന് ഉദ്ഘാടനം നടത്താൻ സാധിക്കുമെന്നായിരുന്നു പ്രഖ്യാപനം. ഇതിന്റെ ഭാഗമായി മന്ത്രിമാർ ഉൾപ്പടെയുള്ളവർ നിർമ്മാണ പ്രവർത്തനങ്ങൾ വിലയിരുത്താനെത്തിയിരുന്നു. എന്നാൽ പിന്നെയും മാസങ്ങൾ കടന്നുപോയി.\nപൂർണതോതിൽ നിർമ്മാണം പൂർത്തിയാക്കാതെയാണ് നാളെ ഉദ്ഘാടനം നടത്തുന്നത്. അപ്രോച്ച് റഓഡിന്റെ ടാറിംഗ് നിർമ്മാണം ഇന്നലെ മാത്രമാണ് ആരംഭിച്ചത്. ഇന്ന് രാത്രിയോടെ പണികൾ പൂർത്തിയാകുമെന്നാണ് കോർപറേഷൻ അധികൃതരുടെ വാദം. തിരഞ്ഞെടുപ്പ് പെരുമാറ്റ ചട്ടം നിലവിൽ വരാനുള്ള സാദ്ധ്യത കണക്കിലെടുത്താണ് ഇത്രയും പെട്ടെന്ന് മേൽപ്പാലം ഉദ്ഘാടനം നടത്തുന്നത്. കഴിഞ്ഞ യു.ഡി.എഫ് ഭരണസമിതിയുടെ കാലഘട്ടത്തിലാണ് റെയിൽവേയിൽ തുക കെട്ടിവച്ച് മേൽപ്പാല നിർമ്മാണത്തിന് തുടക്കം കുറിച്ചത്.\n< മേൽപ്പാല നിർമ്മാണം രണ്ട് വർഷം മുമ്പ് പൂർത്തിയാക്കിയിട്ടും അപ്രോച്ച് റോഡ് നിർമ്മാണം ഇഴഞ്ഞ് നീങ്ങിയതാണ് ദീവാൻജി മൂല മേൽപ്പാലം റോഡ് പൂർത്തിയാതിരിക്കാൻ പ്രധാന കാരണം. അപ്രോച്ച് റോഡ് നിർമ്മാണത്തിന് ആവശ്യമായ സ്ഥലം ഏറ്റെടുക്കുന്നതിലും കാലതാമസം നേരിട്ടു. എല്ലാ നടപടികളും പൂർത്തിയാക്കി പ്രവർത്തനം തുടങ്ങിയെങ്കിലും കൊവിഡ് ലോക്ക്ഡൗൺ വന്നത് പണി വീണ്ടും തടസപ്പെടുത്തി.\nഉദ്ഘാടനം ഇത്രയേറെ നീട്ടി കൊണ്ട് പോയത് തിരഞ്ഞെടുപ്പ് ലക്ഷ്യം വച്ച് കൊണ്ടാണ്. നേരത്തെ പൂർത്തിയാക്കിയിരുന്നെങ്കിൽ അത് യു.ഡി.എഫിന് ഗുണം ചെയ്യുമെന്ന് കണ്ട് ബോധപൂർവ്വമായുള്ള തടസപ്പെടുത്തലുകളാണ് നടന്നത് കോർപറേഷൻ പ്രതിപക്ഷ നേതാവ് രാജൻ പല്ലൻ ആരോപിച്ചു . .


പരീക്ഷാ പേടിയോ... റോഷ്ണി മുഖര്‍ജിയുടെ ഓണ്‍ലൈന് ക്ലാസ് പേടി മാറ്റും\nക്ലാസിലെ മിടുമിടുക്കരായ കുട്ടികള്‍ക്കുപോലുമുണ്ട് പരീക്ഷാപേടി. എല്ലാം പഠിച്ചു കഴിഞ്ഞാലും പരീക്ഷാക്കാലമാകുമ്പോള് പനിയും തലവേദനയുമായി ഭയം ഓടിയെത്തും. അത്തരക്കാര്‍ക്ക് അനുഗ്രഹവുമായി മാറിയിരിക്കുകയാണ് റോഷ്ണി മുഖര്‍ജിയുടെ ഓണ്‍ലൈന് ക്ലാസ്. പേടിയകറ്റാനുള്ള ടിപ്പുകള് നല്‍കി കുട്ടികളുടെ മനസില് ഇടം നേടുകയാണ് റോഷ്ണിയെന്ന ബംഗാള് സ്വദേശിനി. ഒമ്പതാം ക്ലാസ് മുതല് പ്ലസ് ടു തലം വരെയുള്ള കുട്ടികള്‍ക്ക് എല്ലാമെല്ലാമാണിപ്പോള് റോഷ്ണി ടീച്ചര്. ക്ലാസില് നേരിട്ട് പഠിപ്പിക്കുന്ന ടീച്ചര്‍മാര് ഒരാഴ്ചകൊണ്ട് പറഞ്ഞു നല്‍കാന് ശ്രമിക്കുന്ന പാഠഭാഗങ്ങള് റോഷ്‌നിയുടെ ടിപ്പുകളിലൂടെ വെറും പത്തുമിനിട്ടുകൊണ്ട് മനസിലാക്കാനാകുമെന്ന് കുട്ടികള് പ്രതികരിക്കുന്നു. സത്യത്തില് കുട്ടികളുടെ ഈ മറുപടിയാണ് തനിക്ക് ശക്തി പകരുന്നതെന്ന് പറയുകയാണ് ഈ ഓണ്‍ലൈന് ടീച്ചര്.\nപഠനത്തില് മിടുക്കിയായിരുന്നെങ്കിലും തനിക്കും പരീക്ഷാപ്പേടി ഉണ്ടായിരുന്നുവെന്ന് റോഷ്‌നി പറയുന്നു. അന്ന് അതിനെ എങ്ങിനെ മറികടക്കുമെന്ന് ആധിയായിരുന്നു. പഠനം കഴിഞ്ഞപ്പോഴാണ് വളരെ നിസാരമായി മനസിലാക്കാമായിരുന്ന പലകാര്യങ്ങളിലുമാണ് താന് ഉള്‍പ്പെടെയുള്ള വിദ്യാര്‍ഥികള് പേടിസ്വപ്നമായി കണ്ടിരുന്നത്. അത്തരം പേടികളെ ചെറിയ ചെറിയ ഉദാഹരണ സഹിതം വളരെ ലളിതമാക്കിയാണ് റോഷ്‌നി കുട്ടികള്‍ക്കായി ക്ലാസ് തയാറാക്കിയത്. ബംഗാളിലെ ഒരു സാധാരണ കുടുംബത്തില് ജനിച്ച റോഷ്‌നിക്ക് തന്റെ മാതാപിതാക്കളെപ്പോലുള്ളവരുടെ അവസ്ഥ മനസിലാക്കാന് സാധിച്ചിരുന്നു. ചെലവുകള് അധികരിച്ച ഈ കാലഘട്ടത്തില് മികച്ച നിലവാരമുള്ള വിദ്യാഭ്യാസം മക്കള്‍ക്ക് നല്‍കാനുള്ള അവരുടെ കഷ്ടപ്പാടിന് ഒരു കൈത്താങ്ങ് എന്ന നിലയിലാണ് ചിന്തിച്ചത്. ഉന്നത നിലവാരം പുലര്‍ത്തുന്ന സ്‌കൂളുകളില് പഠിക്കാനാകാത്ത സാധാരണക്കാരുടെ മക്കള്, ഗ്രാമീണ മേഖലയില് അതിന് സാധ്യമാകാത്ത പിന്നോക്കക്കാര് എന്നിവരൊക്കയാണ് മനസിലേക്ക് ഓടിയെത്തിയത്. എല്ലായിടവും എത്തി ക്ലാസുകള് നയിക്കുക എന്നത് യാഥാര്‍ഥ്യമാകാതെ വന്നപ്പോഴാണ് ഓണ്‍ലൈന് പ്ലാറ്റ്‌ഫോം എന്ന ആശയം ഉദിച്ചത്.\nഒരേസമയം ഒത്തിരി വിദ്യാര്‍ഥികള്‍ക്ക് അറിവ് നല്‍കാനാകും എന്നതും ഈ രീതിയുടെ വിജയമാണ്. റൂറല് ഏരിയകളില് പോലും ഇന്റര്‍നെറ്റ് സൗകര്യം ലഭ്യമാകുമെന്നതിനാല് വിദ്യാര്‍ഥികള്‍ക്ക് ക്ലാസുകള് കേള്‍ക്കാന് പ്രയാസം നേരിടേണ്ടിയും വരുന്നില്ല. ഫിസിക്‌സില് ബിരുദാനന്തര ബിരുദം നേടിയ റോഷ്‌നി ഫിസിക്‌സിനൊപ്പം മാത്തമാറ്റിക്‌സ്, കെമിസ്ട്രി എന്നീ വിഷയങ്ങളും കുട്ടികള്‍ക്കായി തയാറാക്കുന്നുണ്ട്. ദൈനംദിന ജീവിതത്തില് നിന്ന് ഉദാഹരണങ്ങള് എടുത്ത് പാഠഭാഗങ്ങള് തയാറാക്കുന്നതിനാല് കുട്ടികള്‍ക്ക് എളുപ്പത്തില് മനസിലാക്കാനാകും. തയാറാക്കിയ പാഠഭാഗങ്ങള് എക്‌സാം ഫിയര് എന്ന പേരില് യുട്യൂബില് ലഭ്യമാണ്. ആദ്യകാലത്ത് യുട്യൂബ് ചാനല് കൈകാര്യം ചെയ്തിരുന്നത് വളരെ ശ്രമകരമായിരുന്നു. ദിവസം മുഴുവന് ഇതിനായി ചിലവഴിച്ചു. തന്റെ അഭിരുചി അറിയുന്ന ഭര്‍ത്താവ് ഒപ്പം നിന്നതാണ് എല്ലാക്കാര്യങ്ങളും വേഗത്തില് സുഗമമാകാന് സാധിച്ചതെന്ന് റോഷ്‌നി പറയുന്നു. കൂടുതല് വിദ്യാര്‍ഥികള്‍ക്ക് പ്രയോജനപ്പെടുന്ന തരത്തില് എല്ലാ തദ്ദേശീയ ഭാഷകളിലേക്കും യുട്യൂബ് വീഡിയോകള് മൊഴിമാറ്റുക എന്ന ദൗത്യമാണ് അടുത്തതായി ചെയ്യുന്നത്.\nഅധ്യാപികയാകാന് കൊതിച്ച തന്റെ ജീവിതത്തില് സ്വാധീനിച്ച വ്യക്തി അമ്മയാണെന്ന് റോഷ്‌നി പറയുന്നു. സ്‌കൂള് ടോപ്പറായിരുന്ന റോഷ്‌നി കോളെജ് കാലഘട്ടത്തില് സയന്‍സ് മെറിറ്റോടെയാണ് പഠിച്ചത്. ഡല്‍ഹി യൂനിവേഴ്‌സിറ്റിയില് നിന്നാണ് ബിരുദാനന്തരബിരുദം നേടിയത്. പഠനകാലത്ത് അച്ഛനെ നഷ്ടപ്പെട്ടത് വളരെയേറെ വേദനിപ്പിച്ചിരുന്നു. തുടര്‍ന്ന് ക്യാംപസ് ഇന്റര്‍വ്യൂ വഴി വിപ്രോയില് ജോലിക്കു കയറി. ജോലിയോടൊപ്പം തന്നെ എക്‌സാം ഫിയര് തുടങ്ങി. 2011ലാണ് യുട്യൂബില് പാഠഭാഗങ്ങള് പകര്‍ന്ന് ആദ്യമായി രംഗത്തെത്തിയത്. മൂന്നു വര്‍ഷത്തിനു ശേഷം മറ്റൊരു കമ്പനിയിലേക്ക് ജോലി മാറിയെങ്കിലും അധ്യാപനത്തോടുള്ള അഭിനിവേശം കൊണ്ട് പൂര്‍ണമായി എക്‌സാം ഫിയറിനായി പ്രവര്‍ത്തിക്കുകയായിരുന്നുവെന്ന് റോഷ്‌നി പറയുന്നു. വിദ്യാര്‍ഥികള് തന്റെ സംരംഭം ഇരുകൈയ്യും നീട്ടി സ്വീകരിച്ച ചാരിതാര്‍ത്ഥ്യത്തിലാണ് റോഷ്‌നി മുഖര്‍ജി.


rahul gandhi wayanad: Lok Sabha Elections 2019: അമേഠിയിൽ പരാജയ ഭീതിയോ; രാഹുൽ എന്തുകൊണ്ട് വയനാട്ടിലേക്ക്? - why rahul gandhi chose keralas wayanad as second seat for lok sabha election 2019 | Samayam Malayalam\nwhy rahul gandhi chose keralas wayanad as second seat for lok sabha election 2019\nLok Sabha Elections 2019: അമേഠിയിൽ പരാജയ ഭീതിയോ; രാഹുൽ എന്തുകൊണ്ട് വയനാട്ടിലേക്ക്?\nSamayam Malayalam | Updated: 09 Apr 2019, 11:31:00 AM\nവയനാട് ജില്ലയിലെ മാനന്തവാടി, സുൽത്താൻബത്തേരി, കൽപ്പറ്റ, കോഴിക്കോട് ജില്ലയിലെ തിരുവമ്പാടി, മലപ്പുറം ജില്ലയിലെ ഏറനാട്, നിലമ്പൂർ, വണ്ടൂർ എന്നീ നിയമസഭാമണ്ഡലങ്ങൾ ഉൾക്കൊള്ളുന്നതാണ് വയനാട് ലോകസഭാ നിയോജകമണ്ഡലം.\nകോൺഗ്രസ് അധ്യക്ഷൻ രാഹുൽ ഗാന്ധിയുടെ നിര്‍ണായക തീരുമാനമായിരുന്നു വയനാട്ടിലെ സ്ഥാനാര്‍ത്ഥിത്വം. എന്നാൽ എന്തുകൊണ്ട് രാഹുൽ ഗാന്ധി വയനാട്ടിൽ സ്ഥാനാര്‍ത്ഥിയായി നിരവധി ഉത്തരങ്ങളാണ് ഉയര്‍ന്നുവരുന്നത്. കോൺഗ്രസ്, ഇടതുപക്ഷം, ബിജെപി എന്നിവര് വ്യത്യസ്തമായ ഉത്തരങ്ങളാണ് ചൂണ്ടിക്കാട്ടുന്നത്.\nവയനാട് ജില്ലയിലെ മാനന്തവാടി, സുൽത്താൻബത്തേരി, കൽപ്പറ്റ, കോഴിക്കോട് ജില്ലയിലെ തിരുവമ്പാടി, മലപ്പുറം ജില്ലയിലെ ഏറനാട്, നിലമ്പൂർ, വണ്ടൂർ എന്നീ നിയമസഭാമണ്ഡലങ്ങൾ ഉൾക്കൊള്ളുന്നതാണ് വയനാട് ലോകസഭാ നിയോജകമണ്ഡലം. ഇതോടൊപ്പം കോൺഗ്രസിൻ്റെ ഉറച്ച കോട്ടയെന്നു തന്നെ വയനാടിനെ വിശേഷിപ്പിക്കാം. എന്നാൽ ഈ ഉറച്ച കോട്ടയിലെ വിള്ളൽ വീഴ്ത്താൻ ഇടതുപക്ഷത്തിന് കഴിഞ്ഞ എന്ന തെളിവാണ് 2009, 2014 ലോക്സഭാ തെരഞ്ഞെടുപ്പുകളിലെ ഫലം. 2009, 2014 എന്നീ തെരഞ്ഞെടുപ്പുകളിൽ കോൺഗ്രസിൻ്റെ മുതിര്‍ന്ന നേതാവ് എം ഐ ഷാനവാസായിരുന്നു സ്ഥാനാര്‍ത്ഥി. എന്നാൽ 2009 ൽ വൻ ഭൂരപക്ഷം (153,439 വോട്ട്) നേടിയാണ് ഷാനവാസ് എതിര്‍സ്ഥാനാര്‍ത്ഥിയായ എം റഹ്മത്തുള്ളയെ പരാജയപ്പെടുത്തിയത്. എന്നാൽ 2014 ൽ ഭൂരിപക്ഷം (20,870 വോട്ട്) കുറയ്ക്കാൻ ഇടതുപക്ഷത്തിന് സാധിച്ചു എന്നാൽ പറയാതിരിക്കാൻ സാധിക്കില്ല. എന്നാലും കോൺഗ്രസിൻ്റെ ഉറച്ച കോട്ടയായി തന്നെയാണ് വയനാട് അറിയപ്പെടുന്നത്.\n2019 ലോക്സഭാ തെരഞ്ഞെടുപ്പിൽ രാഹുൽ ഗാന്ധിയെ രണ്ട് മണ്ഡലങ്ങളിൽ മത്സരിപ്പിക്കണമെന്ന് എഐസിസി തീരുമാനിച്ചതാണ്. ഉത്തര്‍പ്രദേശിലെ അമേഠി എന്ന പാരമ്പര്യ മണ്ഡലത്തിൽ കൂടാതെ മറ്റൊരു സീറ്റിലും മത്സരിക്കണം എന്ന് കോൺഗ്രസ് ആവശ്യപ്പെട്ടിരുന്നു. ഇതേ തുടര്‍ന്ന് ദക്ഷിണേന്ത്യയോടുള്ള രാഹുലിൻ്റെ താൽപര്യത്തിൽ കേരളം, തമിഴ്നാട്, കര്‍ണാടക, എന്നീ സംസ്ഥാനങ്ങള് രാഹുൽ തങ്ങളുടെ മണ്ഡലത്തിൽ മത്സരിക്കണമെന്ന് അഭ്യര്‍ത്ഥിച്ചു. ഇതോടൊപ്പം കര്‍ണാടകയിലെ സൗത്ത് ബെംഗലൂരു, തമിഴ്നാട്ടിലെ ശിവഗംഗ, കേരളത്തിലെ വയനാട് എന്നീ മണ്ഡലങ്ങള് രാഹുലിനായി മുന്നോട്ടുവെച്ചു. എന്നാൽ ഈ അവസരത്തിലും രാഹുൽ മൗനം വെടിയാതെ പ്രചാരണ പ്രവര്‍ത്തനങ്ങളിൽ മുഴുകി. ഇതിന് ശേഷമാണ് എഐസിസി ജനറൽ സെക്രട്ടറിയും കേരളത്തിലെ മുതിര്‍ന്ന കോൺഗ്രസ് നേതാവുമായ ഉമ്മൻചാണ്ടി രാഹുൽ വയനാട്ടിൽ മത്സരിക്കുമെന്ന് മാധ്യമ പ്രവര്‍ത്തകരോട് വ്യക്തമാക്കിയത്. ഇത് കെപിസിസി നേതൃത്വവും പ്രവര്‍ത്തകരും ഏറ്റെടുത്ത് പ്രചാരണ പ്രവര്‍ത്തനങ്ങള്‍ക്ക് തുടക്കം കുറിക്കുകയായിരുന്നു. വയനാട്ടിൽ നിശ്ചയിച്ച സ്ഥാനാര്‍ത്ഥിയായ ടി സിദ്ദിഖ് സ്ഥാനാര്‍ത്ഥിത്വം പിൻവലിച്ച് രാഹുൽ ഗാന്ധിയെ സ്വാഗതം ചെയ്ത് രംഗത്തുവന്നു. ആഴ്ച പിന്നിട്ട് അഭ്യൂഹങ്ങള്‍ക്ക് വിരാമമിട്ടാണ് എഐസിസി രാഹുലിൻ്റെ സ്ഥാനാര്‍ത്ഥിത്വവുമായി ബന്ധപ്പെട്ട് ഔദ്യോഗിക പ്രഖ്യാപനം നടത്തുന്നത്.\nഅമേഠിയിൽ പരാജയ ഭീതിയോ?\nഉത്തര്‍പ്രദേശിലെ അമേഠിയെ കോൺഗ്രസിൻ്റെ പാരമ്പര്യ മണ്ഡലം എന്ന് വിശേഷിപ്പിക്കാം. കോൺഗ്രസ് നേതാക്കളായിരുന്ന വിദ്യാ ധര് ബാജ്പേയി, സഞ്‍ജയ് ഗാന്ധി, രാജീവ് ഗാന്ധി, സതീഷ് ശര്‍മ്മ, സോണിയാ ഗാന്ധി, എന്നിവരുടെ തടകമായിരുന്നു അമേഠി. 2004 മുതലാണ് രാഹുൽ അമേഠിയിൽ മത്സരിച്ചു തുടങ്ങിയത്. 2004 ൽ 2,90,853 വോട്ട്, 2009 ൽ 3,70,198 വോട്ട്, 2014 ൽ 1,07,903 എന്നിങ്ങനെയാണ് രാഹുലിൻ്റെ ഭൂരിപക്ഷം. എന്നാൽ 2014 ൽ ബിജെപിയുടെ വനിതാ നേതാവായ സ്മൃതി ഇറാനിയാണ് രാഹുലിന് വെല്ലുവിളി ഉയര്‍ത്തിയത്. സ്മൃതിയുടെ ജനപിന്തുണയാണ് രാഹുലിൻ്റെ ഭൂരിപക്ഷം കുറച്ചത്. 2019 തെരഞ്ഞെടുപ്പ് രാഹുൽ നേരിടുമ്പോള് അമേഠിയിൽ കാര്‍ഷിക പ്രശ്നങ്ങള്, സ്മൃതി ഇറാനിയുടെ സ്ഥാനാര്‍ത്ഥിത്വം തുടങ്ങിയ വെല്ലുവിളികള് തന്നെയാണ്. എന്നാലും കോൺഗ്രസിനെ കൈവിടാത്ത മണ്ഡലം തന്നെയാണ് അമേഠി എന്ന് രാഷ്ട്രീയ നിരീക്ഷകര് വ്യക്തമാക്കുന്നു.\nരാഹുലിൻ്റെ സ്ഥാനാർത്ഥിത്വം: കോൺഗ്രസ് ലക്ഷ്യങ്ങൾ\nതമിഴ്നാട്, കർണാടക സംസ്ഥാനങ്ങളുമായി അതിർത്ഥി പങ്കിടുന്ന മണ്ഡലമാണ് വയനാട്. അതിനാൽ തന്നെ ദക്ഷിണേന്ത്യ മുഴുവനും രാഹുലിൻ്റെ സ്ഥാനാർഥിത്വത്തിൻ്റെ അലയൊലികൾ ഉണ്ടാകുമെന്നാണു കോൺഗ്രസ് നേതൃത്വം പ്രതീക്ഷിക്കുന്നത്. വയനാട് പോലെ സുരക്ഷിതമായ മണ്ഡലത്തിൽ മത്സരിച്ചാൽ രാജ്യത്തെ മറ്റിടങ്ങളിൽ പ്രചാരണത്തിനു കൂട‌ുതൽ സമയം ലഭിക്കുമെന്ന് രാഹുൽ കണക്കുകൂട്ടുന്നു. ഇതോടൊപ്പം കേരളത്തിലെ 20 സീറ്റുകളിലും വിജയിക്കാനാകുമെന്നും കോൺഗ്രസ് വിലയിരുത്തുന്നു.\nസിപിഎം താരപ്രചാരകരുടെ പട്ടികയിൽ നിന്ന് വിഎസ് പുറത്ത് ആര്‍ട്ടിക്കിള് ഷോ\nവയനാട് രാഹുൽ ഗാന്ധി Wayanad udf rahul gandhi wayanad Rahul Gandhi Congress\nWeb Title : why rahul gandhi chose keralas wayanad as second seat for lok sabha election 2019


രവി ശാസ്ത്രി ഉള്‍പ്പെടെയുള്ളവര്‍ക്ക് കോവിഡ്; ഇന്ത്യ-ഇംഗ്ലണ്ട് ടെസ്റ്റ് റദ്ദാക്കി |india-vs-england-test-in-manchester-cancelled\nHome Newsfeed രവി ശാസ്ത്രി ഉള്‍പ്പെടെയുള്ളവര്‍ക്ക് കോവിഡ്; ഇന്ത്യ-ഇംഗ്ലണ്ട് ടെസ്റ്റ് റദ്ദാക്കി\nമാഞ്ചസ്റ്റര്: മുഖ്യ പരിശീലകന് രവി ശാസ്ത്രി ഉള്‍പ്പെടെ ഇന്ത്യന് പരിശീലക സംഘാംഗങ്ങള്‍ക്ക് കോവിഡ് സ്ഥിരീകരിച്ചതിനെ തുടര്‍ന്ന് ഇന്ത്യ-ഇംഗ്ലണ്ട് അഞ്ചാം ക്രിക്കറ്റ് ടെസ്റ്റ് റദ്ദാക്കി. ഇന്നു മുതല് 14 വരെ മാഞ്ചസ്റ്ററില് നടക്കേണ്ടിയിരുന്ന ടെസ്റ്റ് മത്സരമാണ് റദ്ദാക്കിയത്. ഇക്കാര്യം ഇംഗ്ലണ്ട് ക്രിക്കറ്റ് ബോര്‍ഡ് സ്ഥിരീകരിച്ചു.\nമത്സരം നീട്ടിവച്ചതായി ആദ്യം അഭ്യൂഹങ്ങള് പ്രചരിച്ചെങ്കിലും റദ്ദാക്കിയതായി ഇംഗ്ലിഷ് ക്രിക്കറ്റ് ബോര്‍ഡ് ട്വിറ്ററിലൂടെ അറിയിക്കുകയായിരുന്നു. മത്സരം ഇംഗ്ലണ്ട് ജയിച്ചതായി കണക്കാക്കുമെന്ന് ഇംഗ്ലിഷ് ബോര്‍ഡ് ആദ്യം പ്രസ്താവനയില് സൂചിപ്പിച്ചിരുന്നെങ്കിലും പിന്നീട് ആ ഭാഗം നീക്കി.\nടീമില് കോവിഡ് പടര്‍ന്നുപിടിക്കുമെന്ന ആശങ്ക നിമിത്തം ടീമിനെ കളത്തിലിറക്കാന് ഇന്ത്യയ്ക്ക് കഴിയില്ലെന്ന് ഇംഗ്ലിഷ് ബോര്‍ഡ് വിശദീകരിച്ചു. മത്സരം പിന്നീടു നടത്തുമോയെന്ന കാര്യത്തില് ഇതുവരെ വ്യക്തതയില്ല. നിലവില് രണ്ടു ടെസ്റ്റുകള് ജയിച്ച ഇന്ത്യ പരമ്പരയില് 2-1ന് മുന്നിലാണ്.\nമത്സരം നീട്ടിവച്ചാല് അടുത്തയാഴ്ച ആരംഭിക്കേണ്ട ഇന്ത്യന് പ്രിമിയര് ലീഗ് (ഐപിഎല്) രണ്ടാം ഘട്ടത്തിനുള്ള ഒരുക്കങ്ങളെ ബാധിക്കുമായിരുന്നു. ഐപിഎല് ടീമുകള് ആഴ്ചകള്‍ക്കു മുന്‍പുതന്നെ യുഎഇയിലെത്തി ഒരുക്കം ആരംഭിച്ചതാണ്. ഇന്ത്യഇംഗ്ലണ്ട് ടെസ്റ്റ് പരമ്പരയില് കളിക്കുന്ന ഐപിഎല് താരങ്ങള് ടൂര്‍ണമെന്റിനുശേഷം യുഎഇയിലെത്തുമെന്നായിരുന്നു അറിയിച്ചിരുന്നത്. ടെസ്റ്റ് നീട്ടുവച്ചാല് ഐപിഎലിനെയും തൊട്ടുപിന്നാലെ ആരംഭിക്കേണ്ട ട്വന്റി20 ലോകകപ്പിനെയും ബാധിക്കുമെന്നതിനാലാണ് മത്സരം റദ്ദാക്കിയത്.\nകോവിഡ് ക്ഷണിച്ചു വരുത്തിയത്\nബയോ ബബ്ള് നിയന്ത്രണങ്ങള് പാലിക്കുന്നതിലെ വീഴ്ചയാണ് ഇന്ത്യന് ക്രിക്കറ്റ് ടീമിനെ കോവിഡ് ഭീതിയുടെ നിഴലിലാക്കിയതെന്നു വിലയിരുത്തല്. നാലാം ടെസ്റ്റിനു മുന്‍പ് ടീം ഹോട്ടലില് നടന്ന ഒരു പുസ്തക പ്രകാശനച്ചടങ്ങില് ബയോ ബബ്ള് ലംഘിച്ച് മുഖ്യ പരിശീലകന് രവി ശാസ്ത്രിയും ബോളിങ് കോച്ച് ഭരത് അരുണും ഫീല്‍ഡിങ് കോച്ച് ആര് ശ്രീധറും പങ്കെടുത്തിരുന്നു. പുറത്തുനിന്നുള്ള അതിഥികള്‍ക്കും പ്രവേശനമുണ്ടായിരുന്ന ഈ ചടങ്ങില്‍വച്ചാണ് ശാസ്ത്രിക്കു വൈറസ് ബാധയുണ്ടായതെന്നാണ് ബിസിസിഐയുടെ നിഗമനം.\nആന്റിജന് പരിശോധനയില് ശാസ്ത്രിക്കു മാത്രമാണ് രോഗം കണ്ടെത്തിയത്. എന്നാല്, ആര്‍ടിപിസിആര് പരിശോധനയിലൂടെ ഭരത് അരുണിനും ആര് ശ്രീധറിനും ഫിസിയോ നിതിന് പട്ടേലിനും കോവിഡ് സ്ഥിരീകരിക്കുകയായിരുന്നു. 10 ദിവസം ഐസലേഷനില് കഴിയണമെന്നതിനാല് ടീമിനൊപ്പം മാഞ്ചസ്റ്ററിലേക്കു സഞ്ചരിക്കാന് ഇവര്‍ക്കായില്ല. അഞ്ചാം ടെസ്റ്റിനുശേഷം കളിക്കാര്‍ക്കു വിവിധ ഐപിഎല് ടീം ക്യാംപുകളില് എത്തേണ്ടതുണ്ട്. അതിനാല് മാഞ്ചസ്റ്ററില് ഐപിഎല് ബയോ ബബ്ള് ഒരുക്കുമെന്നു ബിസിസിഐ നേരത്തേ അറിയിച്ചിരുന്നതാണ്. ഇതിനിടെയാണ് ടീമില് വീണ്ടും കോവിഡ് സ്ഥിരീകരിക്കുന്നത്.\nഇംഗ്ലണ്ടിനെതിരായ ടെസ്റ്റ് പരമ്പരയ്ക്കു മുന്‍പ് ഋഷഭ് പന്ത് കോവിഡ് ബാധിതനായത് വിവാദമായിരുന്നു. പന്ത് യൂറോ കപ്പ് ഫുട്‌ബോള് മത്സരം കാണാന് പോയതു വലിയ വിമര്‍ശനത്തിനും കാരണമായി. കോവിഡ് നിയന്ത്രണങ്ങള് കര്‍ശനമായി പാലിക്കണമെന്നാവശ്യപ്പെട്ട് ബിസിസിഐ സെക്രട്ടറി ജയ് ഷാ ടീമംഗങ്ങള്‍ക്കു കത്തെഴുതുകയും ചെയ്തു. ഇതു ലംഘിച്ചാണു ശാസ്ത്രിയും സംഘവും ചടങ്ങില് പങ്കെടുത്തത്.\nPrevious articleതാടിയെടുത്ത് മുടിയൊതുക്കി വീണ്ടും ചുള്ളനായി മമ്മൂട്ടി\nNext articleഹരിത നേതാവിനെതിരേ അശ്ലീല പരാമര്‍ശം; എംഎസ്എഫ് സംസ്ഥാന പ്രസിഡന്റ് അറസ്റ്റില്